text:
መጽሓፍ ትልሚ ንዘርኢ ክርዳድን ኣበራታን
ኩቡራት ኣንበብቲ መጀመርታ ሰላምታይ ይብጻሕኩም፡
እቶም ብደቂ ሰባት ብቓል ወይ ብጹሑፍ ዝፍጸሙ ጌጋታት፡ ብቡዙሕ ኣገላልጻ ክግለጹ ይኽእሉ፡ ገለ ካብኣቶም፡
1. ጌጋ ትፍጽም ከምዘለኻ ብዘይ ምርዳእ፡
2. ብሰባት ተደፋፊእካ፡
3. ሓቅነት ዘይብሉን ኢሎሞ ኢልካን ወይ ስምዒታውን ወገናውን ምስ ዝኸውን፡
4. እቲ ዝኸፍአ ግና ረብሓታትካ ንምኽዕባትን ሰባት ንምኽሳብን ኮይኑ፡ ንኻልኦት ዝብድል ፈጠራን ንታሪኽ ዝሓማትልን ጨምጣጥን ቶኽታዂን ምስ ዝኸውን ኢዩ።
ኣብዚ ከብርሆ ዝደሊ፡ ኣነ ምስ ኣቶ ረድኢ መሓሪ ዕርክነት ይኹን ጽልኢ የብለይን። ፍልጠትና ድማ ብዘይካ ሓንቲ ማዓልቲ ኣብ እንዳ ሻሂ ኣብ ጥቓይ ኮይኑ ሻሂ ዝሰተየላ ናይ 15 ደቓይቕ፡ ከም ህዝበይ ኣብ መርበባት ድሕሪ ምልላዩ ተዘይኮይነ፡ ዝኾነ ፍልጠት ኣይነበረንን። ወላ እኳ ኣንጻር ህግደፍ ብጋህዲ ክጽሕፍ ምስ ጀመረ፡ በቶም ብሽም ተቓወምቲ ቶሮንቶ ዝስመዩ ወይ ዝስመ ኣብ መርበብ ሓበሬታ መስከረም ኣንጻሩ ክህንደዱ ምስ ጀመሩ፡ ካብቲ ዝኾነ ሰብ ኣንጻር ህግደፍ ዝተላዕለ፡ ሕሉፍ ታሪኹ ብዘየገድስ፡ እቲ ንፍትሕን ንሓርነትን ሃገር ይቃለስ ኣለኹ ዝብል ኤርትራዊ፡ ብኽልተ ኣእዳው ክቕበሎ ኣለዎ ዝብል መትከል ተበጊሰ፡ ንደገፍ ኣቶ ረድኢ መሓሪ፡ ኣንጻር እቶም ኣንጻሩ ዝጽሕፉ ዝነበሩ ግብረ መልሲ ሂበ ኢየ።
ንመጽሓፍ ትልሚ ንዘርኢ ክርዳድ፡ ከም ኩሎም ሃንቀው ክብልዋ ዝጸንሑ ኤርትራውያ፡ ኣነ ውን ሃንቀው ኢለያን ሰባት ኣብ ጽንብል ልደታ ንኽሳተፉ ጎስጓስ ጌርን ኣብ ልደታ ውን ውዒለ ኢየ። ሽዑ ኣቶ ረድኢ ብዝናኣድ ኣገባብ ንመጽሓፉ ምስ ኣላለያ፡ ዋጋኣ ኣብ ቶሮንቶ ካናዳ፡ $20 ኢዩ ምስ በለ፡ ገና ከየንበብናያ ምስቶም የማነይ ጸጋመይ ዝነበሩ፡ እዋይ $40 እኳ ክውሕዳስ ከንደይ ዳኣ ኣሕሲሩዋ ብምባል ተሰኪፍና፡ ንሓደ መጽሓፍ ዝሓሰብናዮ ድማ ቡዙሓት ከክልተ መጽሓፍ ገዚእና። ሽዑ ንኣቶ ረድኢ፡ ኢዱ ጨቢጠ እንቋዕ ኣብዚ ኣብቃዓካ ብምባል ሓጎሰይ ገሊጸሉ ኢየ። መጽሓፍ ትልሚ ንዘርኢ ክርዳድ ግና፡ ዘይተጸበናዮ ኣብ ውሽጣ ክሰፍር ዘይነበሮ፡ ኣብ ዝሓለፈ ብገለ ሰባት፡ ንገለ ሃለልትን ጠወቕትን ትምክሕተኛታትን ኣብ ታሪኽ ኤርትራ ምስ ገዛእቲ ወጊኖም ህዝቢ ዝበደሉን ዘህለቑን ጸሊም ታሪኽ ዘለዎምን፡ ኣብቲ ንኹሉ ኣብ ልብና ጌርና ንቕድሚት ንመጻኢ ምጥማትን ምሕሳብን ምስራሕን ይበልጽ ብምባል ነዊሕ ተጓዒዝና ኣብዝነበርናሉ እዋን፡ ኣብ ቁስልና ጨው ክንስኑሱልና ስለ ዝጀመሩ ግና፡ ፋይላት ገበናቶም ክንገናጽልን ከነዘኻኽሮምን ተገዲድና።
ስለዚ ነቲ ኣብ ታሪኽ ዝተሰነደን ፈታውን ጸላእን ዝፈልጦ ገበናት፡ እሞ ተቶኽቲኽናን ተገዲድናን ግብረ መልሲ ዝሃብናሉ፡ ካልእ ነቲ ኣብ ኤርትራ መን ይገዝእ ኣሎ መን ይብድል ኣሎ ንዝብል ውን፡ ንኽብለጽን ንሓቂ ክቐብርን ዝደሊ ተዘይ ኮይኑ፡ ኣይኮነንዶ ሓደ ብጻዕዳን ብጸሊምን ኢዱ ኣብ ውሽጢ እቲ ንወቕሶ ዘለና ጉጅለ ዘገልገለ፡ እንኮላይ ኣብታ ናይ ጸይቅን ገበናትን ሰልፊ ከይተረፈ ሙሉእ ዕድመ ንእስነቱ ዘሕለፈስ፡ ንዝኾነ ተራ ሰብ ውን ፉሉጥ ኢዩ።
ንሕና ህዝቢ ክርስቲያን ኤርትራ ኢዩ ዝገዝኣና ዝብድለና ዘሎ ኣይበልናን፡ ዝበልና፡ ኣብ ኤርትራ ዘይሕጋዊ ናይ ክርስቲያን መንግስቲ ኢዩ ተመስሪቱ ኢና ዝበልና። እዚ ውን ብሰነድ ብጭብጢ ዝተረጋገጸን ንነብሮ ዘለናን ኮይኑ፡ ህዝቢ ኤርትራ ኣስላሙ ክርስቲያኑ ድከቱ ዝወጸሉ ዘሎ እዋን ውን ስለ ዝኾነ።
ነዚ ሓቅታት ረጊጹ እንዳፈለጠ፡ ታሪኽ ምሂዙ ግብረ መልሲ ክህብ ዝፍትን ግና፡ ኣምሰሉን ተበላጽን ዱሑርን ኢዩ። ብኻልእ ኣገላልጻ ንወርቂ ብሓሰር ክለዋወጥ ዝፍትን ተንኮለኛ ውን ኢዩ። ዝርዝራት ጌጋታትን ኣበራትን መጽሓፍ ትልሚ ንዘርኢ ክርዳድ ተር ከም ዓተር ብጥንቃቐ ተኸታተሉ።
ንመጽሓፍ ትልሚ ንዘርኢ ክርዳድ፡ ብጥንቃቐ ኣንቢበ ምስ ወዳእኩዋ፡ ንጌጋታታን ኣበራታን ብኸመይ ኣገባብ ንኣቶ ረድኢ መሓሪ እንተመለስኩሉ ይሓይሽ ብምባል፡ ከይተሃወኽኩ ምስ ነብሰይ ኣብ ውረድ ደይብ ብምእታው ሓሰብኩ፡ ዝበጻሕኩዎ መደምደምታ ድማ፡ እቲ ጌጋ ናይ ቦታ፡ ናይ ዕለት፡ ናይ ኣስማት ሰባት፡ ወ.ዘ.ተ. ስለ ዘይኮነ፡ እቲ ጌጋ ወገናዊ፡ ፈጠራ፡ ቶኽታዂ ኢዩ ኢለ ስለ ዝኣመንኩ፡ እዚ ድማ ናብ ህዝቢ ስለ ዝተዘርገሐ፡ ናብ ኣቶ ረድኢ መሓሪ፡ ናብ ውልቁ ተሌፎን ብምድዋል ወይ ብጹሑፍ ምርኻብ ትርጉም የብሉን ኣብ ዝብል መደምደምታ ምስ በጻሕኩ፡ ነቲ ኣብ ህዝቢ ዝበጽሐ ጌጋታት፡ ነቲ ጌጋታት ዝእርምን ዘቃልዕን ግብረ መልሲ፡ ብቐጥታ ናብ ህዝቢ ከቕርብ መሪጸ።
ኣቶ ረድኢ መሓሪ መጀመርታ ሰላምታይ ተቐበል፡ ብምቕጻል ነቲ ኣብ ልዕሊ ኩሉ ኤርትራዊ፡ ብጉጅለ ኢሳይያስ ዝተፈጸመን ዝፍጸም ዘሎን ገበናት፡ ኣብ ልዕሌኻን ስድራኻን ውን ከምዝተፈጸመ ካብ መጽሓፍካ ክርዳእ ክኢለ። ከም ኩሉ ቡዱል ኤርትራዊ ድማ፡ ኣንጻር ዓመጽ ኣብዝመረጽካዮ ግዜን ቦታን ብጋህዲ ቃልሲ ምጅማርካ ቁቡል ኢዩ።
መቐጸልታ ናይተን ዝሓለፋ ክልተ ዓመታት ኣንጻር ህግደፍ ቃልስኻ ድማ፡ ከም መብጽዓኻ፡ ትልሚ ንዘርኢ ክርዳድ ናብ ኢድ እቲ ብሃንቀውታ ክጽበያ ዝጸንሐ ህዝቢ ከተረክባ ምብቃዕካ ሞጎስ ይግባኣካ።
መጽሓፍ ትልሚ ንዘርኢ ክርዳድ፡ ቡዙሕ ንህግደፍ ዕርቃኑ ዘውጽእ ሓቀኛ ትሕዝቶ ኣለዋ። እቲ ናይ ውልቅኻ ታሪኽ ሂወትን ቶሞኩሮን ውን ኣገዳሲ ኢዩ። ካልእ እቲ ሱኑድን ዘይሱኑድን ብኣፈታሪኽ ጥራይ ዝዝረብን ዝውረን መርትዖ ዘለዎን ዘይብሉን፡ ብመራሕቲ ሰውራ ኤርትራ ብኸገልግሎም ዝኽእል ኣገባብ ክቐርብን ህዝቢ ከፋልስን ሓድነት ህዝቢ ክበታትንን ዝጸንሐን ዘሎን ስለ ዝኾነ፡ ቡዙሕ ካብ ታሪኽና፡ ጌና ዓሚቕ ኩዕታን ዝጸበበ መንፊት ታሪኽን የድልዮ ኣሎ።
ይኹን እምበር፡ ብፍላይ ታሪኽ ብረታዊ ቃልስና፡ ክሳብ ኣዕሚቕና ፍሒርና ብዝተራቐቐ መንፊት ታሪኽ ዝንፈን ዝጻረን፡ ኩሉ በብክእለቱን ዘዝፈልጦን ግን ሓቀኛ ታሪኽ ክነግር፡ እቲ ታሪኽ ድማ መሪር ይኹን ሙቁር፡ ንገለ ወገናት ዝትንክፍ ይኹን ኣይኹን ሓቂ ክሳብ ዝኾነ፡ ክድርጓሕ ኣለዎ። ኣነ እዚ ሰባት ክትከስብ ኣለካ ዝብል ዘይቅቡል ምኽሪ፡ ብዋጋ ሓቂ ሰባት ምእንቲ ክትከስብ ነእዛኖም ዘዝምቅሮ ምጽሓፍ ይኹን ምትራኽ ኣይኣምነሉን ኢየ።
ናብቲ ቀንዲ መበገሲ ጹሑፈይ ክኣቱ፡ ኣቶ ረድኢ መሓሪ፡ ብናተይ ርኢቶ፡ ንዝኾኑ ሰባት ኣብ መርበብ ዝጽሕፉዎ ይኹን ብቓል ዝዛረብዎ እሞ ጌጋ’ዩ ኢልካ ንዝኣመንካሉ፡ ኣብ ግዜኡ በቲ ዝመረጽካዮ ኣገባብ፡ ግብረ መልሲ ክትህበሉ ሙሉእ መሰል እኳ እንተ ኣለካ፡ ኣድቢኻ ወሪሕካ ኣብታ ሃንቀው ክንብላ ዝወራሕና፡ ሓቅነት ዘይብሉ ጭምጠጣን ታሪኻት ምሕምታልን’ሲ ኣይምተገብአን።
ኣነስ ገለ ደኾን እቲ ቅድሚ ሕጂ ዘይተተንከፈ ብዛዕባ ገበናት ኲናት ህ.ግ.ሓ.ኤ. ንቐደም በሉ ይብለና ዝብል ተስፋ ነይሩኒ ኢዩ። ብሕጽር ዝበለ ኣብ ህ.ግ.ሓ.ኤ. ገበናት ኲናት ከምዝተፈጸመ፡ እቲ ዝፈልጦ ይፈልጦ ኢዩ። ብፍላይ ኣብ ውግእ ሕድሕድ። ንሓበሬታ ሓደ ማዓልቲ ኣብ ባርካ ዝተፈላለያ ኣሃዱታት ንኽልተ ሰሙናት ኣዕሪፈን ነበራ፡ ሽዑ ሓደ ገዲም ተጋዳላይ ከምዚ ኢሉ ኣዕለለና። ኣብ 1981 ኣብቲ ትሪኡዎ ዘለኹም፡ ነቲ ጥቓና ዝነበረ ዝዓነወ ገዛውቲ ኣመልኪቱ፡ 19 ተጋደልቲ ዓማ ገሊኦም ብረት ዝዓጠቑ ገሊኦም ዘይዓጠቑ ነቲ ማእለያ ዘይነበሮ ዝተቐበረን ዘይተቐበረን ንብረትን ቃንጫ ዝመስል ሓደስቲ ኣጽዋራትን ክሕልው ምስ ጸንሑና፡ ኣይተኮሱን ኢዶም ሂቦም፡ ምስ ማረኽናዮም፡ እዚ ዝኣክል ንብረት ገዲፎም’ሲ ትም ኣይክብሉን’ዮም፡ ስለዚ፡ ውድብ ጀብሃ ክሃጅም’ዩ ብምባል ኣብ ተጠንቀቕ ውዒልና ንጽባሒቱ ግና ገሪሙና ዝሃጅም ሓይሊ ብዘይምንባሩ፡ ሽዑ፡ እሮማይ ጀብሃ ተደፊኦም ማለት’ዩ ብምባል ተዛነ ኮይኑ በለና። ሽዑ እቶም ኣርባዕተ ንኸውን ጽን ኢልና ንሰምዖ ዝነበርና ካብኡ’ኸ ዳኣ ኢልና ሓተትናዮ፡ ካብኡ ዳኣ ጉዕዞና ቀጺልና በለና፡ ኣነ ሽዑ እቶም 19 ተጋደልቲ ጀብሃ’ኸ ዳኣ በልኩዎ፡ ቁልቁል ዝኣፋ ንዖኦም ዳኣ ደግደግ ኣቢልናዮም በልኒ፡ ንኹሎም ቀጸለ ሕቶይ፡ ቅልጥፍ ኢሉ እንታይ ዳኣ ክንገብሮም ምስ በለኒ፡ ኤርትራውያን ኮለው መለስኩሉ፡ ግና ኣይመለሰለይን፡ እዝን ወዲ ከምዝን ከርሲ ኤርትራ ክንደይ ታሪኽ ሲኦል ኢዩ ጼሩ ዘሎ።
ብኸምዝን ወዲ ከምዝን ዝጠፍኡ ሓርበኛታት ኣብ መዝገብ ሱውኣት ጀብሃ ምስተሳእኑ፡ ኣነ ዝፈልጠን ቡዙሓት ኣዴታት ናይ ዓቕሊ ጽበት ክሳብ ሎሚ ስንቀን ቆጺረን ካብ ኤርትራ ናብ ሱዳን እንዳተመላለሳ ወደይ ዝራኣየ ብምባል ሃሰው ዝብላ ከብድኻ ዝበልዓ ብዙሓት’የን። ስለዚ፡ ኣቶ ረድኢ ገለ ከምዚኢታት ጆባእ ደኾን ይብለና ዝብል ትጽቢት’ሲ ኔሩኒ ኢዩ ብዘይ ቃልዓለም።
ኣብ መጽሓፍካ ኣብቲ ንታሪኽ ሂወትካ ዝምልከት ግና ነቲ ሓፈሻዊ ለላዕሉ ጥራይ ዳህሲስካ ብምሕላፍ፡ ኣብ ቃልሲ ብዓቕመይን ኣብ ዝተመደብኩሉ ሰሪሐ ኢየ፡ ግና ብዛዕባ’ኡ ኣይክዛረብን ኢየ ኢልካ ስለ ዝደምደምካ፡ ንባዓል መስፍን ሓጎስ ክትነቅፍ ዝኾነ ሕልናዊ ልዕልና የብልካን።
ብናተይ ርኢቶ፡ ንመጽሓፍ ትልሚ ንዘርኢ ክርዳድ እቲ ሓርኢ ደርሆ ኣብ ነጸላ ኮይኑዋ ዘሎ ዝብሎ፡ ኣሕጽር ኣሕጽር ኣቢለ ክሕብረካ ኢየ፡ ቡቑዕ መልሲ ድማ ካባኻ ካብ ኣቶ ረድኢ መሓሪ ክጽበ ኢየ። ካልኦት ውን ብተሌፎን ወይ ብጹሑፍ ክልእኩልካ ኢዮም ዝብል ግምት ኣለኒ።
1.ኣብ ምዕራፍ 3 ገጽ 89 ሕጡብ 2
ኢሳይያስ ብደምን ገበንን ገዳይም ተቓለስቲ ኪዳነ ክፍሉን ወልዳይ ግደይን ዝጀመረ፡ ናብ ሕቡእ ቅንጸላ 270 ሙሁራት ኤርትራውያን(ስርየት-ኣዲስ)ፎግፊጉ ኣተወ ዝበልካዮ ኣቶ ረድኢ።
መጀመርታ፡ ስርየት ማለት እኮ ብዓረብ ሓንቲ ሓይሊ ማለት ኢዩ ብወታሃደራዊ መግለጺኡ። ተወሳኺ፡ ኣብ መባእታዊ ፖለቲካዊ ትምህርቲ ህዝባዊ ግንባር፡ ንሓደስትን ገዳይምን ዝዋሃብ ዝነበረ፡ ካብ 70 ክሳብ 120 ዝኾኑ መብዛሕቶኦም ሙሁራት ደቂ ከበሳ፡ ብቅያደል-ዓማ ከምዝተቐንጸሉ ንማሃር ነበርና፡ ሓንቲ ሓይሊ ድማ ብዝሓ ክሳብ ክንደይ ድዩ ኣብ ህዝባዊ ግንባርን ኣብ ተ.ሓ..ኤ.ን?። ስለዚ 270’ሲ ኣይተጋነነን ዶ ጥራይ ዘይኮነስ ጠገለ ኣይሳኣነን’ዶ ይመስለካ።
2. ኣብ ምዕራፍ 3 ገጽ 94 ሕጡብ 3
ተንኮለኛ ኢሳይያስ ንሸኽ ሹም ሙሓመድ ተራኺቡ ከሕንኖምን ክውድቦምን ጀመረ። እንኩመ እዘን 300 ቅርሺ እዚኣተን መሊእኩም ን ኣብርሃም ተወልደ ብስሚ ከም ዝመውት ግበሩ ኢሉ ኣብ ስምምዕ ኣተወ ዝበልካዮ ኣቶ ረድኢ መሓሪ።
እዚ ኣባሃህላ’ዚ ኣዝዩ ሰራምን ሓደገኛን ስለዝኾነ፡ ኣኮታተይ ደቂ ሳሆ ከምዚ ኣነ ዝሓተካ ዘለኹ፡ ብቕትለት ኣብርሃም ተወልደ ከሲስካና ስለዘለኻ ሃየ መርትዖ ኣቕርብ እንተተባሃልካስ መልሲ ኣለካ ዶ?።
3. ኣብ ምዕራፍ 4 ገጽ 150 ሕጡብ 2
ዝገደደ ድርብ በለጽ፡ ናይዚ ዓመት’ዚ ከኣ፡ “ንኤርትራ ዝገዝእ ዘሎ ብሄር ትግርኛ ኢዩ” ዝብሉ ሓደስቲ ሶቅራጥሳት ተቐልቂሎም ምህላዎም የሕዝን ዝበልካዮ ናይ ምቁንጻብ ቃላት ኣቶ ረድኢ መሓሪ።
ድርብ ሓቅን ድርብ ትብዓትን እምበር ይብለካ።
ተበለጽትስ ንዕዘቦም ኣለና ንዶላራት ሃነፍነፍ ክብሉ። መጀመርታ፡ ሓደስቲ ማለትካ ንምንታይ ኢዮም ሓደስቲ?፡ ንህግደፍ ብጋህድን ብትብዓትን ምቁዋም ማለትካ ኣንተኾይኑ፡ ኣቶ ረድኢ ንስኻ ኢኻ ሓድሽ። እንተ ነቲ ሶቅራጥሳት ዝበልካዮ እሞ፡ ሶቅራጥስ ሓደ ፉሉጥ ግሪኻዊ ናይ ዓለምና ፍላስፋ ኮይኑ፡ ብቶሞኩሮን ብትምህርትን ብምርምርን ኣዝዩ ዝበሰለ ሰብ ኮይኑ፡ መለለይ ባህርያቱ ድማ ፍትሒ, ሓቂ, ትብዓት ካብ መትከሉ ፈልከት ዘይብል ንዝኣምነሉ ኩሉ ዓይነት ዋጋ ክኸፍል ዱሉው ነበረ። ንኹሉ እቲ ቡሉጽ ስራሕ ንዓለም ዘበርከቶ፡ ባዕሉ እኳ ተዘይ ደብተሮ፡ ግና መምህር ናይ ባዓል ፕላቶስ ስለዝነበረ፡ ድሕሪ እቲ ነቲ ናይ ሽዑ እዋን መለኽቲ ግሪኻውያን ዘርእዮ ዝነበረ ተባዕ ተቓውሞ ኣብ ቀይዲ ኣትዩ ንሞት ተፈረደ።
ይኹን እንበር ሽዑ ዝቐረበሉ ምርጫ፡ እቕሬታ ክሓትት፡ ብገንዘብ ክቕጻዕ ወይ ድማ ሀምሎክ ዝተባህለ መርዚ ብምስታይ ብሞት ክቕጻዕ። ኮምኡ ውን ብፈተውቱ ነቶም ሓለውቲ ቤት ማእሰርቲ ጉቦ ብምኽፋል ካብ ቤት ማእሰርቲ ንኸህድምዎ ዕድል እንተነበሮ፡ ሶቕራጠስ ግና፡ ምእንቲ ሓቅን ፍትሕን ደሞክራስን፡ ብኢደ ወነኑ መርዚ ሀምሎክ ብምስታይ፡ ኣይምብርከኽን እምቢ ንመለኽቲ እምቢ ንዓመጽቲ ብምባል ኣብ 470 ዓ.ም.ፈ. ቅድሚ ልደተ ክርስቶስ ካብዛ ክፍኣትን በለጽን ሽርሕን ወገንን ቅትለትን ስስዐን ዓመጽን ዝመልኣ ዓለምና ሓንሳብን ንሓዋሩን ብሞት ተሰናቢቱ።
ስለዚ ኣቶ ረድኢ መሓሪ፡ ከም ሶቅራጥስ ንሙዃን ድማ ኩሉ ማዓስ ይኽእሎ። ነቲ ተመራሚሩን ብተሞኩሮን ብብቕዓቱን ዝበጽሖ ደረጃ ሃብቲ ፍልጠት፡ ነቶም ቁኑዓትን ገርዛማትን ተበለጽትን ጸየቕትን ሱሱዓትን ወገናውያንን ደቂ ሰባት፡ ሓቂ ኣብ ዝድርጉሓሎም ዝነበረ ግዜ፡ ብፍላይ ካብቶም ገርዛማትን ተበለጽትን ጸየቕትን ሱሱዓትን መለኽትን፡ እዚ ዘይባሃል ተቓውሞን ኩነኔን ተጻብኦን ገጢሙዎ ኢዩ። ይኹን እንበር ካብ እምነቱን መትከሉን ፈልከት ዘይብል ሰብ ስለ ዝነበረ፡ እቲ ናቱ ራእይን ስነ ሞጎትን ግና ተኣሚኑሉ ንምዕራባዊ ዓለም መሰረት ፍትሕን ደሞክራስ ክኸውን በቒዑን፡ ታሪኹ ድማ ንዘልኣለም ብደቂ ሰባት ብጹቡቕ ክዝከር ይነብር ኣሎ።
ብዛዕባ ህግደፍ ናይ ክርስቲያን ዲዩ ኣይኮነን ቅድሚ ምምላሰይ፡ ህግደፍ ንዓይ መንግስተይ ኣይኮነን ኣይኣምነሉን ውን ኢየ። ምኽንያቱ፡ ብህዝቢ ዘይተመረጸ ሕጋዊ ስለ ዘይኮነ።
ናይ ክርስቲያን ድዩ ኣይኮነን ንዝብል ሕቶ ውን፡ ንኣፋፉኖት ዘይብሉ ሰብ ንከረድኦ ቡዙሕ ምተንተንኩ፡ እንተ ንዓኻ ንኣቶ ረድኢ መሓሪ ግና፡ ከም ኣቋርጻ መሸላ ረርእሱ ኮፍ ኮፍ ከብለልካ ኢየ። እዚ ኣብ ኤርትራ ስልጣን ብሓይሊ ጨቢጡ ዘሎ ጉጅለ፡ ክብገስ ኮሎ ንብረታዊ ቃልሲ ህዝቢ ኤርትራ ንምሕንኳልን ንጸይቅን ዝተበገሰ ኮይኑ፡ ሃይለስላሴ ምስ ሞቶ ግና ማኣዝኑ ብምቕያር፡ ስልቲ ቀይሩ ብነጻነት ኤርትራ እንዳዘመረ, ሓላይ ክርስቲያን መሲሉ ብሃይማኖት ንህዝብን ተጋደልትን እንዳሳሓለን እንዳ ኣጋገየን ን ኣስላም ንምድኻም ኩሉ ዝካኣሎ ብምስራሕ ኣብዚ ዘለዎ ደረጃ በጺሑ። ኢሳይያስ ኣስላማይ ተዝኸውን ኔሩ እሞ እዚ ኩሉ ገበናት እንዳተፈጸመ እንታይኮን ምስራአና?።
ክደግመልካ’የ ሕጂ ውን ኣቶ ረድኢ መሓሪ፡ እቲ ሎሚ ኣብ ኤርትራ ፖለቲካዊ, ቁጠባዊ, ወታሃደራዊ ኮታ ሃገር ፉጹም ተቖጻጺሩ ዘሎ ብሄር፡ ክፋል ብሄር ትግርኛ ክርስቲያን ኢዩ። ኮምኡ ውን እቲ ኣብ ብረታዊ ቃልሲ፡ ብኢሳይያስ ዝምራሕ ዝነበረ ሕቡእ ሰልፊ ሰልፊ ጸይቂ፡ ንስልጣን ኢሳይያስ ዝሕሉ ንዓብላልነት ክርስቲያን ዘረጋግጽ፡ ንሓርበኛታት ንቁኑዓት ኣስላምን ክርስቲያንን ዘዳኽምን ዝቕንጽልን፡ ዝነበረን ዘሎን ብክርስቲያን ዝቖመን ዝተዓብለለን ኮይኑ፡ ሓደ ክልተ ኣስላም ውን ኣብ ትርጉም ዘይብሉ ቦታ ንይምሰል ንፍርዲ ኣይርትዑና ዘለውዎ ጉጅለ ኢዩ።
ሎሚ ውን ዝተፈላለየ ኣስማት ወይ ሕብሪ ይዋሃቦ፡ ወዲ ዱሙ ከም ቀደሙ፡ እቲ ናይ ጸይቂ ሰልፊ ኣብ ቦቱኡ ኣሎ፡ እቲ ዓብላልነትን ገበናትን ትምክሕትን ድማ ኣብ ቦትኡ ኣሎ። ኩሎም እቶም ክሳብ ሱዳን ዝቕንጽሉን፡ ኣብ ውሽጥን ወጻእን ኣብ ውሽጢ ተጋደልትን ህዝብን ብሃይማኖት ሰባት ዝስሕሉን ኣእሙሮ ዝምርዙን፡ ሓርበኛታት ዝቕንጽሉን ዝነበሩን ዘለውን፡ ካብታ ኣቶ ረድኢ መሓሪ ንነዊሕ ዘገልገልካላ ሰልፊ ጥፍኣት ኢዮም ዝጫጭሑ ዝነበሩ። ምስዞም ሰብ ደምና ድማ ሓደ ማዓልቲ ምትሕስሳብ ዘይተርፍ ኢዩ።
ብሄሮም ትግርኛ ካብ ኮነ ሃይማኖቶም ክርስቲያን ካብ ኮነ ዳኣ’ሞ እንታይ ኢልና ኢና ክንጽውዖም፡ ሂንዱ, የኡድ, ወይ ቡዳ። ግርም እባ ተፈሊጥና ኢልካ ምንጽርጻር፡ ንሓቅስ ፈቲና ጸሊእና ንውሓጣ ዳኣ፡ ድሕሪኡ ድማ’ዩ ዕርቅን ምትእምማንን ሓዳስን ሰላምን ብልጽግትን ኤርትራ ክትምስረት ትኽእል።
ናይዞም ጸየቕትን ቀንጸልትን ከምዚ ዝጠቐስኩዎ ኮይኑ፡ ነቶም ኣበሳን ሓጢያትን ዘይብሎም ክርስቲያን ብሄር ትግርኛ ኣሕዋትና ግና፡ ሰባት ክንከስብ ከይበልና ዝተነፍሐ ይነፋሕ፡ ሕጂ ውን ኣብ ውራይካ ዝዕጠቑ ኣብ ጸገምካ ዝምክቱ ሰብ መትከል ኢልና ኢና ክንጠቕሶም። ምኽንያቱ እቲ ሓቂ ንሱ ስለ ዝኾነ ንሓቂ ምድጋፍ ድማ ፍትሒ ስለዝኾነ።
ጸገም እኳ ረኺብና፡ ጅግና ህዝቢ ትግራይ ፈታዊ ህዝቢ ኤርትራ እምበር ጸላኢ ኣይከነን ኢልና እንተጻሓፍና፡ ብገለ ወገናት ሎምስ ድማ ንተጋሩ’ሲ ጀጋኑን ፈተውትናን ክትብል ብምባል ኣፍንጫኻ ምንፋሕ። ኣነ ኣብ ውሽጢ እቲ ዘይተበከለ ንፋስን ባህልን ስነ ምግባርን ቋንቋን፡ ሙዕቡልን ፍትሓውን ሕብረተሰብ ኣብ ገጠር ከበሳ ኢየ ተወሊደን ዓብየን እንተጻሓፍና፡ ብገለ ወገናት ደቂ ከበሳ ወይ ክርስቲያን ዳኣ ካብ ማዓስ ኢዮም ፍትሓውያን ኮይኖም ብምባል ሰላምታ ምኽላእ። ንስንፍናን ብዕልግናን ዝወቅስ እንተጻሓፍና ድማ፡ ነዴታትካ ክትጸርፍ ኢልካ ምህንዳድ ወ.ዘ.ተ.ን ብምባል ንገብሮ እኮ ጠፊኡና። ነቶም ጠወቕትን ሃለልትን ተረፍ ማሕበር ኣንድነት ግብረ መልሲ ኣብ ዝሃብናሉ ድማ፡ ንጻሓይ ክትሽፍን ሓፍ ኮፍ ምባል።
4. ኣብ ምዕራፍ 6 ገጽ 183 ሕጡብ 2
ዘይከምቶም ኣብ 1975 ናጽነት ቀሪባ ኣላ ኢሎም ካብ ሱዑዲያ ዝተሰለፉ “ሑሪያ ገሪባ” ኩሉ ተጋዳላይ፡ ድሕሪ መሪርን ዝተናውሐን ቃልሲ እንኮ ማዓልቲ ናጽነት ከም እትትግበር እምነቱ ሙሉእ እዩ ዝነበረ ዝበልካዮ ውን ኣቶ ረድኢ።
ረድኢ መሓሪ ክሳብ ክንደይ ዱሑርን ተበላጽን ሰብ ሙዃንካ በለጭ ኣቢሉ የረድእ። ምኽንያቱ፡ እዚ ኣባሃህላ’ዚ ካባኻስ ኮድድ መልእኽቲ ትሰድድ ኣለኻ ማለት እኳ’ዩ። ኣባሃህላኻ፡ ካበይ ተበጊሱን ንመን ዕላማ ዝገበረን ምዃኑ ድማ ፉሉይ ብልሒ ዘድሊዮ ኣይኮነን። ግርም እባ ገበታ ድሕረትን ጽልእን ተሰኪምካ ኢሳይያስ ከምዚ ገበረ መስፍን ከምዚ ደገመ ኢልካ ሃተፍተፍ።
እታ ካብ ዓድኻ ኳዜን ናብ ቃልሲ ዝተበገስካላ ማዓልቲ፡ ብረታዊ ቃልሲ ኣብ 1991 ከምዝዕወት ትፈልጥ ኔርካ ማለት ድዩ፡ እቲ ሓቂ ግና፡ ተጋደልቲ ካብ ኣመሪካ ይሰለፉ ካብ ጀርመን፡ ካብ ኢትዮጵያ ይሰለፉ ካብ ሱዑዲያ፡ ኮምኡ ውን ህዝቢ ኤርትራ፡ ብፍላይ ኣብ 1977 ሎሚ ለይቲ ደኾን ይኣትው ኣስመራ ወይ ድሕሪ ሰሙን ዝባሃለሉ ዝነበረ እዋን፡ ከም ሽንቲ ገመል ቃልሲ ንድሕሪት ተመሊሱ ዝነውሐ ግዜ ክኸስር ዝላዓለ መስዋእቲ ክኸፍል ከም ሙዃኑ ዝፈልጥ ኔሩ ድዩ።
ኣባሃህላኻ ኣብታ ሰልፊ ጸይቂ ዝተማሃርካያ ንሰባት ብዝምባሌኦም ኣስዲዕካን ኣራሳሲንካን ከም ጓንቲ ትጥቀመሎም ዝብል ኣከያይዳ ተኸቲልካ ዲኻ፡ ወላስ ነቶም ተረፍ መረፍ ማሕበር ኣንድነትን ደቂ ኮማንዲስን ዝውንኑዋ መርበብ ሓበሬታ ደቀባት ግብረ መልሲ ኣብዝተዋህበሉ፡ ብዛዕባ እቶም ደም ኤርትራውያን ዘፍሰሱን ሃገር ኣሕሊፎም ዝሃቡን፡ ሃይለስላሴ ምስ ሞቶም ግና ናብ ዘብሉዎ ስለ ዘይነበሮምን ዓድታት ዓዲ ተኽላይን ዓዲ ገብሩን ወኪዱባን ካልኦትን ገጠራት ከበሳ ዘይተጸበይዎ ክነዳ ምስ ጀመራ፡ ኣብ ከተማታት ውን ማሕነቕቲ ምስ ጀመረ፡ ኣብ 1975 ናብ ቃልሲ ክስለፉ ዝጀመሩ ናይ ስጋ ኮይኑካ። ንዕኡ ግብረ መልሲ እንተ ኾይኑ ግና ፉጹም ኣይካኣልካሉን፡ ነታ መጽሓፍ ውን ኣፍኲስካያ፡ ምኽንያቱ ኣይምስኡ ኣይምስጥቕኡ ጥር ኢልካ ኮይኑ።
5. ኣብ ምዕራፍ 12 ገጽ 370 ሕጡብ 2
እቲ ዝጎልሐ ታሪኽ ሽፍትነት ኣብ ኤርትራ ብዘመነ ግዝኣት ዓባይ ብሪጣኒያ ከምዝነበረ ታሪኽ ይነግረና። ሽፍትነት ንዝምታን ዝናን ኢዩ ዝነበረ። እቲ ኤርትራ ከም ሃገር ኣብ ዘይነበረትሉ ዓመታት ዝነበረ ሽፍትነት፡ እቲ ሽፍታ ለይቲ ኣብ ጣሻታትን ጸልማትን ኢዩ ዝዘምትን ዝቐትልን ዝነበረ ድማ በልካ ኣቶ ረድኢ።
ወይ ጉድ፡ እቶም ሸፋቱ ደቂ ኣየናይ ብሄር ኢዮም? መን ኢዩ’ኸ ወዲቡዎም፡ መን ዝሃቦም ብረት’ከ? ኣበየናይ ቦታ’ኸ ኢዮም ዝዘምቱን ዝቐትሉን ዝነበሩ” እቲ ግዳይ ዝምታን ቅትለትን’ከ መን ነበረ?።
ኣብዚ ብሓቂ ነቶም ኣብ ውራይካ ዝዕጠቑ ኣብ ጸገምካ ዝምክቱ ኢለ ዝጠቕሶም ፈራሃት እግዝኣብሄር ዝኾኑ ክርስቲያን ብሄር ትግርኛ ከየሰክፍ ምእንቲ ኣይምልሶን ኢየ፡ ኣብ ታሪኽ ዝተሰነደን ኩሉ ዝፈልጦን ድማ ስለ ዝኾነ። ንኣቶ ረድኢ መሓሪ ግና ዓገብ ታሪኽ ክትስርዝ ምፍታን ዓሻ ድፍረት’ዩ ጥራይ ኢየ ዝብለካ ንሕጂ!!!
6. ኣብ ምዕራፍ 12 ገጽ 385 ሕጡብ 2
ገበነኛ ኢሳይያስ ንስርዓት ኮምዩኒዝም ከም ጉልባብ ገይሩ፡ ኣብ ውሽጢ ህዝቢ ብሃይማኖት ንምክፍፋል ዝገብሮ ዝነበረ ፍልስልስ ኣየቋረጾን ድሕሪ ምባልካ ኣቶ ረድኢ፡ ከምቲ ኣብ ተኸተልቲ እምነት ጆሆቫን ጴንጠን ዝወሰዶ ናይ ምእሳርን ምብራርን ስጉምቲታት፡ ናብ ውሽጢ ሃይማኖት ኣስላም ብምእታው ከኣ ብስም “ጫሓማት” ዝብል ሰባብ ምኽንያት፡ ቡዙሓት ደቀባት ኤርትራውያን ካብ መታሕት ኤርትራ /ከረን፡ ሓጋዝ፡ ኣቑርደት፡ ተሰነይ፡ ወ.ዘ.ተ…/ሰባት ኣሰረ፡ ኣንጻረይ ክስለፉ ኢዮም ንዝበሎም ቡዙሓት ደቂ ብሄር ኩናማ ከም ዝኣሰሮም ውን እፈልጥ’የ በልካ ኣቶ ረድኢ።
እሞ ነቶም ኣብ ቆላታት ኤርትራ ዝተኣሰሩ ካብ ፈለጥካ ዳኣ፡ ነቶም መጭወይቶምን ምሕቃቖምን ህዝቢ ኤርትራ ኣጸቢቑ ዝፈልጦም ኣማኢት ደቀባት ከበሳ ኣስላም ዘይምዝካርካ ዳኣ እንታይ ኢዩ ምስጢሩ!!! እዞም ግዳያት እዚኣቶም እኳ፡ ካብ ገጠራትን ከተማታትን ሰራየ፡ ኣከለጉዛይ፡ ሓማሴየን’ዶ ኣይኮኑን። ንምርዓድን ኣራእስ ንምድናንን ተባሂሉ ዝተወሰደ ናይ ቦጅቧጃት ሱጉምቲ’ዶ ኣይኮነን ዝነበረ፡ ዝፈጸሙዎ ገበናት’ከ ኣሎ ድዩ?።
7. ኣብ ምዕራፍ 13 ገጽ 398 ሕጡብ 3
እቲ ገዛእቲ ሓይሊታት ንረብሕኦም ኢሎም ዘተኣታተውዎ ኣውራጃውን ሃይማኖታውን ምምቕቓላት፡ ኣብ ግዜ ብረታዊ ቃልሲ ኣጥፊእናዮ ክንስና ዝበልካዮ ኣቶ ረድኢ።
ናዓ ዳኣ ኣይፋልካን፡ ዝኣኽለን ጥሒነን’ሲ ባዓለማርያም ይብላ ዝብሉዎ ከምዚ’ዩ፡ ኣብ ሜዳ ኣጥፊእናዮ እንተንኸውን፡ ደቂ ገለ ኣውራጃ ብደቂ ካልእ ኣውራጃ ግዳይ ቅንጸላን ምብላል ታሪኾምን ኣይምኾኑን። ኣብ ሜዳ ኣጥፊእናዮ እንተንኸውን፡ ደቂ ሓደ ሃይማኖት ኣንጻር ደቂ ካልእ ሃይማኖት ዝቐንዐ ምስጢራዊ ሰልፊ መስሪቶም ቀተልቲ መልሚሎም ሓርበኛታት ኣይምኾስተሩን። እዚ ስለ ዝነበረን ዘሎን፡ ሀገረ ኤርትራ ከምዚ ትዕዘባ ዘለኻ፡ ከም ሊባኖስን ዒራቕን ሶማልን ንኽትከውን ዝተረፋ የለን። እዚ ግምት ወይ ትምቢት ኣይኮነን፡ እንታይ ዳኣ ኩውንነትና ኢዩ ፈቲና ጸሊእና።
8. ኣብ ምዕራፍ 16 ገጽ 492 ሕጡብ 2
ገዛእቲ ኤርትራ ዝነበሩ፡ ብኣውራጃ ይመቓቕሉ፡ ብሄር ምስ ብሄር የተሃናኹቱ፡ ኣስላም ምስ ክርስቲያን የተፋንኑ፡ ሸፋቱ ኣዕጢቖም የዋፍሩ ውን ወሰኽካ ኣቶ ረድኢ።
ኣብዚ እነሀ ዘረባ ዝብሉኹም ኮምዚ ኢዩ። እዚ ምዕራፍ ናይታ መጽሓፍ፡ ምስ ምዕራፍ 12 ገጽ 370 ሕጡብ 2 ብፉጹም ይገራጮ። ስለዚ ናይ ኣጻሓሕፋ ጌጋ ዲና ክንብሎ ወይ ሓቂ ሞሊቛ ወጺኣ፡ እቲ ፍርዲ ን ኣንበብቲ ይገድፎ።
ኩቡራት ኣንበብቲ ክሳብ ኣብዝመጽእ ጹሑፈይ ንራኸብ ሰላም ንኹልና ኣብ ዘዘለናዮ።


c: text/html

text:
ትምህርቲ 13
እቲ ብዛዕባ ሃይማኖት ዚገልጽ ብስራት እንታይ እዩ፧
1. ኵለን ሃይማኖታት ድየን ቅኑዓት፧
ኣብ ብዙሓት ሃይማኖታት፡ ንኣምላኽ ኬሐጕስዎ ዚደልዩ ቕኑዓት ሰባት ኣለዉ። ኣምላኽ ነዞም ሰባት እዚኣቶም የስተብህለሎምን ይሓልየሎምን ምዃኑ ምፍላጥና ብስራት እዩ። እቲ ዜሕዝን ግና፡ ገሊኦም ሰባት ብሃይማኖት ኣማኻንዮም እኩይ ነገራት ይገብሩ እዮም። (2 ቈረንቶስ 4:3, 4፣ 11:13-15) ከምቲ ኣብ ጸብጻባት ዜና እንሰምዖ፡ ገሊአን ሃይማኖታት፡ ኣብ ግብረ ሽበራን ኣብ ጃምላዊ ቕትለትን ኣብ ውግእን ኣብ ህስያ ህጻናትን ተኻፊለን እየን። እቶም ብኣምላኽ ዚኣምኑ ቕኑዓት ሰባትሲ፡ በዚ ነገራት እዚ ኣየ ኽሳዕ ክንደይ ኰን እዮም ዚጕህዩ!
ናይ ሓቂ ሃይማኖት ንኣምላኽ እተኽብር ክትከውን ከላ፡ ናይ ሓሶት ሃይማኖት ግና ንኣምላኽ እተጕሂ እያ። ኣብ መጽሓፍ ቅዱስ ዘየለ ሓሳባት እያ እትምህር፣ ንኣብነት፡ ብዛዕባ ኣምላኽ ኰነ ብዛዕባ ምዉታት ናይ ሓሶት ትምህርትታት ትምህር እያ። የሆዋ ግና፡ ኵሎም ሰባት ብዛዕባኡ እቲ ሓቂ ኺፈልጡ እዩ ዚደሊ።
2. እቲ ብዛዕባ ሃይማኖት ዚገልጽ ብስራት እንታይ እዩ፧
ኣምላኽ በተን ንዕኡ ኸም ዜፍቅራኦ ዚዛረባ፡ ግናኸ ብሓቂ ነዛ ናይ ሰይጣን ዓለም ዜፍቅራ ሃይማኖታት ኣይዕሾን እዩ። (ያእቆብ 4:4) ቃል ኣምላኽ ንዅለን ናይ ሓሶት ሃይማኖታት፡ “ዓባይ ባቢሎን” ኢሉ ይጽውዐን። ባቢሎን ድሕሪ ማይ ኣይሂ ናይ ሓሶት ሃይማኖት ዝጀመረትላ ጥንታዊት ከተማ እያ ነይራ። ድሕሪ ሓጺር እዋን፡ ኣምላኽ ነተን ንደቂ ሰብ ዜታልላን ዚጭቍናን ሃይማኖታት ብሃንደበት ኬጥፍአን እዩ።
ካልእ ብስራት እውን ኣሎ። የሆዋ ነቶም ኣብ መላእ ዓለም ኣብ ናይ ሓሶት ሃይማኖታት ዚርከቡ ቕኑዓት ሰባት ኣይርስዖምን እዩ። ነዞም ሰባት እዚኣቶም ብዛዕባ ሓቂ ብምምሃር ብሓደ የሕብሮም ኣሎ።
3. ቅኑዓት ሰባት እንታይ ኪገብሩ ኣለዎም፧
የሆዋ ነቶም ሓቅን ቅኑዕን ዘበለ ዜፍቅሩ ሰባት ስለ ዝሓልየሎም ካብ ናይ ሓሶት ሃይማኖት ኪወጹ ይምሕጸኖም እዩ። እቶም ንኣምላኽ ዜፍቅርዎ ሰባት፡ ንዕኡ ንምሕጓስ ዜድሊ ለውጥታት ኪገብሩ ፍቓደኛታት እዮም።
ኣብ ቀዳማይ ዘመን፡ ቅኑዓት ሰባት ካብ ሃዋርያት ብስራት ምስ ሰምዑ፡ ብሓጐስ ተቐበልዎ። የሆዋ ዕላማን ተስፋን ዘለዎ ሓድሽን ዜሐጕስን መገዲ ህይወት ከም ዘሎ ምሂርዎም እዩ። እዞም ሰባት እዚኣቶም፡ ንየሆዋ ኣብ ናብራኦም ቀዳምነት ብምሃብ ነቲ ብስራት ከም እተቐበልዎ ስለ ዘርኣዩ፡ ሎሚ ንዓና ሰናይ ኣብነት ይዀኑና እዮም።
የሆዋ ነቶም ካብ ናይ ሓሶት ሃይማኖት ዚወጹ ሰባት ናብ ስድራ ቤቱ ይቕበሎም እዩ። ነቲ ምዉቕ ዕድመ የሆዋ እንተ ተቐቢልካዮ፡ ዓርኪ ኣምላኽ ትኸውን፡ ኣባል ሓድሽን ፈቃርን ስድራ ቤት የሆዋ ትኸውን፡ ናይ ዘለኣለም ህይወት ከኣ ትረክብ።
4. ኣምላኽ ኣብ መላእ ዓለም ሓጐስ ዜስፍን ብኸመይ እዩ፧
እቲ እናቐረበ ዚመጽእ ዘሎ ፍርዲ ናይ ሓሶት ሃይማኖት፡ ብስራት እዩ። እቲ ፍርዲ እቲ፡ ኣብ መላእ ዓለም ራህዋ ኸም ዚሰፍን ኪገብር እዩ። ሽዑ፡ ብናይ ሓሶት ሃይማኖታት ዚታለሉን ዚጐጃጀሉን ሰባት ኣይኪህልዉን እዮም። ኵሎም ሰባት ኣብ ኣምልኾ እቲ ሓደ ናይ ሓቂ ኣምላኽ ኪሓብሩ እዮም።
ብዝያዳ ፍለጥ
ኣምላኽ ዚቕበሎ ኣምልኾ
እቶም ናይ ሓቂ ሃይማኖት ዚስዕቡ ሰባት ዚልለዩሉ ሽዱሽተ መገዲ ርአ።
ኣብ ጐድኒ ናይ ሓቂ ኣምልኾ ቑም
እምነትካ ንኻልኦት ከተካፍሎም ከለኻ እንታይ ጸገማት ኬጋጥመካ ይኽእል፧ ንኻልኦት ከየቐየምካ ብኸመይ እምነትካ ኽትገልጸሎም ትኽእል፧

robotstxt: allowed

filter: keep


text:
1ናባኻትኩም እንትመጽእ እዙይ ሣልሳይ ጊዜይ እዩ። ነገር ዝቐውም ብኽልተ ወይ ብሠለስተ ምስክር እዩ። 2ካልኣይ ምሳኻትኩም ኣብ ዝነበርኩሉ ጊዜ ኣጠንቂቐዮም ከም ዝነበርኩ ሕዚውን ኣብ ርኁቕ ኮይነ ነቶም ኃጢኣት ዝገብሩን ነቶም ካልኦትን ኣጠንቅቖም ኣለኹ። ኣብ ምምጽአይ ንሓደኳ ኣይርኅርኃሉን እየ፤ 3እዙይውን ክርስቶስ ኣባይ ኃዲሩ ኸም ዝዛረብ መረጋገጺ ስለ እትደልዩ እዩ። ክርስቶስ ኣብ መንጎኹም ብኃይሊ እምበር ብድኻም ኣይግለጽን እዩ። 4ብርግጽ ክርስቶስ ብድኹም ሥጋ እዩ ተሰቒሉ፤ ብኃይሊ እግዚኣብሔር ግና ሕያው ኮይኑ ይነብር ኣሎ። ንሕናውን ተኻፈልቲ ድኻሙ ኢና፤ ኣብ ማእኸልኩም ክንሠርሕ እንተለና ግና ብኃይሊ እግዚኣብሔር ሕያዋን ኴንና ኽንነብር ኢና። 5ኣብ እምነት ምህላውኩምን ዘይምህላውኩምን ምእንቲ ኽትግንዘቡ ንርእስኹም መርምሩ፤ ከምኡውን ፈትኑ። ጨሪስኩም ኣብ ፈተና ወዲቕኩም እንተ ዘይኴንኩምስ ክርስቶስ ኣባኻትኩም ከም ዘሎ ኣይትፈልጡን ዲኹም? 6ንሕና ግና ብቑዓት ከም ዝኾንና ኸም እትፈልጡ ተስፋ እገብር። 7ከቶ ኽፉእ ከይትገብሩ ንእግዚኣብሔር ንልምኖ ኣለና። ንሕና ኣብ ፈተና ኸም ዝወደቕና እንተ ተቖጸርና እኳ ንስኻትኩም ሠናይ ምእንቲ ኽትገብሩ እምበር ንሕና ኣብ ፈተና ኸም ዝሰዓርና ምእንቲ ኽነርኢ ኣይኮነን ንጽልዮ ዘለና። 8ንሕና ንሓቂ ዝድግፍ እምበር ንሓቂ ዝፃረር ሓደኳ ኽንገብር ኣይንኽእልን ኢና እሞ። 9ከምኡውን ንሕና ደኺምና ንስኻትኩም እንተጠንኪርኩም ኢና እንሕጐስ። ጸሎትናውን ንስኻትኩም ፍጹማን ምእንቲ ኽትኮኑ እዩ። 10ምእንትዙይ በቲ ጐይታ ኸፍርሰሉ ዘይኮነስ ክሓንጸሉ ዝሃበኒ ሥልጣን ምስ መጻእኹ ምእንቲ ኸየበርትዐልኩም ገና ርሑቕ እንተለኹ እጽሕፈልኩም ኣለኹ። 11ብዝተረፈ ኣኅዋተይ! ደኃን ኩኑ፤ ፍጹማን ኩኑ፤ ምኽረይ ስምዑ ፤ ሓደ ልቢ ኹኑ፤ ብሰላም ንበሩ፤ ኣምላኽ ፍቕርን ሰላምን ከዓ ምሳኻትኩም ክኸውን እዩ። 12ንስንሳትኩም ብቕዱስ ሰላምታ ሰላም ተበሃሃሉ። 13ኲላቶም ኣመንቲ ሰላም ይብሉኹም ኣለዉ። 14ጸጋ ጐይታና ኢየሱስ ክርስቶስን ፍቕሪ እግዚኣብሔር ኣብን ኅብረት መንፈስ ቅዱስን ምስ ኲልኻትኩም ይኹን።
Copyright
Learn More


text:
1ሽዑ ኢየሱስ ሽዱሽተ መዓልቲ ቕድሚ ፋሲካ ናብታ ንሱ ካብ ምዉታን ዘተሥኦ ኣልኣዛር ዘለዋ ቢታንያ ዝተብሃለት ዓዲ መጸ። 2ኣብኣ ኸዓ ድራር ገበሩሉ፤ ማርታውን ተገልግል ነበረት፤ ካብቶም ምስኡ ዝተቐመጡ ሓደ ኣልኣዛር ነበረ። 3ማርያምውን ፍርቂ ሊትሮ ዝኸውን ብጽሩይ ናርዶስ ዝተሠርሐ ብዙኅ ዝዋግኡ ምዑ ዝ ሽቱ ወሲዳ ኣእጋር ኢየሱስ ቀብአት፤ ብፀጕሪ ርእሳውን ሓበሰቶ። እታ ገዛ ኸዓ ብመዓዛ እቲ ሽቱ መልአት። 4ሓደ ኻብቶም ደቀ መዛሙርቱ እቲ ኸትኅዞ ዘለዎ ይሁዳ ኣስቆሮታዊ ወዲ ስምዖን ግና 5 እዝ ምዑ ዝ ሽቱ እዙይ ብሠለስተ ሚእቲ ዲናር ተሸይጡ ንምንታይ ንድኻታት ዘይምተውሃበ ነይሩ? በለ። 6እዙይ ዝበለ ድማ ሰራቒ ስለ ዝኾነ እዩ እምበር ንድኻታት ሓልዩሎም ኣይኮነን፤ ተሓዝ ሙዳየ ምጽዋት ስለ ዝነበረ ካብቲ ኣብኡ ዝኣተወውን የልዕል ስለ ዝነበረ እዩ። 7ስለዙይ ኢየሱስ ንመዓልቲ ቐብረይ ዘዳለወቶ እዩ እሞ ኅደጉዋ። 8ድኻታትስ ኲልሻዕ ምሳኻትኩም ኣለዉ፤ ንኣይ ግና ዂልሻዕ ኣይትረኽቡንን ኢኹም በሎም። 9ድኅርዙይ ካብ ኣይሁድ ብዙኃት ሰባት ኢየሱስ ኣብኡ ኸም ዘሎ ፈሊጦም ናብ ቢታንያ መጹ። እንተኾነ ነቲ ኻብ ምዉታን ዘተሥኦ ኣልኣዛርውን ክርእዩ እምበር ምእንቲ ኢየሱስ ጥራሕ ኢሎም ኣይኮኑን ዝመጹ። 10- 11ብዙኃት ኣይሁድ ብምኽንያት ኣልኣዛር እናኸዱ ብኢየሱስ የኣምኑ ስለ ዝነበሩ ሊቃነ ካህናት ንኣልኣዛር ክቐትልዎ ተማኸሩ። 12ብጽባሒቱ እቶም ንበዓል ዝመጹ ብዙኃት ሕዝቢ ኢየሱስ ናብ ኢየሩሳሌም ከም ዝመጽእ ሰሚዖም 13ጨናፍር ስየ ኂዞም ክቕበልዎ ወፁ። ዓው ኢሎም ከዓ ሆሣዕና! እቲ ብስም እግዚኣብሔር ዝመጽእ ንጉሥ እስራኤል ቡሩኽ እዩ! በሉ። 14- 15ከምቲ፦ ኣቲ ኢየሩሳሌም ኣይትፍርኂ! እንሆ! ንጉሥኪ ኣብ ጻዕቢ ኣድጊ ተቐሚጡ ይመጽእ ኣሎ፤ ተብሂሉ ኸም ዝተጽሓፈ ኢየሱስ ጻዕቢ ኣድጊ ረኺቡ ኣብ ልዕሊኡ ተቐመጠ። 16ደቀ መዛሙርቱ ነዝ ነገር እዙይ ቅድም ኣየስተውዓልዎን። ኢየሱስ ምስ ከበረ ግና ነዝ ነገር እዙይ ብዛዕባኡ ኸም ዝተጽሓፈ ንሳቶምውን እዙይ ከም ዝገበሩሉ ዘከሩ። 17እቶም ንኣልኣዛር ካብ መቓብር ጸዊዑ ኻብ ምዉታን ከተሥኦ እንተሎ ምስኡ ዝነበሩ ሕዝቢ ኸዓ ይምስክሩሉ ነበሩ። 18እቶም ሕዝቢ ድማ እዝ ተኣምራት እዙይ ከምዝገበረ ስለ ዝሰምዑ እዮም ክቕበልዎ ዝወፁ። 19ሽዑ ፈሪሳውያን ንስንሳቶም ሓንቲ እኳ ኽትገብሩ ኸም ዘይትኽእሉ ትርእዩዶ ኣለኹም? እነሆ ዂሉ ዓለም ደድኅሪኡ ይስዕብ ኣሎ ተበሃሃሉ። 20ካብቶም በቲ በዓል ክሰግዱ ዝደየቡ ኸዓ ገሊኦም ግሪካውያን ነበሩ። 21ንሳቶም ናብ ፊልጶስ በዓል ቤተ ሳይዳ ናይ ገሊላ መጺኦም ጐይታ! ንኢየሱስ ክንርእዮ ንደሊ ኣለና ኢሎም ለመንዎ። 22ፊልጶስ ድማ ኸይዱ ንእንድርያስ ነገሮ፤ እንድርያስን ፊልጶስን ድማ ኸይዶም ንኢየሱስ ነገርዎ። 23ኢየሱስ ድማ መሊሱ ኸምዙይ በሎም፦ ወዲ ሰብ ዝኸብረላ ሰዓት በጺሓ እያ። 24ፍረ ስርናይ ኣብ ምድሪ ወዲቓ እንተ ዘይሞተት በይና እያ እትነብር፤ እንተሞይታ ግና ብዙኅ ፍረ ኸም እትፈሪ እማን እማን እብለኩም ኣለኹ። 25እቲ ንሕይወቱ ዝፈትዋ ከጥፍኣ እዩ፤ እቲ ንሕይወቱ ኣብዛ ዓለም እዚኣ ዝጸልኣ ግና ንሕይወት ዘለዓለም ክሕልዋ እዩ። 26እቲ ኸገልግለኒ ዝደሊ ይስዓበኒ፤ እቲ ዘገልግለኒ ኸዓ ኣብቲ ኣነ ዘለኽዎ ኽነብር እዩ። ነቲ ዘገልግለኒ ኸዓ ኣቦይ ከኽብሮ እዩ። 27 ሕዝስ ነፍሰይ ተጨኒቓ ኣላ፤ እንታይ እሞ ኽብል እየ? ኣቦ! ካብዛ ሰዓት እዚኣ ኣድኅነኒ!› ግና ምእንትዙይ እንድየ ዝመጻእኹ ናብዛ ሰዓት እዚኣውን ዝበጻሕኹ። 28ኦ ኣቦ! ንስምካ ኣኽብሮ፤ ሽዑ ኻብ ሰማይ ኣነ ኣኽቢረዮ ኣለኹ፤ ደጊመውን ከኽብሮ እየ! ዝብል ድምፂ መጸ። 29ሽዑ እቶም ኣብኡ ደው ኢሎም ዝነበሩ ሕዝቢ እዙይ ምስ ሰምዑ ነጐድጓድ እዩ! በሉ፤ ገሊኦም ከዓ መልኣኽ እዩ ዝተዛረቦ! በሉ። 30ኢየሱስ ድማ ኸምዙይ ኢሉ መለሰሎም፦ እዝ ድምፂ እዙይ ምእንታኻትኩም እምበር ምእንታይ ኣይኮነን ዝመጸ። 31እዝ ዓለም እዙይ ዝፍረደሉ ጊዜ በጺሑ እዩ፤ ገዛኢ እዝ ዓለም እዙይውን ናብ ወፃኢ ዝድርበየሉ ሕዚ እዩ። 32ኣነ ድማ ካብ ምድሪ ልዕል ምስ በልኩ ንዂሉ ናባይ ክስሕቦ እየ። 33እዙይ ዝበለ ኸዓ ብኸመይ ዝበለ ኣማውታ ኽመውት ከም ዘለዎ እንተመልክት እዩ። 34ስለዙይ እቶም ሕዝቢ ንሕናስ ክርስቶስ ንዘለዓለም ከም ዝነብር ካብ ሕጊ ሰሚዕና ነይርና፤ ንስኻ ደኣ ኸመይ ኢልካ ኢኻ ወዲ ሰብ ግድን ልዕል ክብል እዩ› ትብል ዘለኻ? እቲ ወዲ ሰብ እቱይከ መን እዩ? ኢሎም ጠየቕዎ። 35ሽዑ ኢየሱስ ገና ንቑሩብ መዓልቲ ብርሃን ምሳኻትኩም ኣሎ፤ ስለዙይ ጸልማት እንተየርከበኩም ብብርሃን ተመላለሱ፤ እቲ ብጸልማት ዝመላለስ ናብ ዝኸዶ ኣይፈልጥን እዩሞ። 36ደቂ ብርሃን ምእንቲ ኽትኮኑ ብርሃን እንተለልኩም ብብርሃን እመኑ፤ በሎም። ኢየሱስ ከምዙይ ኢሉ ምስ ተዛረበ ካብኣቶም ከይዱ ተሠወሮም። 37- 38እቲ ነቢይ ኢሳይያስ ኦ ጐይታ! ንምስክርነትና መን ኣመኖ? ኃይሊ እግዚኣብሔርከ ንመን ተግሃደሉ? ዝበሎ ቓል ምእንቲ ኽፍጸም ክንድዙይ ዝኣክል ተኣምራት እኳ ኣብ ቅድሚኦም እንተ ገበረ ብእኡ ኣይኣመኑን፤ 39- 40ከምኡ ድማ ኢሳይያስ ደጊሙ በዒንቶም ከይርእዩ ብልቦምውን ከየስተውዕሉ እሞ ናባይ ከይምለሱ ኣነውን ከይምሕሮምስ ኣዒንቶም ኣዕወረ፤ ልቦምውን ኣትረረ፤ ከም ዝበሎ ምእማን ሰኣኑ። 41ኢሳይያስ ብዛዕብኡ ኸምዙይ ኢሉ ዝተዛረበ ኽብሩ ስለ ዝረአየ እዩ። 42ምስዙይ ኲሉ ካብ ኣሕሉቕ ብዙኃት ብእኡ ኣመኑ፤ እንተኾነ ፈሪሳውያን ካብ ቤተ ጸሎቶም ከየባርርዎም ስለ ዝፈርኁ እምነቶም ኣየግሃዱን። 43እዙይ ከዓ ካብ ክብሪ እግዚኣብሔር ክብሪ ሰብ ስለ ዝመረጹ እዩ። 44ኢየሱስ ከዓ ዓው ኢሉ ኸምዙይ በለ፦ እቲ ብኣይ ዝኣምን ኲሉ ብኣይ ጥራሕ ዘይኮነስ በቲ ዝለኣኸኒውን እዩ ዝኣምን። 45እቲ ንኣይ ዝረአየ ነቲ ዝለኣኸኒውን ይርኢ። 46እቲ ብኣይ ዝኣምን ኲሉ ኣብ ጸልማት ምእንቲ ኸይነብር ኣነ ብርሃን ኮይነ ናብ ዓለም መጺአ ኣለኹ። 47እቲ ንቓለይ ሰሚዑ ዘይሕልዎ ኣነ ኣይኮንኩን ዝፈርዶ፤ ኣነ ዝመጻእኹ ንዓለም ከድኅን ደኣ እምበር ንዓለም ክፈርድ ኣይመጻእኹንሞ። 48ነቲ ነኣይ ዘይደሊ ንቓለይውን ዘይቕበል ዝፈርዶ ኣሎ፤ እዝ ኣነ ዝዛረቦ ዘለኹ ቓል ንሱ በታ ዳኅረወይቲ መዓልቲ ኽፈርዶ እዩ። 49እቲ ዝለኣኸኒ ኣብ እንታይ ከም ዝብልን እንታይ ከም ዝዛረብን ዝኣዘዘኒ እምበር ኣነ ኻብ ባዕለይ ኣይተዛረብኩን። 50እቲ ትእዛዙ ኸዓ ናይ ዘለዓለም ሕይወት ከም ዝኾነ እፈልጥ እየ፤ ስለዙይ እቲ ኣነ ዝዛረቦ ኸምቲ ኣብ ዝነገረኒ ገይረ እየ ዝዛረቦ ዘለኹ።
Copyright
Learn More


text:
ሜጀር ጀነራል ተኽለ ማንጁስ ብደም ዝጨቀወ ብዋጋ ደም ኤሪትራውያን ኣብ ዝምወል ኣደራሽ ገዛ ኢዩ ዝነብር;; ኣብ ናይሎሚ ናይ ህግደፍ ኤሪትራ ገበን ውዕለት ኣለዎ:: ጀነራል ተኽለ ማንጁስ ብሰንኪ ኣብ ልዕሊንጹሃን ኤሪትራውያን ዘፍስሶ ዘሎ ደም ዋጋ ውዕለቱ ናጻ ኣደራሽን ምቹእ ሂወትን የሕልፍ:: እዚ ኣብ ማእከል ሕምብርቲ ከተማ ኣስመራ ቁጽሪ 4 ጎደና ሰማእታት (1A 175/175-2/4) ምስ ስድርኡ ዝነብር ጀነራል ተኽለ ማንጁስ እቲ ልሙድ ምቁራጽ ሓይሊ ኤለክትሪክ ኣብ ኣስመራ ፈጺኡ ኣይጸልዎን ኢዩ::ከመይሲ ኣስመራ ብምሉኣ ክትጽልምትከላ መዓልትን ለይትን ጂጅ ዝብላ ጀነረይተራት ስለ ዘለውኦ ስቃይ ህዝቢ ኣይዓጦን ኢዩ:: ህዝባዊ መጎዓዝያ ብሰንኪ ዋሕዲነዳዲ ደው ኢልሉ ኣብ ዘሎ ንሱን ስድራቤቱን እተን ምቹኣት መካይኖም ደው ኢለን ኣይፈልጣን:: ንኣብነት ወዱ ንተኽለ ማንጁስ ጸላም ሰማያዊት ቶዮታ (Toyota RAV 4) ይዝውር:: መንእሰያት ኣስመራ ብሰንኪ ግፋ መሬት ከምዕንቊ ጸቢባቶም ከላ እቶም መንእሰያት ደቁ ኣይምልከቶምንኢዩ:: ፍሉጣት ሃብታማት ኣስመራን ላዕለዎት ሚኒስተራት መንግስትን ብመጠን ዘይብሉ ሃብትን ብምቹእ ናብራ ተኽለ ማንጁስ ተገሪሞም ብጎቦ ቁሊሕ ይብሉ ኣለዉ::
ዝተማህረን ዝሸቀለን ኩሉ ድኻ ኣብ ዝኾነላ ናይ ሎሚ ናይ ህግደፍ ኤሪትራ መነባብሮ ተኽለ ማንጁስን ስድራ ቤቱን ግን ክትኣምኖ ዘጸግም ምቹእ ናብራ ብዋጋ ደም ኤሪትራውያን ይነብሩ ኣለ :: እንተኾነ እዚ ኣብ ብሉጽ ኣደራሽ ቪላ ዝነብር ዘሎ ተኽለ ማንጁስ ደረጃ ትምህርቱ 10ይ ወግዓዊ ደሞዙ ብመንጽር መዓርጉ 3 ሽሕን 700 ናቅፋ (ከባቢ275 ዶላር) እኳ እንተኾነ ብከመይደኣ ሕልፊ ሰቡ ይነብር ኣሎ? መልሱ ተኽለ ማንጁስ እዚ ምቹእ ናብርኡ ካብቲ ኤሪትራውያን እናጽነተ ዘኻዕብቶ ዘሎ ሃብቲ ኢዩ :: ኣብ ንግዲ ዜጋታት ተዋፊሩ ዘይተኣደነ ሃብቲን ምቹእ ናብራን ክነብር ኪኢሉ ዘሎ ብሓጺሩ ካብ ገበን ካብ ዝተረኽበ ገንዘብ ደም ኢዩ::
ተግባራት ተኽለ ማንጁስ ብተቆጻጻሪት ጉጅለ ውድብ ሕቡራት ሃገራት ተረጋጊጹ ኢዩ:: ደቂ ኣስመራ መነባብሮን ስራሕን ተኽለ ማንጁስ ፈሊጦሞን ኣስተውዒሎሞን ኣለዉ:: ኣብ በረኻታት ሲና፧ሰሃራን:ላምፔዱሳን ከም ቆጽሊ ዝረገፉ መንእሰያት ኤሪትራ: ክብሮምን ሰብኣውነቶምን ፈቆዶኡ ዝተቀንጠጠ ዜጋታት እምበኣር ተኽለ ማንጁስ ኣብ ምቹእ ናብራ ክነብር ኢዩ ዘኽእሎ ዘሎ:: እቲ ዚያዳ ዘሕዝን ግን ተኽለ ማንጁስ ኣብቲ ንስለ ክብሪ ኤሪትራውያን ሂወቶም ዝበጀዉ ዝተሰምየ ጎደን ሰማእታት ይነብር ምህላዉ ኢዩ::
ታሪኽና ግን በዚ ኣንከብቅዕን ኢዩ::ኤሪትራውያን ሃገርና እዞም ስሱዓት ጀነራላት ክድህኩዋን ናብ ባዕዲ ክመልስዋን ሱቅ ኢልና ኣይክን ዕዘብን ኢና::ሓበን ኣቦታትናን ጀጋኑ ተቃለስቲ ዘስነቁና ሓቦ ተቀኒትና ክብሪ ሃገርና ከነምልስ ኢና::ታሪኽ ከኣ ክንሰርሕ ኢና::<
ጉጅለ ዓርቢ ሓርነት
ኣስመራ


text:
ነዛ ዓንቀጽ እዚኣ ብ%% ከተንብባ ትደሊዶ፧
ነዛ ዓንቀጽ እዚኣ ብ%% ከተንብባ ትደሊዶ፧
9 እቲ ቐዳማይ ኪዳንሲ ስርዓታት ኣገልግሎትን ምድራዊ መቕደስን ነይርዎ እዩ።
2 ከመይሲ፡ ቀዋሚ ቐንዴልን ሰደቓን እንጌራታት ምርኣይን ዝነበራ ቐዳመይቲ ኽፍሊ እታ ድንኳን ተተኺላ ነበረት፣ “ቅድስቲ” ድማ ትብሃል ነበረት።
3 ብኽንየው እቲ ኻልኣይ መጋረጃ ግና፡ “ቅድስተ ቕዱሳን” እትብሃል ክፍሊ እታ ድንኳን ነበረት።
4 ኣብኣ ጽንሃህ ወርቅን ብዅሉ ወገኑ ብወርቂ እተለበጠ ታቦት ኪዳንን ነበረ፣ ኣብኡ ኸኣ ማና ዝሓዘት ፍዮ ወርቅን ዝጠጥዐት በትሪ ኣሮንን ጽላት ኪዳንን ነበራ፣
5 ኣብ ልዕሊኡ ድማ ነቲ መኽደን መተዓረቒ ዜጽልሉ ናይ ክብሪ ኪሩቤል ነበሩ። ብዛዕባ እዚ ግና ሕጂ ብዝርዝር ክንዛረብ ግዜኡ ኣይኰነን።
6 እዚ በዚ ኸምዚ ምስ ተዳለወ፡ እቶም ካህናት ኣገልግሎት ንምቕራብ፡ ኣብታ ቐዳመይቲ ኽፍሊ እታ ድንኳን ኵሉ ሳዕ ይኣትዉ እዮም፣
7 እቲ ሊቀ ኻህናት ግና ናብታ ኻልአይቲ ኽፍሊ ሓንሳእ ኣብ ዓመት ይኣቱ እዩ፣ ግናኸ፡ ብዘይ እቲ ምእንቲ ርእሱን ምእንቲ እቲ ብዘይፍላጥ እተገብረ ሓጢኣት ህዝብን ዜቕርቦ ደም ኣይኣቱን እዩ።
8 በዚ ኸምዚ፡ እታ ቐዳመይቲ ድንኳን ቈይማ ኸላ፡ ናብታ መቕደስ ዜእቱ መገዲ ገና ኸም ዘይተገልጸ፡ መንፈስ ቅዱስ የነጽር እዩ።
9 እዛ ድንኳን እዚኣ ነዚ እዋን እዚ ምሳሌ እያ፣ ከምቲ ስርዓት እቲ ጌርካ ኸኣ መባእን መስዋእትን ይቐርብ እዩ። እዚ ግና ንሕልና እቲ ዜገልግል ፍጹም ኪገብሮ ኣይክእልን እዩ።
10 ምስ ብልዕን መስተን እተፈላለየ ጥምቀታትን ጥራይ እዩ ዚተሓሓዝ። እዋን ምቕናዕ ክሳዕ ዚኣክል እተነብረ ስጋዊ ስርዓት እዩ።
11 ግናኸ፡ ክርስቶስ ሊቀ ኻህናት እቲ ድሮ መጺኡ ዘሎ ሰናይ ነገር ኰይኑ ምስ መጸ፡ በታ ብኢድ ዘይተገብረት፡ ማለት ካብዚ ፍጥረት እዚ ዘይኰነት፡ ዝዓበየትን ዝያዳ ፍጽምትን ድንኳን ሓለፈ።
12 ብደም ድቤላታትን ዝራብዓትን ዘይኰነስ፡ ብደም ገዛእ ርእሱ ናይ ዘለኣለም ድሕነት ረኺቡልና ሓንሳእ ንሓዋሩ ናብታ መቕደስ ኣተወ።
13 ደም ድቤላታትን ኣብዑርን ሓምዅሽቲ ኣርሕን ኣብቶም ዝረኸሱ ተነጺጉ ንምንጻህ ስጋ ዚቕድስ ካብ ኰነስ፡
14 ደም እቲ ብናይ ዘለኣለም መንፈስ ገይሩ ገዛእ ርእሱ ብዘይ ኣበር ንኣምላኽ ዘቕረበ ክርስቶስ ግዳ፡ ነቲ ህያው ኣምላኽ ንምግልጋል ክንደይ ኣዝዩ ንሕልናና ኻብ ምዉት ግብሪ ዘየንጽሆ፧
15 በዚ ምኽንያት እዚ እዩ ኻብቲ ኣብቲ ቐዳማይ ኪዳን እተገብረ ኣበሳ ንምብጃው ዚኸውን ሞት ምስ ኰነ፡ እቶም ጽዉዓት ነታ ተስፋ ናይ ዘለኣለም ርስቲ ምእንቲ ኪቕበሉ ኢሉ፡ መንጎኛ ሓድሽ ኪዳን ዝዀነ።
16 ኪዳን ኣብ ዘለዎስ፡ ሞት እቲ ኺዳን ዜቕውም ሰብ ኣድላዪ እዩ።
17 ኪዳንሲ ድሕሪ ሞት እዩ ዚጸንዕ እምበር፡ እቲ ኺዳን ዜቕውም ሰብ ብህይወቱ ኸሎስ፡ ሓንቲ እኳ ኣይጠቅምን እዩ።
18 ስለዚ፡ እቲ ቐዳማይ ኪዳን እኳ ብዘይ ደም ኣይተመረቐን።
19 ሙሴ ዅሉ ትእዛዛት ሕጊ ንዅሉ እቲ ህዝቢ ምስ ነገሮስ፡ ደም ዝራብዓትን ድቤላታትን ምስ ማይን ቀይሕ ጸምርን ሃዛብን ወሲዱ፡ ነቲ መጽሓፍን ንዅሉ እቲ ህዝብን ነጸገሉ፡
20 ከምዚ እናበለ፦ “ደም እቲ ኣምላኽ ክትሕልውዎ ዝኣዘዘኩም ኪዳን እዚ እዩ።”
21 ከምኡ ድማ ነታ ድንኳንን ንዅሉ ኣቕሑ እቲ ኣገልግሎትን ነጸገሉ።
22 ከምቲ ሕጊ ኸኣ፡ ዳርጋ ዅሉ ብደም እዩ ዚነጽህ፣ ደም እንተ ዘይፈሰሰ እውን፡ ሕድገት ኣይከውንን እዩ።
23 እምበኣር፡ ምስሊ እቲ ኣብ ሰማያት ዘሎ ነገራት በዚ ኺነጽህ ግዲ ነበረ፣ እቲ ሰማያዊ ነገራት ግና ካብዚ ዝሓሸ መስዋእቲ የድልዮ እዩ።
24 ከመይሲ፡ ክርስቶስ ሕጂ ኣብ ቅድሚ ኣምላኽ ኪርኣየልና ናብ ሰማይ እምበር፡ ናብታ ምስሊ እታ ናይ ሓቂ ዝዀነት ብኢድ እተገብረት መቕደስ ኣይኰነን ዝኣተወ።
25 እዚ ኸኣ ከምቲ ሊቀ ኻህናት በብዓመት ብደም ካልእ ናብ መቕደስ ዚኣቱ፡ ገዛእ ርእሱ ብዙሕ ሳዕ ምእንቲ ኺስውእ ኣይኰነን።
26 እንተ ዘይኰነስ፡ ካብ ምስራት ዓለም ኣትሒዙ ብዙሕ ሳዕ መከራ ኺጸግብ ምተገብኦ ነይሩ። ሕጂ ግና ብመስዋእቲ ገዛእ ርእሱ ንሓጢኣት ኬርሕቕ ኢሉ፡ ኣብ መደምደምታ ስርዓታት ዓለም ሓንሳእ ንሓዋሩ ተጋህደ።
27 ከምቲ ንሰብ ሓንሳእ ንሓዋሩ ሙማት፡ ብድሕሪኡ ግና ፍርዲ ተሰሪዑሉ ዘሎ፡
28 ከምኡ ኸኣ ክርስቶስ፡ ሓጢኣት ብዙሓት ምእንቲ ኺጸውር፡ ሓንሳእ ንሓዋሩ ተሰውአ፣ ካልኣይ ሳዕ ድማ፡ ስለ ሓጢኣት ዘይኰነስ፡ ነቶም ዚጽበይዎ ንምድሓን ኪግለጽ እዩ።
ልኣኽ
ልኣኽ
እብራውያን 9
መጽሓፍ ቅዱስ—ትርጕም ሓዳስ ዓለም (ማቴዎስ–ራእይ)
https://www.jw.org/finder?docid=1011452&Book=58&Chapter=9&wtlocale=TI&srcid=share
ትግርኛ
mailto:?body=መጽሓፍ ቅዱስ ኣብ ኢንተርነት ኣንብብ%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D58%26Chapter%3D9%26wtlocale%3DTI%26srcid=share&subject=መጽሓፍ ቅዱስ ኣብ ኢንተርነት ኣንብብ
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ምዕራፍ 13
ካብቲ የሱስ ንፈተናታት እተዋጽኣሉ መገዲ ተምሃር
ማቴዎስ 4:1-11 ማርቆስ 1:12, 13 ሉቃስ 4:1-13
ሰይጣን ንየሱስ ፈተኖ
የሱስ ብዮሃንስ ምስ ተጠምቀ፡ ብኡብኡ ብመንፈስ ኣምላኽ ተመሪሑ ናብ በረኻ ይሁዳ ኸደ። ብዙሕ ዚሓስቦ ነገራት ነይርዎ እዩ። ምኽንያቱ፡ ምስ ተጠምቀ፡ ‘ሰማያት ተኸፊቱ’ እዩ። (ማቴዎስ 3:16) ስለዚ፡ ኣብ ሰማይ ዝፈለጦን ዝገበሮን ነገራት ኪዝክር ይኽእል ነይሩ እዩ። ብሓቂ ብዙሕ ዜስተንትነሉ ነገራት ነይርዎ እዩ!
የሱስ ኣብ በረኻ 40 መዓልትን 40 ለይትን ገበረ። ኣብቲ ግዜ እቲ፡ ዋላ ሓንቲ ኣይበልዐን። ሽዑ፡ የሱስ ኣዝዩ ጠምዩ ኸሎ፡ ሰይጣን ድያብሎስ ናብኡ ቐሪቡ፡ “ወዲ ኣምላኽ እንተ ዄንካስ፡ ነዚ ኣእማን እንጌራ ኪኸውን በል” ኢሉ ፈተኖ። (ማቴዎስ 4:3) የሱስ ግና ብሕታዊ ድሌቱ ንምርዋይ ንተኣምራዊ ሓይሉ ምጥቃም ጌጋ ምዃኑ ይፈልጥ ብምንባሩ፡ ከምኡ ምግባር ኣበየ።
ድያብሎስ ግና በዚ ኣየቋረጸን። ካልእ ኣቀራርባ ፈተነ። ንየሱስ ካብቲ ላዕለዋይ ጫፍ መንደቕ ቤተ መቕደስ ኪጸድፍ ብድሆ ኣቕረበሉ። የሱስ ግና ከምዚ ዝበለ ትንግርታዊ ተግባር ኪገብር ኣይፈተነን። ካብ ቅዱሳት ጽሑፋት ጠቒሱ ድማ፡ ንኣምላኽ ከምኡ ጌርካ ምፍታን ጌጋ ምዃኑ ገለጸ።
ኣብ ሳልሳይ ፈተና፡ ድያብሎስ ንየሱስ “ኵለን መንግስትታት ዓለምን ክብረንን” ኣርኣዮ እሞ፡ “ፍግም ኢልካ እንተ ሰጊድካለይ፡ እዚ ዅሉ ኽህበካ እየ” በሎ። የሱስ ግና፡ “ኪድ፡ ሰይጣን!” ብምባል መሊሱ ኣበዮ። (ማቴዎስ 4:8-10) ቅዱስ ኣገልግሎት ንየሆዋ ጥራይ ከም ዚግባእ ስለ ዚፈልጥ፡ ጌጋ ንምግባር ንዝቐረበሉ ፈተና ኢዱ ኣይሃበን። እወ፡ ንኣምላኽ እሙን ምዃን እዩ ሓርዩ።
ካብዚ ፈተናታትን ካብቲ የሱስ ዝሃቦ ምላሽን ንሕና ኽንምሃር ንኽእል ኢና። እቲ ፈተናታት ናይ ሓቂ እዩ ነይሩ፣ እዚ ኸኣ ድያብሎስ ከምቲ ገሊኦም ሰባት ዚብልዎ እከይ ባህርይ ጥራይ ዘይኰነስ፡ ብሓቂ ዘሎ፡ ዘይርአ ኣካል ምዃኑ ይሕብረና። ካብዚ ዛንታ እዚ፡ መንግስትታት ዓለም ናይ ድያብሎስ ምዃነን፡ ማለት ንሱ ኸም ዚቈጻጸረን ንምሃር ኢና። ናቱ እንተ ዘይኰና ነይረን፡ እቲ ንክርስቶስ ኪህቦ ዘቕረበሉ ዕድመ እሞ ኸመይ ኢሉ ፈተና ኪኸውን ይኽእል፧
ብተወሳኺ፡ ድያብሎስ፡ የሱስ ሓንሳእ ፍግም ኢሉ እንተ ሰጊዱሉ፡ ኵለን መንግስትታት ዓለም እኳ ኺህቦ ፍቓደኛ ምዃኑ ገሊጹ እዩ። ብተመሳሳሊ መገዲ ንዓና እውን ምናልባት ዓለማዊ ሃብቲ፡ ስልጣን፡ ወይ ቦታ ንምርካብ ዜህርፍ ኣጋጣሚታት ኣብ ቅድሜና ብምግባር ይፍትነና ይኸውን። እቲ ፈተና ዝዀነ ይኹን ብዘየገድስ፡ ንኣምላኽ እሙናት ብምዃን ኣብነት የሱስ ምስ እንስዕብ ክሳዕ ክንደይ ኰን ኢና ጥበበኛታት እንኸውን! ኰይኑ ግና፡ ድያብሎስ ንየሱስ፡ “ምሹእ ግዜ ኽሳዕ ዚረክብ” ጥራይ እዩ ሓዲግዎ። (ሉቃስ 4:13) ንዓና እውን ተመሳሳሊ እዩ ዜጓንፈና፣ ስለዚ፡ ክንድህለል የብልናን።
ብዝያዳ ፍለጥ
ንፈተና ብኸመይ ከም እትቃወም
ንፈተና ኽትቃወሞ ምኽኣል፡ ምልክት ናይ ሓቂ ሰብኡትን ኣንስትን እዩ። ንፈተና ምእንቲ ኽትቃወሞን ንገዛእ ርእስኻ ኻብቲ ንፈተና ኢድካ ብምሃብ ዚመጽእ ጭንቀት ምእንቲ ኽትሰትራን፡ ሽዱሽተ ስጕምታት ኪሕግዘካ ይኽእል እዩ።


text:
1እምበኣር ኣቱም ኣነ ዘፍቅረኩምን ዝናፍቐኩምን ሓጐሰይን ኣኽሊለይን ዝኾንኩም ፍቑራት ኣኅዋተይ! ኣብ ጐይታ ጸኒዕኹም ንበሩ። 2ንኤዎድያንን ንስንጤኪንን ብጐይታ ብሓደ ሓሳብ ምእንቲ ኽሰማምዓ እምዕደን ኣለኹ። 3እወ ንስኻውን ኣታ እሙን መሣርሕተይ ክትድግፈን እልምነካ ኣለኹ። ንሳተን ምስ ቀሌምንጦስን ምስቶም ስሞም ኣብ መጽሓፍ ሕይወት ዝተጽሓፈ ኻልኦት መሣርሕተይን ምሳይ ብኣገልግሎት ወንጌል ዝፀዓራ እየንሞ። 4ብጐይታ ዂልሻዕ ተሓጐሱ፤ ደጊመ ተሓጐሱ እብል ኣለኹ። 5ልውህናኹም ኣብ ኲሉ ሰብ ይፈለጥ። ጐይታ ዝመጸሉ ጊዜ ቐረባ እዩ። 6ድልየትኩም ብጸሎትን ልመናን ምስ ምስጋና ንእግዚኣብሔር ኣቕርቡ እምበር ብሓደኳ ኣይትጨነቑ። 7እቲ ኻብ ኲሉ ምስትውዓል ንላዕሊ ዝኾነ ሰላም እግዚኣብሔር ድማ ንልብኹምን ሓሳብኩምን ብክርስቶስ ኢየሱስ ገይሩ ኽሕልዎ እዩ። 8ብዝተረፈ ኣኅዋተይ! ሓቂ ዝኾነ ዂሉ ክቡር ዝኾነ ዂሉ ቅኑዕ ዝኾነ ዂሉ ንጹህ ዝኾነ ዂሉ ተፈታዊ ዝኾነ ዂሉ ቅኑዕ ዝኾነ ዂሉ ብሉጽ ወይ ምስጉን ዝኾነ ነገር እንተልዩ ብዛዕባዝ ነገራት እዙይ ሕሰቡ። 9ነቲ ኻባይ ዝተምሃርኩምዎን ዝተቐበልኩምዎን ዝሰማዕኹምዎን ኣባይውን ዝርአኹምዎን ነገር ኲሉ ግበርዎ፤ ኣምላኽ ሰላም ከዓ ምሳኻትኩም ክኸውን እዩ። 10ድኅሪ ነዊሕ ጊዜ መሊስኩም ክትሓስቡለይ ስለዝተለዓዓልኩም ብጐይታ ኣብዚኀ እሕጐስ ኣለኹ። ምችዊ እዋን ኣይረኸብኩምን እምበር ቅድምውን ተሓስቡለይ ነይርኩም ኢኹም። 11እዙይ ዝብል ዘለኹ ስለ ዝሰኣንኩ ኣይኮነን፤ ዘለኒ የኣኽለኒ ምባል ተምሂረ እየሞ። 12ትሕት ምባል እፈልጥ፤ ኅልፍን ትርፍን ዘለካ ምዃን እፈልጥ፤ ኣብ ጽጋብ ኮነ ኣብ ጥሜት ብሃብቲ ኾነ ብድኽነት ኣብ ኲሉን ብዂሉን ናይ ምንባር ምሥጢር ተምሂረ ኣለኹ። 13በቲ ኃይሊ ዝህበኒ ክርስቶስ ንዂሉ እኽእሎ እየ። 14ኣብቲ መከራይ ተኻፈልቲ ብምዃንኩም ግና ጽቡቕ ገበርኩም። 15ኣቱም ሰብ ፊልጵስዩስ መጀመርታ ንስብከት ወንጌል ካብ መቄዶንያ ኽወፅእ እንተለኹ እንትርፊ ንስኻትኩም ብምሃብ ይኹን ብምቕባል ካልእ ቤተ ክርስቲያን ምሳይ ከምዘይ ተሓባበረ ባዕልኻትኩም ትፈልጡ ኢኹም። 16ኣብ ተሰሎንቄ እንተለኹውን ሓደ ኽልተ ጊዜ ዘድልየኒ ረድኤት ሰዲድኩምለይ ኔርኩም ኢኹም። 17ኣነስ እቲ ፍረ ልግስናኹም ንኣኻትኩም ክበዝሐልኩም ኢለ እየ እምበር ውህብቶኹም ደልየ ኣይኮንኩን። 18ሕዚ ግና ዝኣክል እኳ ደኣ ኣኺሉ ዝተርፍ ኣለኒ፤ ነቲ ብኣፍሮዲጡ ዝለኣኽኩምዎ ምዑ ዝ ዝሽታኡ ንእግዚኣብሔር ዘሐጕስ ቅቡል መሥዋዕቲ ምስ ተቐበልኩ መሊኡለይ ኣሎ። 19ኣምላኸይ ከም መጠን ሃብቱ ብኽብሪ ብክርስቶስ ኢየሱስ ገይሩ ድልየትኩም ኲሉ ኽመልአልኩም እዩ። 20ንኣምላኽናን ኣቦናን ንዘለዓለመ ዓለም ክብሪ ይኹኖ! ኣሜን። 21ንዂሎም ነቶም ኣብ ክርስቶስ ኢየሱስ ዘለዉ ኣመንቲ ሰላም በልዎም። እቶም ምሳይ ዘለዉ ኣኅዋትውን ሰላም ይብሉኹም ኣለዉ። 22ኲሎም ኣመንቲ ብኅልፊ እኳ እቶም ኣብ ቤተ መንግሥቲ ቄሣር ዘለዉ ዂሎም ሰላም ይብሉኹም ኣለዉ። 23ጸጋ ጐይታና ኢየሱስ ክርስቶስ ምሳኻትኩም ይኹን።
Copyright
Learn More


text:
1ዓንፆኪያይዳ ዓኣ ኪሪስቶሴ ጉሙርቃ ዓሶ ባኣካ ፆሲ ማሊሢ ኬኤዛያና ኪሪስቶሴ ጉሙርቃ ዓሶ ዔርዛ ዓሲያ ዓኣኔ፤ ዬያታ “ባርናባሴ፥ ካርፃሢ ጌይንታ ሲሞኔ፥ ቄሬና ዓጮ ዓሢ ሉኪዮሴ፥ ዓጮኮ ዖይዳሳ ቤዞ ዎይሣ ሄሮዲሴና ዎሊ ኮሺ ናሽካ ሚናሄና ሳውሌናኬ።” 2ዬንሢ ሙኡዚ ሓሺ ሺኢጲሢ ሺኢቃንቴ ሓሣ ፆሲ ካኣሽካንቴ ዓያና ጌኤሺ፦ “ታኣኒ ዶኦሬ ማዾም ባርናባሴና ሳውሌና ታኣም ዱማሲ ኬሱዋቴ” ጌዔኔ። 3ዔያታ ላሚ ሓሣ ሙዖ ሓሺ ሺኢቆ ሺኢጲፆ ሺኢቂ፥ ኩጮ ዔያቶ ዑፃ ጌሤስካፓ ዔያቶ ዳኬኔ። 4ባርናባሴና ሳውሌና ዓያና ጌኤሺ ዔያቶ ዳኬም ሴሌውቂያ ጌይንታ ዓጮ ዓኣዺ፥ ዬካፓ ዋኣፆ ካኣሚሎና ዋኣፆ ሳዛ ዓኣ ቆጲሮሴ ዓጮ ዓኣዼኔ። 5ሲልማና ዔያታ ሄላዖ ዓይሁዶ ዓሶኮ ቡኪንቶ ቤዛ ፆሲ ቃኣላ ኬኤዜኔ፤ ዮሓኒሴ ጌይንታ ማርቆሴያ ዔያቶና ዎላ ማዒ ዔያቶ ማኣዴኔ። 6ቆጲሮሴኮ ጳፑ ጋዓ ቤዞ ዴንዲ ዔያታ ሄላዖ፥ ባሪዬሱሴ ጌይንታ ፔቴ ዓይሁዴ ዓሲ ዦይስኬያ ዔያታ ዴንቄኔ፤ ዒዚያ ሉኡዙሞና ፆሲ ማሊሢ ኬኤዛኔ ጋዓ ዓሲኬ። 7ዒዚ ሴርጊዮስ ጳውሎሴ ጌይንታ ኮሺ ጫዋ ማዒ ዓጪ ዎይሣስኬያኮ ላጌኬ፤ ዬይ ዎይሣ ዓሢ ባርናባሴና ሳውሌና ዔኤሊሲ ፆሲ ቃኣላ ዋይዛኒ ኮዔኔ። 8ጋዓንቴ ጊሪኬ ሙኡጮና “ዔሊማሴ” ጌይንታ ዦዋኣሢ፥ ባሪዬሱሴ ዬይ ዓጮ ዎይሣሢ ኪሪስቶሴ ጉሙርቁዋጉዲ ላኣጊ ባርናባሴና ሳውሌና ኬኤዛ ባኮ ዒፂ ማኬኔ። 9ሳውሌ ጌይንታ ጳውሎሴ ጋዓንቴ ዓያና ጌኤሺኮ ዎልቆ ጋሮ ጌሊ ዬያ ዓሢ ኮሺ ዛጋዖ፦ 10“ሓይ ኔ ፃላሄ ናዓሢ፥ ጎኑሞ ቢያኮ ሞርኬ ማዔሢ፥ ጌሺሢና ፑርቱሞና ኔ ጊዳ ኩሜሢ ሓይ! ፒዜ ፆሲ ጎይፆ ዎቢሶ ኔ ሓሻዓዳ? 11ሓሢ ሓይሾ ኔና ፆሲ ኩቺ ጳርቃንዳኔ፤ ዓኣፒ ባይቄያ ኔ ማዓንዳኔ፤ ፆሲ ጌዔ ዎዳ ሄላንዳኣና ዓቦኮ ፖዖ ኔ ዛጋዓኬ” ጋዓዛ፥ ቤዞማና ዓኣፓ ዒዛኮ ሻኣራቲ ዹሚ ባይቄም፥ ኩጮ ዒዛኮ ዓርቂ ዔኪ ዒዛ ዓኣዻንዳ ዓሲ ኮይላ ዒዛኮ ዒ ኮይሢ ዓርቄኔ። 12ዓጮ ዎይሣሢ ማዔ ባኮ ቢያ ዛጋዖ ኪሪስቶሴ ጉሙርቄኔ፤ ጎዳ ዛሎ ዋይዜ ባኮሮ ቢያ ዲቃቲ ሄርሼኔ። 13ዬካፓ ጳውሎሴና ዒዛኮ ላጎንሢና ዋኣፆ ካኣሚሎና ጳፑይዳፓ ጲንፒሊያ ዓጫ ዓኣ ጴርጌ ዓጮ ዓኣዼኔ፤ ዮሓኒሴ ጌይንታ ማርቆሴ ጋዓንቴ ዔያቶይዳፓ ዱማዺ ጊንሣ ዬሩሳላሜ ማዒ ዓኣዼኔ። 14ዔያታ ጋዓንቴ ጴርጌይዳፓ ዔቂ ጲሲዲያ ዓጮይዳ ዓኣ ዓንፆኪያ ዓኣዼኔ፤ ዓይሁዶኮ ሓውሾ ኬሎና ዔያቶኮ ቡኪንቶ ቤዞ ጌሊ ዴዔኔ። 15ዒማና ዎጎ ማፃኣፖና ፆሲ ማሊፆ ኬኤዛ ዓሶናኮ ማፃኣፓፓ ናባቢንቴሢኮ ጊንፃ ዓይሁዶ ዓሶኮ ቡኪንቶ ቤዞ ሱኡጋ፦ “ዒሾንሢዮቴ! ዴሮ ዶዲሻ ቃኣላ ዒንሢኮ ዓኣቶ ዴሮም ኬኤዙዋቴ” ጌዒ ዓሲ ዔያቶም ዳኬኔ። 16ዬያሮ ጳውሎሴ ዔቃዖ ዴሮ ባንሢ ኩቺና ዻዊ ዻዊ ሂዚ ጌዔኔ፦ “ዒስራዔሌ ዓሶና ሓሣ ዒንሢ ፆሲ ዒጊጫ፥ ዓይሁዴ ማዒባኣ ዴራ! ዋይዙዋቴ፤ 17ሓያ ዒስራዔሌ ዴሮኮ ፆዛሢ ኑኡኮ ቤርታዻ ዓዶንሢ ዶኦሪ፥ ጊብፄ ዓጮይዳ ዔያታ ዓኣ ዎዶና ዳልጊ ዴሬ ዔያቶ ማሂ ዒዛኮ ዼኤፖ ዎልቆና ዬኖ ዓጫፓ ዔያቶ ኬሴኔ። 18ዖይዲታሚ ሌዔ ማዓንዳያ ዓሲ ናንጉዋ ዳውሎይዳ ጊቢ ዳንዳዒሢና ዔያቶ ዒ ማኣዴኔ፤ 19ዬካፓ ካናዓኔ ዓጮይዳ ላንካይ ካኣቶ ባይዚ፥ ዬያቶኮ ዓጮ ዔያቶ ዻካልሴኔ፤ 20ዬካፓ ሓሣ ዖይዶ ፄኤታና ዶንጊታሚ ሌዔ ማዓንዳያ ፆሲ ማሊፆ ኬኤዛ ሳሙዔሌ ዎዶ ሄላንዳኣና ካራዛ ዔያቶ ዎይሣንዳጉዲ ማሄኔ። 21“ዬካፓ ሄሊሲ ካኣቲ ዔያቶም ካኣታሳንዳጉዲ ፆሲ ዔያታ ሺኢቃዛ፥ ፆሲ ዔያቶም ቢኒዓሜ ፃጳፓ ማዔ ቂሴ ናኣዚ ሳዖሌ ዖይዲታሚ ሌዔ ካኣታሴኔ። 22ፆሲ ሳዖሌ ካኣቱማፓ ኬይሴስካፓ ዳውቴ ዔያቶም ካኣታሴኔ፤ ፆሲ ዳውቴ ዛሎ ማርካዻዖ ‘ዒናፓ ታ ዒዛ ናሽካያ፥ ታኣኮ ማሊፆ ኩንሣ፥ ዒሴዬ ናኣዚ ዳውቴ ታ ዴንቄኔ’ ጌዔኔ። 23ዬያ ዓሢ ዜርፆይዳፓ ፆሲ ዒንጌ ሃጊ ማዓንዳ ዎዞጉዴያ ዒስራዔሌ ዓሶ ዻቂሻ፥ ዬሱሴ ዔኪ ሙኬኔ። 24ዬሱሴ ማዾ ዓርቃንዳሢኮ ቤርታ ዮሓኒሴ ዒስራዔሌ ዓሳ ጎሞ ፔኤኮ ቡኡፂ ዋኣሢና ማስታንዳጉዲ ኬኤዜኔ። 25ዮሓኒሴ ፔ ማዾ ኩርሳኒ ዑኪ ዓኣዖ፦ ‘ታና ዒንሢ ዖናኬ ጋዓይ? ታኣኒ ሜሲሔቱዋሴ፤ ጋዓንቴ ዒዛኮ ዱርዞ ቱኮ ሱዞ ቡላኒ ታኣም ኮይሱዋያ፥ ታኣኮ ጊንፃ ሜሌ ሙካንዳኔ’ ጌዔኔ። 26“ዒንሢ ዓብራሃሜ ዜርፃፓ ሾይንቴ ዒሾንሢና ሓሣ ፆሲ ዒጊጫዞንሢ ቢያ! ሓይ ዻቂንቶ ቃኣላ ዳኪንቴሢ ኑምኬ። 27ጋዓንቴ ዬሩሳላሜይዳ ናንጋ ዓሶና ዔያቶኮ ሱኡጎና ዬሱሴ ዓሲ ዻቂሻያ ማዔሢ ዔሪባኣሴ፤ ሃሣ ዓይሁዶ ዓሶኮ ሃውሾ ኬሎና ቢያ ናባቢንታ፥ ፆሲ ማሊፆ ኬኤዛ ዓሶኮ ማፃኣፖ ቃኣላኣ ዔያቶም ጌሊባኣሴ፤ ያዺ ማዔቴያ ፆሲ ማሊፆ ኬኤዛ ዓሳ ጌዔ ጎይፆ ዒዛ ዑፃ ፑርታ ዎጌ ዔያታ ዎጌኔ። 28ሓይቢም ዒዛ ሄሊሳ ዻቢንቲ ዔያታ ዒዛይዳ ዴንቂባኣዖ ዔያቶም ዒዛ ዎዻንዳጉዲ ጲላፆሴ ዔያታ ሺኢቄኔ። 29ዒዛ ዛሎ ፃኣፒንቴ ባኮ ቢያ ዔያታ ኩንሤሢኮ ጊንፃ ፑርቲሴ ዓሶ ሱፆ ሚፃፓ ኬይሲ ዒዛ ዔያታ ዱኡኬኔ፤ 30ጋዓንቴ ፆሲ ዒዛ ሓይባፓ ዔቂሴኔ። 31ጌሊላይዳፓ ዬሩሳላሜ ዒዛና ዎላ ሙኬዞንሢማኣ ሚርጌ ኬሊ ዒዚ ጴዼኔ፤ ዬያታ ሓሢ ዴሮኮ ቤርቶይዳ ዒዛኮ ማርኮንሢኬ። 32ኑኡኒ ሓሢ ዒንሢም ዔኪ ሙኬሢ ፆሲ ኑ ዓዶንሢም ሃጊ ማዓንዳ ዎዛ ማሂ ዒንጌ ኮዦ ሓይሶኬ። 33ዎይቲ ጌዔቶ ፆሲ ዬሱሴ ሓይባፓ ዔቂሲፆና ዬያ ዎዞ ኑና ዔያቶኮ ናኣቶም ኩንሤኔ። ዬይያ፦ ዓይኑሞ ማፃኣፖ ዓይሢ ላምዖይዳ፥ ‘ኔ ታኣኮ ናዓሢኬ፤ ታ ኔኤኮ ሃኖ ዓዶ ማዔኔ!’ ጌይንቲ ፃኣፒንቴሢ ጉዴያኬ። 34ዒዚ ዎዑዋጉዲ ፆሲ ዒዛ ሓይባፓ ዔቂሴሢ ዔርዛኒ፦ ‘ዳውቴም ዒንጊንቴ ሃጊ ማዓንዳ ዎዛሢ፥ ፆሲም ዱማዼያ ሃሣ ጉሙርቂንታያ ማዔሢ ታ ዒንሢም ዒንጋንዳኔ’ ጌዒ ኬኤዜኔ። 35ሓሣ ሜሌ ቤስካ ዓይኑሞ ማፃኣፖይዳ፦ ‘ኔም ጉሙርቂንቲ ማዻሢ፦ ዱኡፓ ኔ ዎዒሲንዱዋሴ’ ጋዓኔ። 36ጋዓንቴ ዳውቴ ፔኤኮ ናንጎ ዎዶይዳ ማዾ ፆሲ ማሊፆ ጉዲ ኩንሤስካፓ ሓይቂ፥ ፔኤኮ ዓዶንሢና ዎላ ዱኡቲ ዎዔኔ። 37ፆሲ ሓይባፓ ዔቂሴሢ ጋዓንቴ ዎዒባኣሴ። 38ዓካሪ ዒሾንሢዮቴ! ዒንሢም ኬኤዚንቴሢ፥ ጎሞ ቢያ ዒንሢኮ ዓቶም ጋዓኒ ዳንዳዓሢ ዬሱሴኬ፤ ሙሴኮ ዓሶ ዎይሦ ዎጋ ጎሜ ዓይሉሞፓ ቢያ ዒንሢ ኬሳኒ ዳንዳዑዋሴ ጋዓያኬ። 39ዬሱሴ ጉሙርቃ ዓሲ ቢያ ጎሜ ዓይሉሞፓ ኬስካኔ። 40ዬያሮ ፆሲ ማሊፆ ኬኤዛ ዓሶ ዛሎና ሂዚ ጌይንቴሢ፦ ዒንሢዳ ሄሉዋጉዲ ዒንሢና ዔሩዋቴ፤ 41‘ዒንሢ ሓይ ቦሃ ዓሳ! ዛጉዋቴ፥ ዲቃቲ ሄርሹዋቴ፥ ባይቁዋቴ! ዓይጎሮ ጌዔቶ ዖኦኒያ ዒንሢም ኬኤዜቶ ዒንሢ ጉሙርቃኑዋ፥ ማዾ ዒንሢ ዎዶና ታ ማዻንዳኔ።’ ” 42ዬካፓ ጳውሎሴና ባርናባሴና ዓይሁዴ ዓሶኮ ቡኪንቶ ቤዛፓ ኬስካኣና ዬኖ ዔያታ ኬኤዜዜሎ ሙካ ዔያቶኮ ሓውሾ ኬሎና ላሚ ዔያቶም ኬኤዛንዳጉዲ ዓሳ ጳውሎሴንሢ ሺኢቄኔ። 43ዓይሁዴ ዓሶኮ ቡኪንታ ላኣሊንታዛ ሚርጌ ዓይሁዴ ዓሶና ሜሌ ዓሲ ታዖ ዓይሁዶ ካኣዣ ጌሌ ዓሳ ጳውሎሴና ባርናባሴና ጊንፆ ዓኣዻንቴ ዔያታ ዓሶ ፆሲ ባኮ ዔርዚ ሓሣ ፆሲኮ ኮሹሞ ዒንጊፆና ዶዲ ዓሳ ናንጋንዳጉዲ ላቲ ኬኤዜኔ። 44ላምዓሳ ዓይሁዴ ዓሶኮ ሓውሾ ኬሎና ካታማ ናንጋ ዓሶይዳፓ ዻካ ዓሲ ዓታዛ፥ ሓንጎ ዓሳ ቢያ ፆሲ ቃኣሎ ዋይዛኒ ሙኪ ቡኬኔ። 45ዓይሁዶ ዓሳ ዴሮኮ ሚርጉሞ ዛጋዖ ዒናፓ ቂኢሪ፥ ጳውሎሴኮ ሓይሶዋ ማኪ ዒዛ ጫሽኬኔ። 46ጳውሎሴና ባርናባሴና ጋዓንቴ፦ “ቤርታዺ ፆሲ ቃኣላ ዒንሢም ኬኤዚንታኒ ኮይሳኔ፤ ዒንሢ ዔይዔ ጌዒ፥ ናንጊና ናንጊ ኑም ኮይሱዋሴ ጌዔቶ ዓካሪ ኑኡኒ ሓሺ ዓይሁዴ ማዒ ባኣ ዓሶ ባንሢ ዓኣዻንዳኔ። 47ዓይጎሮ ጌዔቶ፦ ‘ዓጫ ጉቤ ኔ ዛሎና ዻቃንዳጉዲ ዓይሁዴ ማዒባኣ ዓሶም ፖዒ ታ ኔና ማሄኔ’ ጌዒ ጎዳ ዓይሤሢሮኬ” ጌዒ ጫርቂ ዔያቶም ኬኤዜኔ። 48ዓይሁዴ ማዒባኣ ዓሳ ዬያ ዋይዛዖ ዎዛዼኔ፤ ፆሲ ቃኣሎዋ ዔያታ ቦንቼኔ፤ ናንጊና ናንጎም ዶኦሪንቴዞንሢ ቢያ ዒማና ኪሪስቶሴ ጉሙርቄኔ። 49ጎዳኮዋ ቃኣላ ዬኖ ዓጮ ቢያ ሄሌኔ። 50ዓይሁዶኮ ሱኡጋ ጋዓንቴ ዓይሁዶ ካኣዦ ካኣሽካ ዖርጎጮ ላኣሎና ካታሞኮ ፑኡፖ ፑኡፖ ዓሶ ፔ ባንሢ ማሂ ጳውሎሴና ባርናባሴና ዒፂንቲ ዳውሲንታንዳጉዲ ማዺ ዓጫፓ ዔያቶ ኬሴኔ። 51ዒማና ጳውሎሴና ባርናባሴና ዒንሢና ባዴዔ ጋዓ ማርካ ዔያቶም ማዓንዳጉዲ ቶኮ ሲላሎ ፒፂ ዒቆኒዮ ዓጮ ዓኣዼኔ። 52ኪሪስቶሴ ጉሙርቃ ዓሳ ኮሺ ዎዛዺ ሓሣ ዓያና ጌኤሺኮ ዎልቆ ጋሮ ጌሌኔ።
Copyright
Learn More


text:
ምዕራፍ 119
የሱስ—መገድን ሓቅን ህይወትን
የሱስ ቦታ ኼዳሉ ኸም ዚኸይድ ገለጸ
ንሰዓብቱ፡ ሓጋዚ ኸም ዚህቦም ኣተስፈዎም
ኣቦ ኻብ የሱስ ይዓቢ
የሱስ ምስ ሃዋርያቱ ኣብታ ደርቢ ኸሎ፡ ድራር ዝኽሪ እውን ድሕሪ ምስራዑ፡ “ልብኹም ኣይረበሽ። ብኣምላኽ እመኑ፡ ብኣይ እውን እመኑ” ኢሉ ኣተባብዖም።—ዮሃንስ 13:36፣ 14:1።
የሱስ ነቶም እሙናት ሃዋርያቱ፡ “ኣብ ቤት ኣቦይ ብዙሕ መንበሪ ኣሎ። . . . ከይደ ቦታ ዘዳልወልኩም ካብ ኰንኩ፡ ኣብቲ ኣነ ዘለኽዎ፡ ንስኻትኩም እውን ምእንቲ ኽትኰኑ፡ ተመሊሰ ኽመጽእን ናባይ ክወስደኩምን እየ” ብምባል ብምኻዱ ኸይርበሹ ኣተባብዖም። እቶም ሃዋርያቱ ግና ናብ ሰማይ ብዛዕባ ምኻዱ ይዛረብ ከም ዘሎ ኣይተረድእዎን። ስለዚ፡ ቶማስ፡ “ጐይታይ፡ ናበይ ከም እትኸይድ ኣይንፈልጥን ኢና። ነቲ መገዲ ኸመይ ጌርና ኽንፈልጦ ንኽእል፧” ኢሉ ሓተቶ።—ዮሃንስ 14:2-5።
የሱስ ከኣ፡ “መገድን ሓቅን ህይወትን ኣነ እየ” ኢሉ መለሰ። እወ፡ ሓደ ሰብ ንየሱስን ንትምህርትታቱን እንተ ተቐቢሉ፡ ንመገዲ ህይወቱ እውን እንተ ስዒቡ ጥራይ እዩ ናብታ ሰማያዊት ቤት ኣቦኡ ኺኣቱ ዚኽእል። የሱስ ቀጺሉ፡ “ብዘይካ ብኣይ፡ ሓደ እኳ ናብ ኣቦ ዚመጽእ የልቦን” በለ።—ዮሃንስ 14:6።
እቲ ብኣትኵሮ ዝሰምዖ ዝነበረ ፊልጶስ ድማ፡ “ጐይታይ፡ ንኣቦ ኣርእየና እሞ ይኣኽለና” በሎ። ፊልጶስ ከምቲ ሙሴን ኤልያስን ኢሳይያስን ዝረኣይዎ ራእይ ኪርኢ ደልዩ ኪኸውን ኣለዎ። እቶም ሃዋርያት ግና ካብቲ ራእይ እቲ ዚበልጽ ነገር ርእዮም ነይሮም እዮም። የሱስ፡ “ፊልጶስ፡ ክንድዚ ዚኣክል ግዜ ምሳኻትኩም ከለኹስ፡ ኣይትፈልጠንን ዲኻ፧ እቲ ንዓይ ዝረኣየ፡ ንኣቦ እውን ርእይዎ እዩ” ኢሉ ኺምልስ ከሎ፡ ነዚ እዩ ዜጕልሓሉ ነይሩ። የሱስ ንባህርያት ኣቦኡ ምሉእ ብምሉእ ስለ ዜንጸባርቕ፡ ምስኡ ምንባርን ንዕኡ ምዕዛብን ንኣቦ ኸም ምርኣይ እዩ ነይሩ። ልክዕ እዩ፡ ኣቦ ኻብ ወዲ ይዓቢ እዩ፣ ስለዚ ድማ እዩ የሱስ፡ “እቲ ንዓኻትኩም ዝነግረኩም፡ ካብ ርእሰይ ኣይኰንኩን ዝዛረቦ” ዝበለ። (ዮሃንስ 14:8-10) የሱስ ብትምህርትታቱ ኺምስገን ዚግብኦ ኣቦኡ ምዃኑ እዩ ዚገልጽ ነይሩ፣ እቶም ሃዋርያት ከኣ ነዚ ተገንዚቦም እዮም።
የሱስ ዜደንቕ ግብርታት ኪገብርን ብስራት መንግስቲ ኣምላኽ ኪሰብኽን ከሎ፡ ሃዋርያቱ ርእዮምዎ ነይሮም እዮም። ኣብዚ ኣጋጣሚ እዚ ኸኣ፡ “እቲ ብኣይ ዚኣምን፡ ንሱ እውን ነዚ ኣነ ዝገብሮ ዘለኹ ግብርታት ኪገብር እዩ፣ ካብዚ ዚዓቢ ግብርታት እውን ኪገብር እዩ” በሎም። (ዮሃንስ 14:12) የሱስ፡ ካብቲ ናቱ ዚዓቢ ተኣምራት ኪገብሩ እዮም ማለቱ ኣይነበረን። ኣብ ክንዳኡስ፡ ኣገልግሎቶም ንዝነውሐ ግዜን ኣብ ዝሰፍሐ ቦታን ንዝያዳ ህዝብን ኪበጽሕ ምዃኑ እዩ ዚገልጽ ነይሩ።
የሱስ ምስ ከደ፡ ደቀ መዛሙርቱ በይኖም ኣይተሓድጉን። ከመይሲ፡ “ብስመይ ገለ እንተ ለሚንኩም፡ ክገብሮ እየ” ኢሉ ቓል ኣትዩሎም እዩ። ብዘይካዚ፡ “ኣነ ኸኣ ንኣቦ ኽልምኖ እየ፡ ንሱ ድማ ንዘለኣለም ምሳኻትኩም ዚኸውን ካልእ ሓጋዚ ኺህበኩም እዩ፣ እዚ ኸኣ እቲ . . . መንፈስ ሓቂ እዩ” በሎም። (ዮሃንስ 14:14, 16, 17) በዚ ኸምዚ፡ ነቲ ኻልእ ሓጋዚ እተባህለ መንፈስ ቅዱስ ከም ዚህቦም ቃል ኣተወሎም። እዚ ድማ ብመዓልቲ ጰንጠቈስጠ ዀነ።
የሱስ ቀጺሉ፡ “ድሕሪ ቝሩብ ግዜ፡ ዓለም ደጊም ኣይክትርእየንን እያ፣ ንስኻትኩም ግና፡ ኣነ ህያው ስለ ዝዀንኩ፡ ንስኻትኩም እውን ህያዋን ስለ እትዀኑ፡ ክትርእዩኒ ኢኹም” በለ። (ዮሃንስ 14:19) የሱስ ንዓታቶም ድሕሪ ትንሳኤኡ ተራእይዎም ጥራይ ዘይኰነስ፡ ድሕሪ ግዜ ምስኡ ኣብ ሰማይ መንፈሳውያን ፍጡራት ኪዀኑ እውን ኬተንስኦም ምዃኑ እዩ ሓቢርዎም።
ድሕርዚ፡ የሱስ፡ “እቲ ትእዛዛተይ ዘለዎ እሞ ዚሕልዎ፡ ንሱ እዩ ዜፍቅረኒ። እቲ ዜፍቅረኒ ድማ፡ ኣቦይ የፍቅሮ እዩ፣ ኣነ ኸኣ አፍቅሮ፡ ርእሰይ እውን እገልጸሉ እየ” ብምባል ንምርዳኡ ቐሊል ዝዀነ ሓቂ ገለጸ። ኣብቲ ግዜ እቲ፡ እቲ ታዴዎስ እውን ዚብሃል ሃዋርያ ይሁዳ፡ “ጐይታይ፡ እንታይ ስለ ዝዀነ ኢኻ ርእስኻ ንዓለም ዘይኰነስ፡ ንዓና ኽትገልጽ ዝሓሰብካ፧” ኢሉ ሓተቶ። የሱስ ከኣ፡ “ዜፍቅረኒ እንተሎ፡ ቃለይ ይሕሉ እዩ፣ ኣቦይ ድማ የፍቅሮ እዩ፣ . . . እቲ ዘየፍቅረኒ፡ ቃለይ ኣይሕሉን እዩ” ኢሉ መለሰ። (ዮሃንስ 14:21-24) ዓለም ከም ሰዓብቱ ብዘይምዃና፡ የሱስ መገድን ሓቅን ህይወትን ምዃኑ ኣይተለልን እያ።
የሱስ ዚኸደሉ ግዜ ኣኺሉ እዩ ነይሩ፣ እሞ ደኣ ደቀ መዛሙርቱ ንዅሉ እቲ ንሱ ዝመሃሮም ከመይ ገይሮም እዮም ኪዝክርዎ፧ የሱስ፡ “እቲ ኣቦይ ብስመይ ዚሰድዶ ሓጋዚ፡ መንፈስ ቅዱስ፡ ንሱ ዅሉ ኺምህረኩም፡ ዝነገርኩኹም ዘበለ እውን ኬዘክረኩም እዩ” በሎም። እቶም ሃዋርያት፡ መንፈስ ቅዱስ ዚገብሮ ዓበይቲ ግብርታት ስለ ዝረኣዩ፡ እዚ ኣጸናኒዕዎም ኪኸውን ኣለዎ። የሱስ ኣስዒቡ፡ “ሰላም እሓድገልኩም፡ ሰላመይ እውን እህበኩም ኣለኹ። . . . ልብኹም ኣይረበሽ፡ ኣይፍራህ ከኣ” በሎም። (ዮሃንስ 14:26, 27) እምበኣር፡ እቶም ደቀ መዛሙርቲ ዚርበሹሉ ምኽንያት ኣይነበሮምን፣ ካብ ኣቦ የሱስ መምርሕን ዕቝባን ከም ዚረኽቡ ቃል ተኣትዩሎም እዩ።
የሆዋ ኸም ዜዕቍቦም ዚሕብር መርትዖ ነዊሕ ከይጸንሐ እዩ ተራእዩ። የሱስ፡ “ገዛኢ እዛ ዓለም እዚኣ ይመጽእ ኣሎ። . . . ንሱ ኣባይ ዋላ ሓንቲ ስልጣን የብሉን” በለ። (ዮሃንስ 14:30) ድያብሎስ ኣብ ይሁዳ ኺኣቱን ኣብኡ ስልጣን ኪህልዎን ክኢሉ እዩ። የሱስ ግና ድኽመት ስለ ዘይብሉ፡ ሰይጣን ንዕኡ ኣንጻር ኣምላኽ ከም ዚኸውን ኪገብሮ ኣይከኣለን። ብዘይካዚ ድማ፡ ድያብሎስ ንየሱስ ብሞት ኪቕይዶ ኣይከኣለን። ስለምንታይ፧ የሱስ፡ “ከምታ ኣቦ ዝኣዘዘኒ . . . ከምኡ እገብር ኣለኹ” በሎም። ኣቦኡ ኸም ዜተንስኦ ርግጸኛ እዩ ነይሩ።—ዮሃንስ 14:31።


text:
ኣብ እምነታ ጸንዐት
ሶንግ ሂ ጓል 11 ዓመት ከላ፡ ኣዲኣ ኣብ ሕቘ ጓላ ፍልይ ዝበለ ሕበጥ ከም ዘሎ ኣስተብሃለት። ሓኪም ድማ ንሶንግ ሂ መርመራ ምስ ገበረላ፡ ስኮሊዮሲስ ዚብሃል ሕማም ከም ዝሓዛ ነገራ፣ እዚ ሕማም እዚ፡ ዓንዲ ሕቘ ኸም “ር” ወይ ከኣ ከም “S” ዝዓይነቱ ቕርጺ ኸም ዚሕዝ ብምግባር ኣብ ጐድኑ ዚጠውዮ ሕማም እዩ። ሶንግ ሂ፡ እቲ ሕማም እናገደዳ ስለ ዝኸደ፡ መጥባሕቲ ኽትገብር ነበራ። ኰይኑ ግና፡ ደም ኣይትወስድን እያ። ንቕሑ! ብዛዕባ ተመክሮኣ ሓቲታታ ኣላ።
ፈለማ ብዛዕባ ሕማምኪ ምስ ፈለጥኪ፡ ሓካይም ኪሕግዙኺ ኽኢሎምዶ፧
ንሰለስተ ዓመት ዚኸውን፡ ክልተ ሓካይም ይከታተሉኒ ነይሮም፣ ዓንዲ ሕቘይ ግና ብዝያዳ እናተጠውየ ኸይዱ። ኣዝዩ ስለ ዝገደደኒ፡ ዓንዲ ሕቘይ ንልበይን ንሳምቡአይን ኪጸቕጦ ጀሚሩ፣ ብሰንኩ ኸኣ ምስትንፋስ የሸግረኒ ነይሩ። እታ ሓንቲ ዝነበረት ኣማራጺ፡ መጥባሕቲ ምግባር እያ ነይራ።
መጥባሕቲ ንምግባር ፍቓደኛዶ ዄንኪ፧
እወ። እቲ መጥባሕቲ ኸቢድ ከም ዚኸውን ግና ተነጊሩኒ ነይሩ እዩ። ሽዑ ዓንዲ ሕቘይ 116 ዲግሪ ተጠውዩ ነይሩ፣ እዚ ኸኣ ኣዝዩ ኸቢድ እዩ። ኣብ ርእሲኡ ድማ፡ እቲ ኣነ ዝገብሮ መጥባሕቲ፡ ናቱ ፍሉይ ብድሆ ነይርዎ። ብምኽንያት እቲ ኣብ መጽሓፍ ቅዱስ እተመስረተ ሃይማኖታዊ እምነተይ፡ ደም ኣይወስድን እየ። *
እሞኸ መጥባሕቲ ኺገብረልኪ ዚኽእል ሓኪም ረኺብኪዶ፧
ኣነን ኣደይን ኣብታ እንነብረላ ግዝኣት ፍሎሪዳ፡ ሕ.መ.ኣ. ናብ ዚርከብ ክኢላ ሓኪም ኬድና ኔርና። ደም ከም ዘይወስድ ምስ ነገርክዎ ግና፡ ብዘይ ደም ከምዚ ዓይነት ከቢድ መጥባሕቲ ኺገብር ፍቓደኛ ዝዀነ ሓኪም ከም ዘይረክብ ነገረኒ። ብዘይካዚ፡ መጥባሕቲ እንተ ዘይገይረ፡ ጓል 20 ዓመት ቅድሚ ምዃነይ ክመውት ከም ዝኽእል ሓበረኒ። ሽዑ ኸኣ ገና ጓል 14 ዓመት እየ ነይረ።
ብዛዕባ እምነትኪ ገሊጽክሉዶ፧
እወ ገሊጸሉ። እምነተይ ኣብ መጽሓፍ ቅዱስ እተመስረተ ምዃኑን ኣምላኽ፡ ‘ደም ሰብ ኰነ ደም እንስሳ ቕዱስ እዩ’ ኸም ዝበለን ነጊረዮ። * ሓደ እስራኤላዊ ደም እንተ በሊዑ፡ ብሞት ይቕጻዕ ከም ዝነበረ እውን ሓቢረዮ። * ግብሪ ሃዋርያት 15:19, 20 እውን ኣርእየዮ እየ። እዛ ጥቕሲ እዚኣ፡ ንክርስትያናት ‘ካብ ደም ርሓቑ’ ዚብል ትእዛዝ ከም እተዋህቦም ትገልጽ። እዚ ኸኣ፡ ደም ብኣፍና ዀነ ብሰራውር ደምና ኽንወስድ ከም ዘይብልና እዩ ዚገልጽ ዘሎ።
እቲ ሓኪም መጥባሕቲ ደኣ እሞ እንታይ ኢሉ፧
ምስ ኣረዳእክዎ እውን እንተ ዀነ፡ ብዘይ ደም መጥባሕቲ ኸም ዘይገብረለይ ነገረኒ። እቲ ዜገርም ድማ፡ እቲ ሆስፒታል፡ ደም እንተ ወሲደ፡ ዋላ ሓንቲ ኸም ዘየኽፍሉኒ ነገሩኒ።
እቲ እተኸፍተልኪ ኣጋጣሚ ቐሊል ኣይኰነን ነይሩ። ንስኽን ኣዴኽን ደኣ እሞ እንታይ ወሲንክን፧
ብዘይ ደም መጥባሕቲ ኺገብረለይ ፍቓደኛ ዝዀነ ሓኪም ዘይርከብ እኳ እንተ መሰለ፡ ኣብ እምነትና ኽንጸንዕ ኢና ወሲንና። ሽዑ ነገራት መሊሱ እናተሓላለኸ ኪኸይድ ጀሚሩ። ብሕጊ ኺርአ ኸሎ፡ ኣነ ገና ትሕቲ ዕድመ እየ ነይረ። ስለዚ፡ ኵነታተይ እናገደደ ስለ ዝኸደ፡ ጕዳየይ ኣብ ቤት ፍርዲ ቐሪቡ። እቲ ዜሐጕስ ግና፡ ዓቃብ ሕጊ ፍሎሪዳ፡ ብዘይ ደም መጥባሕቲ ኺገብረለይ ዚኽእል ሓኪም ኣብ ውሽጢ 30 መዓልቲ ኽንረክብ ዕድል ሂቡና።
እሞኸ ረኺብኪዶ፧
እወ። ኣብቲ ኸባቢና ዝነበረ ምስ ሆስፒታል ዜረዳድእ ኮሚተ ናይ የሆዋ መሰኻኽር ብዝገበረልና ምትሕብባር፡ ብዘይ ደም መጥባሕቲ ኺገብረለይን ኪሕክመንን ፍቓደኛ ዝዀነ ኣብ ኒው ዮርክ ዚርከብ ክኢላ ሕክምና ስኮሊዮሲስ ተረኺቡ። በዚ ኸምዚ፡ እቲ ቤት ፍርዲ ዝሃበና ዕለት ቅድሚ ምዝዛሙ፡ ሓኪም ረኺብና።
እቲ መጥባሕቲ እሞ ኸመይ ነይሩ፧
ዕዉት እዩ ነይሩ። እቲ መጥባሕቲ ዝገበረለይ ዶክተር ሮበርት በርንስቲን፡ ዓንዲ ሕቘይ ትኽ ከም ዚብል ንምግባር፡ ከከም ኣድላይነቱ ኺተዓራረ ዚኽእል ዘንጊ ኣብ ሕቘይ ኣእተወለይ። ነቲ መጥባሕቲ ኣብ ክልተ ደረጃ እዩ መቒልዎ፣ ናይ ክልተ ሰሙን ፍልልይ ድማ ነበሮ። *
ስለምንታይ ደኣ ኣብ ክልተ ደረጃ መቒልዎ፧
ኣብቲ ናይ መጀመርታ ደረጃ መጥባሕቲ ብዙሕ ደም እንተ ፈሲሱ፡ ካልኣይ ደረጃ እቲ መጥባሕቲ ቕድሚ ምግባርና ኣብ ዘሎ ግዜ፡ ሰብነተይ ዝያዳ ቐያሕቲ ዋህዮታት ደም ኬዳሉ ይኽእል። እቲ ዜሐጕስ ግና፡ እቲ መጥባሕቲ ዝገበረለይ ጕጅለ ሳላ ዝገበሮ ጽቡቕ ምድላውን ሳላ ኽእለቶምን ጥንቃቐኦምን፡ ኣብ ክልቲኡ ደረጃ እቲ መጥባሕቲ፡ ሒደት ደም ጥራይ እዩ ፈሲሱ። ብዘይካዚ፡ ካብቲ ደም ምውሳድ ዜምጽኦ ጸገማት ናጻ ስለ ዝዀንኩ፡ ድሕሪ እቲ መጥባሕቲ ቐልጢፈ እየ ሓውየ። *
እቲ መጥባሕቲ ዝገበረልኪ ሓኪም እሞ እንታይ ተሰሚዕዎ፧
ሓካይም ብዛዕባ መንነት እቲ ተሓካሚ ኺግደሱ ኣለዎም
ኣዝዩ እዩ ተሓጒሱ። “ሕክምናዊ ኽንክን ኪብሃል ከሎ፡ መጥባሕቲ ምግባር ጥራይ ኣይኰነን” ኢሉ ነይሩ እዩ። ብናቱ ኣረኣእያ፡ ሓካይም ብዛዕባ መንነት እቲ ተሓካሚ፡ እንተላይ ብዛዕባ እምነታቱን ብዛዕባ እቲ ዚስዕቦ ስነ ምግባራዊ ስርዓታት እውን ኪግደሱ ኣለዎም። ናይ የሆዋ መሰኻኽር ኰኑ ብዙሓት ካልኦት ሰባት፡ ነዚ ኣረኣእያ እዚ ምሉእ ብምሉእ ይድግፍዎ እዮም።
^ ሕ.ጽ. 7 ኣደ ሶንግ ሂ ናይ የሆዋ ምስክር እያ። ሶንግ ሂ እውን ንእምነት ኣዲኣ እያ እትስዕብ፣ ብ2012 ድማ ጓል 16 ዓመት ከላ ተጠምቀት።
^ ሕ.ጽ. 19 ምስ ሆስፒታል ዜረዳድእ ኮሚተ፡ ሕክምና ንዜድልዮም ናይ የሆዋ መሰኻኽር፡ ብዘይ ደም ጽቡቕ ሕክምናዊ ኽንክን ኪገብረሎም ዚኽእል ሓኪም ንኺረኽቡ ይሕግዞም።
^ ሕ.ጽ. 21 ክሊኒካል ኤክሰለንስ ኮሚሽን፡ ኒው ሳውዝ ዌልስ (ኣውስትራልያ) ሄልዝ ዘውጸኦ ዓንቀጽ ብዛዕባ እቲ ምውሳድ ደም ዘለዎ ሓደጋታት ኪገልጽ ከሎ፡ “ደም ምውሳድ ኪብሃል ከሎ፡ ካልእ ህያው ኣካሊት (ቲሹ) ኣብ ውሽጢ ኻልእ ሰብ ምትካል ማለት እዩ። ሰብነትና ዝዀነ ይኹን ጓና ዝዀነ ነገር ኪኣትዎ ኸሎ፡ ብባህሪኡ ኣይቅበሎን እዩ። እዚ ሰብነትና ዚህቦ ተፈጥሮኣዊ ምላሽ እዚ፡ ንጥዕና ኣዝዩ ኣገዳሲ እዩ” በለ።
ብዝያዳ ፍለጥ
ናይ የሆዋ መሰኻኽር ተሓከምቲ ምምሕልላፍ ደም ብምእባዮም ዝሓሸ ጥዕና ይረኽቡ
ምምሕልላፍ ደም ዚኣብዩ ተሓከምቲ፡ ህይወቶም ናይ ምድሓን ዝሓሸ ዕድል ከም ዘለዎምን ኣብ ሆስፒታል ንዝሓጸረ ግዜ ኸም ዚጸንሑን ጸብጻባት ይሕብር።


text:
በስመ አብ ወወልድ ወመንፈስ ቅዱስ አሐዱ አምላክ አሜን።
ትርጉም
ፍልሰታ ዝብል ቃል ‘ፈለሰ’ ካብ ዝብል ናይ ግእዝ ግሲ ዝወጸ ኮይኑ፤ ካብ ሓደ ቦታ ናብ ካልእ ቦታ ምግዓዝ፡ ሃገርካ ሰፈርካ ገዲፍካ ምኻድ ምስዳድ ምፍላስ ማለት እዩ። ፍልሰታ ለማርያም ክንብል ከሎና’ውን ሥጋ ኣዴና ቅድስት ድንግል ማርያም ካብ ጌቴሰማኒ ናብ ገነት ምፍላሱ፡ ዳኅራይ’ውን ካብ ትሕቲ ዕፀ ሕይወት ናይ ገነት ምፍላሱ ዘመልክት እዩ። ብሓጺሩ ካብ ምድሪ ናብ ሰማይ ምድያብ ወይ ምዕራጉ፡ ካብዚ ሥጋዊ ዓለም ናብቲ መንፈሳዊ ዓለም ምስግጋሩ፡ ካብዚ ሓላፋይ ዓለም ናብቲ ዘይሓልፍ ዓለም ምሕላፉ ዘመልክት እዩ።
ጾመ ፍልሰታ ክንብል ከሎና’ውን ሓዋርያት ናይ ኣዴና ሥጋ ናበይ ከምዝፈለሰን ከምዝተቐብረን ስለዘይፈለጡ እግዚአብሔር ክገልጸሎም ምእንቲ ብዛዕባ ሥጋ ኣዴናን ትንሣኤኡን ዕርገቱን ዝጾምዎ ጾም እዩ።
ዜና መዋዕል
ኣዴና ቅድስት ድንግል ማርያም ካብ ኣቡኣ ኢያቄም ኣዴኣ ሐና “እም ሊባኖስ ትወጽእ መርዓት” ተባሂሉ ብመሠረት ዝተነግረላ ትንቢት ፯ ነሓሰ ተጸኒሳ ባሕቲ ግንቦት ኣብ ኣኽራናት ሊባኖስ ተወልደት። ጓል መብጽዓ ኸኣ እያ። ዝተወለደትሉ ዘመን ኸኣ ፲፭ ዓመት ቅድሚ ልደተ ክርስቶስ እዩ።
ኣዴና ኣብ ቤት ኣቡኣ ፫ ዓመት ኣብ ቤተ መቅደስ ኸኣ ፲፪ ዓመት፡ ምስ ወዳ ኸኣ ፴፫ ዓመትን ፫ ወርሕን፡ ምስ ዮሐንስ ወልደ ነጐድጓድ ኸኣ ዳርጋ ፲፭ ዓመት ተቐሚጣ፤ ብጠቕላላ ኣብ መበል ፷፬ ዓመት ኣብዚ ምድሪ ድኅሪ ምንባራ ፳፩ ጥሪ ከባቢ ፶ ዓ.ም. ካብዚ ዓለም ብሞት ተፈልየት።
ትንቢት
ነቢያት ኣቐዲሞም ብዛዕባ ዕረፍትን ትንሣኤን ኣዴና ቅድስት ድንግል ብምሳሌን ብምሥጢርን ተዛሪቦም ነይሮም። ከም ኣብነት ቅዱስ ዳዊት “ተንሥእ እግዚኦ ውስተ ዕረፍትከ፡ አንተ ወታቦተ መቅደስከ” (መዝ ፻፴፩፥፰) (ኦ እግዚአብሔር ንስኻን ታቦት መቅደስካን ተንሥእ፡ ናብ ዕረፍትኻ ንዓ” ኢሉ ተንቢዩ ነይሩ። ትርጉሙ ኸኣ ኦ ፈጣሪየይ እግዚአብሔር ምእመናን ናብ እተዕርፈሉ መንግሥተ ሰማያት ታቦት መቅደስካ ዝኾነት ድንግል ማርያም ሒዝካ ተንሥእ ክብል ከሎ እዩ። እዚ ኸኣ ኣዴና ቅድስት ድንግል ማርያም ከም ትንሣኤ ወዳ ከምዝተንሠአት ዘመልክት እዩ። ኣማናዊት ታቦት ዝተባህለት መኅደሪኡ ንሳ ስለዝኾነት።
ጥበበኛ ሰሎሞን’ውን “ፍትወይሲ፡ ኣቲ ፍትውተይ፡ ተንሥኢ፡ ጽብቕተየ፡ ንዒ፤ እንሆ፡ ክረምቲ ሓሊፉ፡ ዝናም ዛርዩ፡ ተወዲኡ። ዕምባባታት ኣብ ምድሪ ተራእየ፡ ጊዜ መዝሙር በጽሔ። ድምጺ ባሬቶ ኸኣ ኣብ ምድርና ተሰምዔ። በለስ ፍሬኡ ጐጐበ፡ ተኽሊ ወይኒ ዓምቢቡስ መኣዛኡ የውጽእ ኣሎ። ኣቲ ፍትውተይ፡ ተንሥኢ፡ ጽብቕተየ፡ ንዒ።” ክብል ናይ ኣዴና ቅድስት ድንግል ማርያም ዕረፍትን ትንሣኤኣ ዝምልከት ነገር ጠቒሱ ኣሎ። (መኃ ፪፥፲-፲፫)
ብመሠረት እዚ ትንቢታዊ ምሳሌ ኸኣ እቲ ‘ፍትውተይ ጽብቕተይ’ እናበለ ዝጸውዐ ጐይታናን መድኃኒናኒ ኢየሱስ ክርስቶስ እዩ። ትጽዋዕ ዘላ’ውን ኣዴና ቅድስት ድንግል ማርያም እያ። እቲ ክረምቲ ሓሊፉ ዝተባህለ ኸኣ እቲ ኣብ መዋዕል ኣዴና ቅድስት ድንግል ማርያምን ወዳን ዝሓለፈ መከራን ስደትን ሓዘንን እዩ። እዚ ኸኣ ካብ ምውላዳ ጀሚሩ ክሳብ ዕረፍታ ኣብ ልዕሊኣ ንዝነበረ ተጻብኦ ኣይሁድ ዘመልክት እዩ። አብ ቤተ መቅደስ’ውን ኣረጋዊ ስምዖን ‘ኣብ ነፍስኺ ሰይፊ ክኣቱ እዩ’ ኢልዋ ንዝነበረ ነገር ዘዛምድ እዩ። ከምቲ ዝተገልጸ’ውን ንሳ ብናይ ሓዘን ፍላጻ ልባ ዝተወግኣትሉ ዘመን ሓሊፉ ናይ ክርስቶስ ሕማሙ ሞቱ ቤዛነቱ ከምዝተፈጸመ ዘርእይ እዩ። ዕምባባታት ኣብ ምድሪ ተራእየ ኢሉ ከምዝመሰሎ፡ ትንሣኤኡ ኣብ ምድሪ ተገሊጹ፤ ተሰቢኹ ንማለት ብምሳሌ ዝገለጾ ኸኣ እዩ። ብድምፂ ባሬቶ መሲሉ ኸኣ ድምፂ ሓዋርያት ኣብ ኵላ ምድሪ ከምዝተሰመዐን ከምዝበጸሐን ዝገልጽ እዩ። ቅዱስ ዳዊት’ውን ነዚ ኣመልኪቱ “ውስተ ኵሉ ምድር ወፅአ ነገሮሙ። ወእስከ አጽናፈ ዓለም በጽሐ ነቢቦሙ” (ድምፆም ናብ ኲሉ ምድሪ፡ ቃላቶም ድማ ክሳዕ ወሰን ዓለም ይወጽእ ኣሎ፡) ኢሉ ከምዝተነበዮ ማለት እዩ። (መዝ ፲፰፥፬)
“በለስ ፍሬኡ ጐጐበ፡ ተኽሊ ወይኒ ዐምቢቡስ መኣዛኡ የውጽእ ኣሎ።” ምባሉ’ውን እቲ እተዘርአ ቃል፡ ዝተሰብከ ትምህርትን ፍረ ክርስትና ኣፍርዩ፤ ኣብ ምእመናን’ውን ሰናይ ግብሪን (ፍረ) መንፈሳዊ ተጋድሎን ክረኣይ ጀመረ። ኣብ ኵሉ ዓለም ኸኣ ኣብያተ ክርስቲያን ተተኺሎም፡ ብሃይማኖት ምዕንባቦምን ፍረ ምሃቦምን መዓዛ ምግባርን ምቕራብን ድኅሪ ምጅማሮም ኣዴና ንኸተዕርፍ ብጐይታ ከምዝተጸወዐት ዘረድእ ድንቂ ትንቢት እዩ።
ታሪኽ
ቅድስት ድንግል ማርያም ወላዲተ ኣምላክ ብ ፳፩ ጥሪ ኣብ መበል ፷፬ ዕድሚኣ ከም ዘዕረፈት ብንጹር ኣብ ታሪኽ ቤተ ክርስቲያን ተመዝጊቡ ኣሎ። ኵሉ እኳ ሞተ ሥጋ ዝመውት እኳ እንተኾነ፡ ሞተ ማርያም ግና ንኵሉ ዘድንቕ እዩ ከምዝተባህለ ወላዲተ አምላክ ክነሳ ንሳውን ከተዕርፍ ኣምላኽ ቅዱስ ፍቓዱ ኮነ።
ሓዋርያት ገኒዞም ክቐብርዋ ክኸዱ ከለዉ፡ ጌተሰማኒ ከይበጽሑ ከለዉ እቶም ወትሩ ዝጻብዕዋ ኣይሁድ ሕጂ’ውን ሸለል ከይበሉ ብእከይ ቅንኢ ተላዓዒሎም ሥግኣ ከቃጽሉ ተኣኪቦም መጹ። እዚ ዝገበረሉ ምኽንያት ድማ ንሓዋርያት “ቅድም ንወዳ ቀቢሮሞ ከብቕዑ፡ ኣብ ሣልስቱ ተንሢኡ፡ ኣብ ፵ መዓልቱ ናብ ሰማይ ዓሪጉ፡ ዳግማይ ኸኣ ክምለስ እዩ ኢሎም ንሕዝቢ ብዙኅ ኣታሊሎሞን ወሲዶሞን፣ ሕጂ ድማ ስቕ እንተበልናዮም ነዚኣ’ውን ከም ወዳ ወሲዶም ኣብ ዘይንፈልጦ ኣንቢሮም ንሳ’ውን ተንሢኣ እናበሉ ክህውኹና ክነብሩ እዮም” ካብ ዝብል እከይ ሓሳብ’ዩ። ብመሠረት ምኽሮም ኸኣ ታውፋንያ ዝተባህለ ሓደ ካብቶም ኣይሁድ ጎበዝ ሰብኣይ ንሥጋ ቅድስት ማርያም ምእንቲ ከንድዳ ዓራታ ክግምጥላ ኢሉ ናብቲ ሓዋርያት ተሸኪሞሞ ዝነበሩ ዓራት ብድፍረት ቀረበ። ነቲ ዓራት ምስ ሓዞ፡ ቅዱስ ገብርኤል ካብ ሰማይ ወሪዱ ንታውፋንያ ኣእዳዉ ቆረጾ ኣብቲ ዓራት ድማ ተንጠልጢለን ተረፋ። ብድኅሪ’ዚ ምስ ዮሓንስ ገይሩ ብደመና ተነጢቓ ኣብ ገነት የእትዩ ኣብ ትሕቲ ዕፀ ሕይወት ኣንበራ። ዕርገታውን ብምስጋና መላእኽቲ ብስግደት ሰማእታት ዝተሰነየ እዩ ነይሩ። ታውፋንይ ግና ብዝፈጸሞ ክፉእ ግብሪ ተጣዒሱ ናብ ኣዴና ስለዝተማኅጸነ ብኅቡእ ተኣምራት ኣእዳዉ ናብ ናይ ቀደመ ሰፈረን ተመሊሰናሉ እየን። (ስንክሳር ዘጥር ፳፩)
ድኅሪ’ዚ ሓዋርያት ካብኦም ብምፍላያ ጥራይ ዘይኮነ ኣበይ ከም ዘላን ኣበይ ከም ዝኣተወትን’ውን ስለ ዘይፈለጡ ብብዙኅ ሓዘንን ብኽያትን ድኅሪ ምጽናሕ፡ ቅዱስ ዮሓንስ ካብ ኣዴና በረኸት ተቐቢሉ ካብ ገነት ምስ ተመልሰ ከመይ ኮነት ኣዴና ቅድስት ድንግል ማርያም ምስ በልዎ፡ ኣብ ትሕቲ ዕፀ ሕይወት ከም ዘላ ነገሮም። ዮሓንስ ርእይዋ ንሕና ከይረኣናያ ብምባል ብመንፈሳዊ ቅንኢን ፍቕርን ተበጊሶም በቲ ሓደ ባዕሉ ዮሓንስ ብዝሓበሮም ኸኣ በቲ ካልእ ኣብ መጀመርያ ነሓሰ ጾም ጀመሩ። ንኽልተ ሰሙን ምስ ጾሙ ኣብ መወዳእታ ናይታ ካልአይቲ ሰሙን ሰንበት መዓልቲ ጐይታ ባዕሉ ንሥጋ ኣዴና ቅድስት ድንግል ማርያም ኣምጺኡ ሃቦም፤ ንሳቶም ኸኣ ብዓቢይ ዝማሬን ውዳሴን ከምኡውን ብጽኑዕ ምህለላ ኣብቲ ዝተዳለወ መካነ ዕረፍቲ ኣብ ጌተሰማኔ ቀበርዋ። (ስንክሳር ዘነሐሰ ፲፮)
ኣብ ሣልስታ ሠሉስ መዓልቲ ሓዋርያ ቅዱስ ቶማስ ካብ’ቲ ብስብከተ ወንጌል ከይዱዎ ዝነበረ ሃገረ ስብከት ብደመና ተጻዒኑ እናተመልሰ ከሎ፡ ብ፲፮ ነሓሰ እግዝእትነ ማርያም ካብ መቓብር ተፈልያ ተንሢኣ መላእክት ብግርማ ናብ ሰማይ ከዕርግዋ ከለዉ ከኣ ኣብ መገዲ ኣብ ሰማይ ተገልጸትሉ። ኵሎም ሓዋርያት ዕርገታ ርእዮም ንሱ ዝተረፈ ኸኣ መሰሎ። ሕጂ’ውን ትንሣኤ ቅድስት ድንግል ከይረኣየ ዕርገታ ብምርካቡ “ብመጀመርያ ናይ ወድኺ ትንሣኤ ሕጂ ኸኣ ናትኪ ትንሣኤ ከይረኣኹ ተሪፈ” ብምባል ብጓሂ “ወፈቀደ ይደቅ እምደመናሁ” ከም ዝበለ ካብቲ ተጻዒንሉ ዝነበረ ደመና ክወድቅ ክሳብ ዝደሊ ኮነ። ቅድስት ድንግል ማርያም ግን ኣይትሕዘን ምኽንያቱ እዚ ምርኣይ’ዚ እንትርፎ ንዓኻ ንካልእ ኣይተዋህበን ኢላ ኣጸናንዓቶ፤ መግነዚኣ ሂባ ድማ ፍልሰታ ከበስሮም ናብቶም እኩባት ሓዋርያት ኣፋነወቶ።
ሽዑ ሓዋርያ ቅዱስ ቶማስ ናብ ሓዋርያት ከይዱ ከም ዘይፈለጠ ኮይኑ “ጒዳይ ኣዴና ቅድስት ድንግል ማርያምሲ እንታይ ኮነ ገለ ነገር’ዶ ኣይረኸብኩምን” በሎም። ንሳቶም ድማ እቲ ነገር ዘርዚሮም ሓበርዎ፤ ሓዋርያ ቅዱስ ቶማስ ግና “እዚ ከመይ ኢሉ ክኸውን ይኽእል፡ መቓብራ ከፊትኩም ሥጋኣ እንተዘይኣርኣኹምኒ ኣይኣምንን’የ” በሎም። ሊቀ ሐዋርያት ቅዱስ ጴጥሮስ ብተግሣጽ “ንስኻ ኵሉ ግዜ ማንታ ዝልቡ ተጠራጣሪ ኢኻ ቅድም ትንሣኤ ክርስቶስ እናተነገርናካ፡ ኣእዳው እንተዘይሓዝኩ ዝተወግአ ጎኑ ከይዳህሰስኩ ኣይምንን ኢልካስ ሕጂ’ውንዶ ከምኡ ትብል ኣለኻ” በሎ። ቅዱስ ቶማስ ግና ናይ ልቡ ኣብ ልቡ ገይሩ ሥጋኣ ከርእይዎ ግድን በሎም።፣ ቅዱስ ጴጥሮስ ድማ እናሓዘነ ሥጋኣ ከርእዮ ምስ ሓዋርያት ናብ መቓብራ ወሰዶ። እንተኾነ ተንሢኣ ስለዝነበረት መቓብራ ከፊቱ ሥጋኣ ክረኽቦ ኣይከኣለን። በዚ ነገር ተሰናቢዶም ከለዉ፤ ሽዑ ሓዋርያ ቅዱስ ቶማስ ፍልሰታ ኣዴና ከምዝረኣየ ኣበሰሮም፡ መረጋገጺ ድማ እታ ዝተገንዘትላ ቅናታ ሃቦም። ንበረኸት ድማ ነቲ ሰበን ቆራሪጾም ተኸፋፊሎም ነናብ ሃገረ ስብከቶም ከይዶም።
ስለዚ ኸኣ ፲፮ ነሓሰ ኣዴና ቅድስት ድንግል ማርያም ነቢይ ዳዊት “ተንሥእ እግዚኦ አንተ ወታቦተ መቅደስከ” ኢሉ ኣቐዲሙ ከም ዝተዛረቦ እምኒ ኣልዕሉለይ መቓብር ክፈቱለይ ከይበለት ማኅተም መቓብር ፈቲሓ ልክዕ ‘ከም ትንሣኤ ወዳ’ ካብ መቓብር ተፈልያ ዝዓረገልትሉ ክቡር መዓልቲ’ዩ።
ከም’ቲ ሓዋርያ ቅዱስ ቶማስ ትንሣኤኣን ዕርገታን ንከርእዮም ድማ ኣብ ዓመታ ከምቲ ናይ ቅድሚኡ ክልተ ሱባኤ ኣተዉ። ጾሎቶም ተቐቢሉ ኸኣ ንኣዴና መንበር፡ ንቅድስ ጴጥሮስ ንፍቅ ካህን፡ ንቅዱስ እስጢፋኖስ ኸኣ ገባሬ ሰናይ ዲያቆን ገይሩ ቀዲሱ ንኵሎም ድኅሪ ምቝራቡ ኸኣ ዕርገታ ኣርኣዮም። ቅድሚኡ ዘይተራእየ ድማ ኣብዚ መዓልቲ ዓቢ ሓጎስን ፍስሓን ኮነ።
ጾመ ፍልሰታን ፍሉይነቱን
እዚ ጾም እዚ ካብቶም ሸውዓተ ኣጽዋማት እቲ ሓደ እዩ። ሕዝብና ንኣዴና ቅድስት ድንግል ማርያም ብዘለዎ ልዕል ዝበለ ኽብርን ፍቕርን እዚ ጾም’ዚ ብፍሉይ ክጾሞ ኢና እንርእዮ። እዚ ኸኣ ሕጻን ዓቢይ ከይፈለየ ኵሎም ምእመናን ብዝደመቐን ልዑል ተሳትፎ ብዘለዎ ኣገባብን ክጾምዎ ኢና እንርኢ።
ሕጻናት ኸኣ ምስቲ ኣብዚ ጊዜ እዚ ትምህርቲ (ዘመናዊ) ዘይምህላዉ ኣብ ጾም ይኹን ኣብ ቅዳሴ ከምኡውን ካብ ካልእ ጊዜ ብዝተፈለየ ቅዱስ ሥግኡን ክቡር ደሙን ኣብ ምቕባል ዘለዎም ተሳትፎ ልዕል ዝበለ እዩ። እቲ ካልእ ብፍሉይ ኣብ ቀጽሪ ቤተ ክርስቲያን ዝረአ ኸኣ ሕጻናትን ንኣሽቱ ኣወዳትን ኣዋልድን ብመትሓዚ ማይ (ብጃሎን) ካብ በቤቶም ማይ ብምምላእ ኣንጊሆም ናብ ቤተ ክርስቲያን እናዘመሩ ዝኸድዎ ደስ ዘብል ኣገባብ እዩ። እቶም ሕጻናት ኸኣ ጸሎቶም ኣብጺሖም ብካህናት ድኅሪ ምብራኽ በቲ ዘምጽእዎ ማይ ኣብ ዕሙራት ኣግራባትን ከውልታትን ብምዃን ክሕጸቡ ምርኣይ ክሳብ ክንደይ ፍቕሪ ኣዴና ከምዝሰረጾም ዘርእይ እዩ። “ህየንተ አበውኪ ተወልዱ ለኪ ደቂቅ” (ኣብ ክንዲ ኣቦታትኪ ውሉድ ተወሊዶሙልኪ) ዝብል ቃል እግዚአብሔር ዘዘካኽር ኸኣ እዩ። (መዝ ፵፬፥፲፮)
መንእሰያትን ዲያቆናትን ኸኣ ካብ ካልእ ጊዜ ብዝተፈለየ ማለት ዝያዳ ኣብዚ ጊዜ እዚ ነዊሕ ሰዓታት ክጾሙን ክጽልዩን ክሰግዱን መዓልታዊ ከቕድሱን ብብዝኂ ይረኣዩ እዮም። ኣብ ክንዲ ናይ ኣጽዋማት ምግቢ’ውን ጥረ ምረ እናበልዑን፡ ካብ ዓራቶም ወሪዶም ኣብ መሬት ብምድቃስ ዝጾምዎ’ውን ኣለዉ። ገሊኦም’ውን ኣብ ገዳማት ብምኻድ ነቲ ክልተ ሰሙን ብሱባኤ ከሕልፍዎ ዝምረጹሉ ጊዜ’ውን እዚ ጾም ፍልሰታ እዚ እዩ። ብሓቂ ድማ እዚ ጾም’ዚ ናይ በረኸትን ጸጋን ጾም ምዃኑ ብጋህዲ ዝረኣዩ እዋን ኸኣ እዩ።
እቶም ዓበይትን ብፍላይ ኸኣ ኣብ ገዳማት ዘሎ ሥርዓተ ጾም ዝምስጥን መናንያንን መነኮሳትን ብሓቂ ምድራውያን መላእኽቲ ኮይኖም ብዝያዳ ዝርከቡሉ እዩ። ጸሎቶም ኣይጋደፈና።
ምኽንያት በዓል
ከምቲ ኣቐድም ኣቢሉ ዝተጠቕሰ፡ ሓዋርያት ዝጾምዎ ጾም ኣብ ክልተ ሰሙኑ ይፈጸም ደኣ እምበር ድኅሪ ሥጋኣ ተቐቢሎም ምቕባሮም ትንሣኤኣን ዕርገታን ኣብ ሣልስት እዩ ተፈጺሙ። ስለዚ ኸኣ ቅድስት ቤተ ክርስቲያን ሓዋርያት ንዝጾምዎ ክልተ ሰሙንን ከምኡውን ትንሣኤኣ ክሳብ ዝኾነሉ ዕለት ብጠቕላላ ደሚራ ክጽወም ሥርዓት ሠሪዓ ኣላ። በዚ መሠረት ኸኣ ምእመናን ናይ ሓዋርያት ኣብነት ብምኽታል፡ ካብ ኣዴና ቅድስት ድንግል ማርያም በረኸት ንምርካብ ዓመት መጸ ብሰላም ብፍቕሪ ክጾምዎ ይርከቡ ኣለዉ። “ሞት ብጥሪ፡ ብነሓሴ ቀብሪ” ከምዝተባህለ ኸኣ ተቐቢራ ኣብ ሣልስታ ማለት ሓዋርያት ሱባኤ ካብ ዝጀመሩሉ ኣብ መበል ፲፮ መዓልቲ ማለት ቅድስት ድንግል ማርያም ዝፈለሰትሉ (ዝዓረገትሉ ) ዕለት ፲፮ ነሓሰ ቤተክርስትያን ዓመት መጸ ብኽብ ዝበለ ክብሪ ተብዕሎ። እዚ በዓል እዚ ኸኣ ሓደ ካብቶም ፴፫ በዓላተ ማርያም እዩ።
እንታይ ንግበር
እዚ ንኣትዎ ዘሎና ጾም ኸኣ ኣቦታትና ብዙኅ በረኸትን ጸጋን ዝረኸቡሉ ከም ምዃኑ ንሕናውን ከምኣቶም ክንረብሓሉ ኮይንና ከምቲ ክንጾሞ ዝግበኣናን ዝተኣዘዝናዮን ኮይንና ክንጾሞ ኣሎና። ንድኅሪት ዝጐተናን ዘትረፈናን ከምኡውን ዘሰናኽለና ሥጋዊ ሓሳባትና ንድኅሪት ገዲፍና ምሉእ ሓሳባትና ናብቲ ወሃቢ ኵሉ ጸጋ ዝኾነ እግዚአብሔር ኣእምሮና ክንእክብ፡ ብጸሎትን ሰናይ ተግባራትን ትሩፋትን ክንጽመድ ኣሎና።
ብንስሓ ነፍስና ሓጺብና፡ ካብ ክፉእ ዘበለ ማለት ካብ ቂምታ ባእስን ክርክርን ክፋእ ወዘይመስሎ ኵሉ ርሒቕና፡ እግዚአብሔር ዝሠመሮ ሰናይ ምግባረ ትሩፋት እናፈጸምና ብምሉእ ልብና ናብ እግዚአብሔር እንተደኣ ተመሊስናን ለሚንናዮን ኵሉ እቲ ዘድልየና ከምዝህበና እሙን ነገር እዩ። እዚ ጊዜ እዚ ፈቓድ ኣምላኽ ንምሥማር፡ ሥጋዊ ሓሳባትና ነውንዝፈሉ፡ ሰማያዊ ስንቂ እንእክበሉ፡ ንዝዓበየ መንፈሳዊ ጸጋ እንጽዕተሉ እዩ።
ኵልና ኸኣ ኣብዚ እዋን እዚ ብዝተፈላለየ ሽግራት ንዘለዉ ምእመናን ኣኅዋትን ኣኃትን ብጸሎት ክንዝክሮም ይግባእ። እግዚአብሔር ካብ በብዘለዉዎ ሽግርን መከራን ከናግፎምን መስተርኆት ክፍጠረሎምን ናብ እግዚአብሔር ብፍቕሪ ኮይንና ክንልምን ይግባእ። ስለ ነፍስና ጥራይ ዘይኮነስ ስለቶም ኣብ ሽግርን ጸገምን ዘለዎ ምልማን ሓደ ካብቲ መግለጺ ፍቕሪ እግዚአብሔር እዩ። ምኽንያቱ ፍቕረ ቢጽ ዘይብልና ፍቕረ እግዚአብሔር ኣሎና ክንብል ዝከኣል ስለዘይኮነ። ስለዚ ብፍላይ ከኣ ብሰንኪ ስደት ንዝመጽእ ሕማምን መከራን ኣቦታትናን ኣዴትናን፡ ኣኅዋትናን ኣኃትናን ናይ ነፍስ ወከፍና መከራ ምዃኑ ፈሊጥናን፤ ኣብ ውሽጥና ካብ ልብና ተሰሚዑና ክንልምን ይግባእ። እቲ ቅዱስ ቃል’ውን ከምዚ ይብል። “ነቲ ዝረኣዮ ሓዉ ዘየፍቅሮስ፡ ነቲ ዘይረኣዮ ኣምላኽ ኬፍቅሮ ኣይከኣሎን እዩ እሞ፡ ንሓዉ እናጸልኦስ፡ ንኣምላኽ ኤፍቅሮ እየ፡ ዚብል እንተሎ፡ ንሱ ሓሳዊ እዩ።” (ቀዳማይ ዮሓ ፬፥፳)
ስለ ኣብ ቡዙኅ ማዕበላዊ ፈተና ትናወጽን፡ ትገማጠልን ዘላ ኣማናዊት ሐመርና ቅድስት ቤተ ክርስቲያንን መራሕታን ኸኣ ጸሎት ምቕራብ ካብ ዝግባእሉ እዋን ኸኣ እቲ ዝበለጸ እዚ ጾም ፍልሰታ እዚ እዩ። መርከብና እናተሰብረትን ማይ እናኣተዋን ኣብ ውሽጣ ከሎና ከምዘይምልከተና ኮይንና ንርከብ እንተደኣ ኣሎና፡ ኣብ ፍጹም ዕሽነት ወዲቕና ከምዘሎና ክንስሕቶ ዘይብልና ሓቂ እዩ። መን ኣሎ መርከቡ ኣብ ማእከል ባሕሪ ነፋሳት እናገማጠላ ማዕበላ እናነወጻ ‘ንዓይ ኣይምልከተንን’ ኢሉ ትም ዝብል? መን ኣሎ ‘ጠፋእና’ ኢሉ ናብ ኣምላኹ ዘይልምን? ስለዚ ብሓቂ ቅድሚ ኵልና ሓመርና ንፍለጣ፤ ስለ ሓመርና ኸኣ ንጸልይን ንትጋህን።
ብዙኅ ክንጽልዮ ዝግባእና ነገር’ውን ከምዘሎ ኣብ ልቢ ነፍስ ወከፍና ዘሎ ነገር ኸኣ እዩ። እግዚአብሔር ከኣ ክሰምዓና ከምቲ ንሱ ዝፈትዎ ኮይንና ክንርከብ ኵልና ብመንፈሳዊ ገድሊ ንጽናዕ። ፍጹም እንእመና እንተደኣ ኮይንና ከኣ ኣዴና ወትሩ ብቃል ኪዳና ምሳና እያ። ደቃ ስለዝኾንና ኸኣ ኣይትገድፈናን እያ። ናብ ፍቁር ወዳ ትልምነልና ኸኣ እያ። ኣብቲ ሓቀኛ መንገድን ሕይወትን ጸኒዕናን እንተደኣ ተመላሊስናን ኸኣ ጸሎታን አስተበቍዖታን ኣብ ቅድሚ አምላኽ ወትሩ ተሰማዒ እዩ እሞ ስለቲ ዝግበረልና ነገር ደስ ክብለና እዩ።
በሉ ከም ፈቓዱ ኵልና ብልቢ ከምቲ እግዚአብሔር ዝፈትዎ ገይርና ንጹም። ጾምና ኣብ ቅድሚኡ ውኩፍ ይግበረልና።
በረኸትን ረድኤትን ኣዴና ቅድስት ድንግል ማርያም ምስ ሃገናን ሕዝብናን ይኹን።
ስብሐት ለእግዚአብሔር ወለወላዲቱ ድንግል ወለመስቀሉ ክቡር።


text:
[audioplayer file=”http://sallina.com///audio/Melekti-Wegahta/melekiti wegahta 01-10-2016.mp3″]
ኤርትራውያን ድሕሪ ናጽነት ብተደጋጋሚ እንሰምዖ ስበከት ኤርትራ ርግእትን ሰላም ዝዓሰላ ኣብነታዊት ሃገር ከምዝኾነት’ዩ። ማዕከናት ዜና ኤርትራ ወግሐ ጸብሐ ኣብ ዓለምና ዘሎ ዘይምርግጋእ ህወከት፡ ኲናት ዕግርግርን ዓሌታዊ ጎንጽታትን ኣብ ምቅላሕ ዝያዳ ኣድህቦ ሂበን ክሰርሐሉ ጸኒሐንን ኣለዋን።
ኣብ መልእኽቲ እዘን ማዕከናት ዜና ኢሳይያስ ‘’ህዝቢ ኤርትራ ሰላም ኢኻ ዘለኻ ኣይተማርር ካበኻ ዝገድድ ኣሎ ኣስተውዕል ዝሕመረቱ ጎስጓስ ብምጉስጓስ ህዝብና ንውሽጣዊ ጉዳያቱ ዕሽሽ ኢሉ ብግዳማዊ ጉዳያት ተጸልዩ ኣብ ልዕሊ’ዚ ጉጅለ ተቓውሞ ንኸየልዕል ዝተኣልመ ሽጣራ ምዃኑ ሎሚ ሎሚ እቲ ሓቂ ክግሃድ ጀሚሩ’ሎ።
ኣብ መጋርያ እቶን ኢሳይያስ እንልብለብ ዘለና ንሕና፡ ዘይተኣደነ ግፍዕን ኣደራዕን ዝወርድ ዘሎ ኣብ ልዕሌና ምዃኑ ከም ኤርትራውን እንስሕቶ ኣይኮናን። ብምሒር ባርነታዊ መግዛእቲ ኢሳይያስ ተማሪርና መበቆል መረበትና ሃገርና ራሕሪሕና ስደት እንውሕዝን እንበርስን ዘለና ብዘይ ምኽንያት ኣይኮነን ኣብ ገዛእ መሬትና ብሰንኪ ኢሳይያስን ጉጅልኡን ምንባር ስለ ዝተኸልከልና’ዩ።
ፍትሒ ዝረጋገጽ ብህዝቢ ምዃኑ ታሪኽና ይምስክሮ ተምክሮ ዓለም’ውን የምህረና። ኣብ ልዕሌና ንምግላጽ ዘስክፍ ግፍዕታት እናወረደና ክንስና ስደት ምስ ተበታተእና ኣብ ሃገር ተቐይዱ ንዘሎ ህዝበና ሓልዮትን ካብ’ቲ ዝወርዶ ዘሎ መከራን ኣብ ምንጋፍ ግን ኣይነፋዕናን።
ንሕና’ውን በቲ ሓዊ፡ ሕሰምን መከራን ኢና ሓሊፍና። ህዝብን ሃገርን ናይ ምድሓን ሃገራዊ ሓላፍነትና ዘንጊዕና ኣብ ቆይቁን ነገርን ጊዜና እነጥፍእ ውሓዳት ኣይኮናን።
መብዛሕትኡ ሃገር ራሕሪሑ ስደት ዝወጸ መንእሰይ ኣብ ትሐቲ ቀይዲ ግድድ ዕስክርና ጅሆ ተታሒዙ ዝነብረ’ዩ እቲ ግፍዒታት ኩሉ ጥዒምዎ’ዩ። እዚ ብኣሚኢት ኣሽሓት ዝግመት መንእሰይ መሰረታዊ ለውጢ ናይ ምምጻእ ተኽእሎ ዘለዎ ታሪኽን ቅያን ክፍጽም ዝኽእል ሓይሊ ከምዝኾነ ዘጠራጥር ኣይኮነን።
ንፍትሒ ድመጺ ዘሰምዕ፡ ጸገምና ማሕበረሰብ ዓለም ፈሊጥዎን ተረዲእዎን ኣብ ልዕሊ’ዚ ዓማጺ ጉጅለ ጽዕንቶ ከሕድር ኣብ ኣደባባያት ዓለምና እናወጸ ንፍትሒ ዝጠርዕ ውሑድ ኣይኮነን። እዚ ሓደ ስጉምቲ ንቕድሚት ከምዝኾነ ብምውሳድ እቲ መሰረታዊ ፍታሕ ግን ኣብ ውሽጢ ሃገር ተወዲብካ ኣንጻር’ዚ ዓማጺ ጉጅለ ብዝግበር ቃልሲ ኤርትራ ካብዚ ኣትያቶ ዘላ መዋጥር ክትወጽእ እትኽእል ዝብል ሓባራዊ ምርድዳእ ተጌሩሎ ናብ ተግባር ምስ ዝእቶ’ዩ።
ኣብ ደገ ዝግበር ቃልሲ ነቲ ኣብ ውሽጢ ዝግበር ቃልሲ ካብ ደገፍን ምርኩስን ፍናን ሓቦን ምሃብ ሓሊፉ ዘምጽኦ ለውጢ ኣድማጺ ክኸውን ኣይክእልን። ሎሚ ኣብ መላእ ዓለም ፋሕ ጭንግራሕ ኢልና ዘለና ኤርትራውያን ናብ ሃገር ተመሊስና ምስ’ቲ ፍትሒ ጸሚእዎ ኣብ ውሽጢ ሃንቀወ ዝብል ዘሎ ዜጋና ግምባር ፈጢርና ፊት ንፊት ምስ ኢሳይያስን ጉጅልኡን ክንገጥም ይግባእ። በዚ ኣንፈት ቃልሲ’ዚ እዩ እቲ እንደልዮ ሓርነት ክነረጋግጽ እንኽእል።
ወግሐ ጸብሐ ኤርትራ ደሴት ሰላማ’ያ ዝብል ጎስጓስ ኢሳይያስ ከደናግረና የብሉን። ብሰላሕታ ዝጠፍእ ዘሎ ብዘወጾ ዘይተመለሰ፡ ብጋህድን ብሕቡእን ኤርትራዊ ብኢሳይያስ ጉጅልኡን ይጸንት’ዩ ዘሎ። ኲናት ዘይምሀላው ምልክት ሰላም ኣይኮነን። ብዲክታቶርያዊ ባርነታዊ መግዛእቲ ኢሳይያስ ህዝብና ይሃልቕ’ዩ ዘሎ። ህዝቢ እነናሃለቐ ድማ ሰላም ቅሳነት ኣሎ ኢልካ ሕሱር ፖለቲካ ምንዛሕ ኣሽካዕላል ስለዝኾነ ብኢሳይያስ ዝተረግጸት ፍትሒ ኢሳይያስን ጉጅልኡን ብምጉሓፍ ከምእትረጋገጽ ብምእማን ፍትሓዊ ህዝባዊ ሰውራ ብምውላዕ ባና ሓርነት ክነግህድ ይግባእ ንብል።
ኩሎም ጸገማትና ኣብ መቓብር ኢሳይያስ ይፍትሑ
ሕመረት ልምዓትና ኣብ ዳራ ዓወትና
ኤዲቶርያል ቦርድ ወጋሕታ ሳሊና
ጥቅምቲ 1/ ዓመተ 2016


text:
በስመ አብ ወወልድ ወመንፈስ ቅዱስ አሐዱ አምላክ!
ዓሻ’ባ ኹን ልበይ! (1ይ ቆሮ. 3፡18)
ብሰባት ‘እቲ ለባም’ ዝበሃል ከም ዝነበርኩ ባዕለይ እንተመስከርኩ ካብ ሓቂ ዝረሓቕኩ ኣይመስለንን። ንዝተፈላለዩ ኣርእስታት ከም ወሳኒ ዳኛ ተሓሲበ ሰባት ናባይ ክመላለሱን እቲ ኣነ ዝህቦ ፍርዲ’ውን ከም ሓቂ ተወሲዱ ጕዳያት ክዕጸዉን ክትዓት ከቋርጹን እንክዝክር፣ ንድኅሪት ተመሊሰ ነቲ ናይ ሽዑ፡ ኣነ ድየ ብሓቂ ለባም ኮይነ ወላስ ንሶም እዮም ተጋግዮም፧ እናበልኩ ንርእሰይ ደጋጊመ ሓቲተያ ኣሎኹ። እቲ ዘኹርዕ ዝመስል ብኣዕሩኽተይ ዝተዋህበኒ ሽመት ንነዊኅ ዓመታት ኣፍ ልበይ ነፊሐ፡ ርእሰይ ኣቕኒዐ ክኸይድ ጌሩኒ እዩ።
ጕዕዞ ሕይወተይ ከምዚ ኢሉ እናቐጸለ ግና ሃንደበት እቲ ርኅሩኅ ኣምላኽ ብጻውዒት ሕይወት፡ ሕሊናይ ኣነቓቒሑ ናብ ቤቱ ጸውዓኒ። ኣእምሮይ ብምረት ሲኦል እናኣቕለውለወ ናብቲ ድኅሪ ጥምቀተይ ሓንሳብ ሓንሳብ ውን ምብህራርን ሃተፍተፍን ኣብ ዘብዝኃሉ እዋን እንተዘይኮይኑ ከይደዮ ዘይፈልጥ ቤት ኣቦይ ቤተ ክርስቲያን ምምልላስ አሐዱ ኢለ ጀሚረዮ። ድሮ እኳ እቲ ምሕረቱ ዘይውዳእ እግዚኣብሔር ረዲኡንስ ብኃጢኣተይ ተኣሚነን፡ ብዝግባእ ተማሂረን ናብ ንስሓን ቅዱስ ቍርባንን በጺሐ እየ።
እቲ ሕጂ ዘዛርበኒ ዘሎ ግና “ብዛዕባ እቲ ለባም ኣነ እየ” ዝብል እዩ። ቅድሚ ሕጂ ኣነ እየ ንርእሰይ ካብቲ ድሮ ኣኪብዎ ዘሎ ሓበሬታ ዝሓቶ ዝነበረኩ፡ ሕጂ ግና ርእሰይ ባዕሉ ሕቶታት ክደራድር ጀሚሩ’ሎ።
እቶም ፍርድኻ ዝጽበዩ ዝነበሩ መተዓብይትኻ ትሕት ኢሎም ርእሶም ኣድኒኖም ነቲ ዝተባህሎም ተቐቢሎም ምኻድ ለሚደምዎስ፡ እምነቶም ኣብ እግዚአብሔር ገይሮም ዝተባህሎም ሰሚዖም ይኸዱ ኣለዉ። ብርሃኖም ከኣ ኣብ ቅድሚ ሰብ ይበርህ ኣሎ! ንስኻ ኸ ኣንፈትካ ናበይ እዩ፧ ዕላማኻ’ኸ እንታይ እዩ፧ መፈጸምታ ናይቲ ትኸዶ ዘሎኻ ጕዕዞ ኣስተውዒልካሉ’ዶ፧ ዝብልን ካልእን ሕቶታት ክርብሸኒ ይፍለጠኒ’ሎ።
ተውሳክ፡ . . . ዓሻ’ባ ኹን ልበይ !


text:
ዝዀነ ይኹን ነገር ካብ የሆዋ ኼርሕቐካ ኣይትፍቀድ!
“ንመን ከም እተገልግሉ፡ . . . ሎሚ ሕረዩ።”
1-3. (ሀ) እያሱ ኣብ ህይወቱ ቕኑዕ ምርጫ ብምግባር ጽቡቕ ኣብነት ዚኸውን ስለምንታይ እዩ፧ (ለ) ውሳነ ዜድልዮ ነገራት ኬጋጥመና ኸሎ እንታይ ኢና ኽንዝክር ዘሎና፧
እታ “ሕረ” እትብል ቃል፡ ሓያል መልእኽቲ እያ እተመሓላልፍ። ሓደ ኣማራጺታት ዘለዎ ሰብ፡ ንህይወቱ በየናይ ኣንፈት ኪመርሓ ኸም ዘለዎ ብምሕራይ፡ ብመጠኑ ኺቈጻጸራ ይኽእል እዩ። ንኣብነት፡ ሓደ ኣብ መገዲ ዚኸይድ ዘሎ ሰብ፡ ብሃንደበት ቀራና መገዲ ረኺቡ ንበል። ሽዑ ነየነይቲ መገዲ እዩ ኺሓሪ፧ እቲ ሰብኣይ ኣበይ ከም ዚዓርፍ ኣቐዲሙ ሓሲቡሉ እንተ ነይሩ፡ ሓንቲ ኻብተን መገዲ ናብ ሸቶኡ ኸተብጽሖ ትኽእል እያ፣ እታ ሓንቲ ግና ካብ ሸቶኡ ተርሕቖ እያ።
2 መጽሓፍ ቅዱስ ከምዚ ዝኣመሰለ ዅነታት ብዛዕባ ዘጋጠሞም ሰባት ዚገልጽ ብዙሕ ኣብነታት ሒዙ ኣሎ። ንኣብነት፡ ቃየል ንቝጥዓኡ ኼተግብር ወይ ኪቈጻጸሮ፡ ኪውስን ነበሮ። የሆዋ፡ “ጽቡቕ ናብ ምግባር እንተ ትምለስሲ፡ ሞገስዶ ኣይምረኸብካን፧ ጽቡቕ ናብ ምግባር እንተ ዘይተመሊስካ ግና፡ ሓጢኣት ኣብ ኣፍ ደገ ትቃጸወካ ኣላ” በሎ። (ዘፍ. 4:6, 7፡ NW) እያሱ፡ ነቲ ናይ ሓቂ ኣምላኽ ንኼገልግል ወይ ከኣ ንናይ ሓሶት ኣማልኽቲ ኼምልኽ፡ ኪሓሪ ነበሮ። (እያ. 24:15) ሸቶኡ ኸኣ ወትሩ ንየሆዋ ኪቐርቦ እዩ ነይሩ። ስለዚ ድማ፡ ናብቲ ኣንፈት እቲ ዚመርሖ መገዲ ሓረየ። ቃየል ግና ከምዚ ዓይነት ሸቶ ኣይነበሮን። ስለዚ ድማ፡ ካብ የሆዋ ዜርሕቖ መገዲ ሓረየ።
3 ንዓና እውን ኣብቲ ቕኑዕ መገዲ ንኽንመላለስ ውሳነ ዜድልዮ ኣገዳሲ ነገራት ዜጋጥመና ግዜያት ኣሎ። ከምዚ እንተ ኣጋጢሙካ፡ ሸቶኻ፡ ኣይትረስዕ፣ ማለት ኣብ ኵሉ እቲ እትገብሮ ነገራት ንየሆዋ ኸተኽብሮ፡ ካብኡ ኼርሕቐካ ዚኽእል ዝዀነ ይኹን ነገር ከኣ ከተወግድ ከም ዘሎካ ኣይትረስዕ። (እብራውያን 3:12 ኣንብብ።) ኣብዛ ዓንቀጽ እዚኣን ኣብታ እትቕጽልን ካብ የሆዋ ኼርሕቐና ፈጺምና ኽንፈቕደሉ ዘይብልና ሸውዓተ ነገራት ክንርኢ ኢና።
ስራሕ
4. ስራሕ ኣገዳሲ ዝዀነ ስለምንታይ እዩ፧
4 ክርስትያናት ንርእሶምን ንስድራ ቤቶምን ኪናብዩ ግዴታ ኣለዎም። መጽሓፍ ቅዱስ፡ ሓደ ሰብ ንስድራ ቤቱ ኪሓሊ ዘይደሊ እንተ ዀይኑ፡ ካብ ዘይኣማኒ ዝገደደ ኸም ዝዀነ ይሕብር እዩ። (2 ተሰ. 3:10፣ 1 ጢሞ. 5:8) ዓለማዊ ስራሕ ኣገዳሲ ኽፍሊ ህይወትና ኪኸውን ከም ዚኽእል ንጹር እኳ እንተ ዀነ፡ እንተ ዘይተጠንቂቕና ግና፡ ካብ የሆዋ ኼርሕቐና ይኽእል እዩ። ብኸመይ፧
5. ስራሕ ክንረክብ ከለና፡ እንታይ ረቛሒታት ኢና ኣብ ግምት ከነእቱ ዘሎና፧
5 ንኣብነት፡ ስራሕ ተናዲ ኣሎኻ ንበል። ስራሕ ኣብ ዘይርከቦ ሃገር ትነብር እንተ ዄንካ፡ ዝዀነ ይኹን ስራሕ ምስ ረኸብካ፡ ንኽትቅበሎ ትፍተን ትኸውን። እቲ ስራሕ ምስ ስርዓታት መጽሓፍ ቅዱስ ዚጋጮ እንተ ዀይኑኸ፧ ሰዓታት ወይ ርሕቐት እቲ ስራሕ፡ ኣብ ክርስትያናዊ ንጥፈታትካ ዕንቅፋት ዚፈጥረልካ፡ ወይ ካብ ስድራ ቤትካ ዚፈልየካ እንተ ዀይኑኸ፧ ብዘይ ስራሕ ካብ ምንባር ኣብ ዘይሰማማዓካ ስራሕ ምስራሕ ከም ዚሓይሽ ብምሕሳብ፡ ነቲ ስራሕ ክትቅበሎ ይግባእዶ፧ ግጉይ መገዲ ምምራጽ ካብ የሆዋ ኼርሕቐካ ኸም ዚኽእል ኣይትረስዕ። (እብ. 2:1) ስራሕ ተናዲ ወይ ነቲ ዘሎካ ስራሕ ትግምግሞ እንተ ኣሊኻ፡ ጥበባዊ ውሳነታት ክትገብር እትኽእል ብኸመይ ኢኻ፧
6, 7. (ሀ) ሓደ ሰብ ብዛዕባ ዓለማዊ ስራሕ እንታይ ሸቶታት እዩ ኺህልዎ ዚኽእል፧ (ለ) ኣየናይ ሸቶ እዩ ናብ የሆዋ ኬቕርበካ ዚኽእል፧ ስለምንታይከ፧
6 ከምቲ ኣቐዲሙ እተገልጸ፡ ሸቶኻ ፈጺምካ ኣይትረስዕ። ንርእስኻ፡ ‘ሓደ ስራሕ ናበይ ኬብጽሓኒ እየ ዝደሊ፧’ ኢልካ ሕተትታ። ንዓለማዊ ስራሕ ንርእስኻን ንስድራ ቤትካን ኣብ ኣገልግሎት የሆዋ ኸም ዚሕግዘካ ጌርካ ትርእዮ እንተ ዄንካ፡ የሆዋ ኺባርኸካ እዩ። (ማቴ. 6:33) ካብ ስራሕ እንተ ወጺእካ፡ ወይ ዘይተሓስበ ቝጠባዊ ዅነታት እንተ ኣጋጢሙካ፡ የሆዋ ብኸመይ ከም ዚሕግዘካ ኣይሕርብቶን እዩ። (ኢሳ. 59:1) ከመይሲ፡ “ነቶም ኣምላኻዊ ተወፋይነት ዘለዎም ሰባት ከመይ ገይሩ ኻብ ፈተና ኸም ዜናግፎም ይፈልጥ እዩ።”—2 ጴጥ. 2:9።
7 ብኣንጻሩ ግና፡ ዕላማኻ ሃብታም ንኽትከውን ጥራይ እንተ ዀይኑኸ፧ ምናልባት ትዕወት ትኸውን። ይኹን እምበር፡ እንተ ሃብተምካ እውን፡ እዚ “ዓወት” እዚ፡ ሓደገኛ ሳዕቤን ሒዙ ኸም ዚመጽእ ኣይትረስዕ። (1 ጢሞቴዎስ 6:9, 10 ኣንብብ።) ኣብ ህይወትካ ቐንዲ ኣገዳሲ ነገር ሃብትን ስራሕን እንተ ዀይኑ፡ ውዒሉ ሓዲሩ ኻብ የሆዋ ኼርሕቐካ እዩ።
8, 9. ወለዲ ብዛዕባ ስራሖም ንርእሶም እንታይ ኢሎም እዮም ኪሓትትዋ ዘለዎም፧ ግለጽ።
8 ወላዲ እንተ ዄንካ፡ ኣብነትካ ንደቅኻ ብኸመይ ኪጸልዎም ከም ዚኽእል ሕሰብ። ዝያዳ ኣገዳሲ ጌርካ እትርእዮ ንስራሕካ ኸም ዝዀነ ድዮም ዚዕዘቡ፡ ወይስ ነቲ ምስ የሆዋ ዘሎካ ርክብ፧ ኣብ ህይወትካ ንደረጃን ንስምን ንሃብትን ቀዳማይ ቦታ ኸም እትህቦ እንተ ኣስተብሂሎም፡ ንሳቶም እውን ነዚ ሓደገኛ መገዲ እዚ ንኺስዕቡ ኣይድረኹንዶ፧ ነቲ ኸም ወላዲ መጠን ዚህቡኻ ኣኽብሮትከ ብመጠኑ እውን እንተ ዀነ ኣይንክዮንዶ፧ ሓንቲ መንእሰይ ክርስትያን ከምዚ በለት፦ “ብዛዕባ ኣቦይ ዚዝከረኒ፡ ብስራሕ ትሑዝ ምዃኑ እዩ። ኣብ መጀመርታ፡ ንስድራ ቤትና ብሉጽ ነገራት እተመነየላ እዩ ዚመስል ነይሩ። ከይተጸገምና ኽንነብር እዩ ዚደልየና ነይሩ። ኣብዚ ቐረባ እዋን ግና፡ ኵነታት ተቐየረ። ምሉእ መዓልቲ ኺሰርሕ ይውዕል እሞ፡ ጸኒሑ ኣብ ክንዲ መሰረታዊ ነገራት፡ ኣቕሑ ምሾት እዩ ዜምጽኣልና። ውጽኢቱ ኸኣ፡ ንኻልኦት መንፈሳዊ ሸቶታት ንኺስዕቡ እነተባብዕ ስድራ ቤት ዘይኰንናስ፡ ብዙሕ ገንዘብ ዘለዎም ስድራ ቤት ከም ዝዀንና ንፍለጥ ነበርና። ኣቦይ ኣብ ክንዲ ብገንዘብ፡ ብመንፈሳዊ ነገራት ኪድግፈና እንተ ዚሓስብ መን ምሃበ!”
9 ኣቱም ወለዲ፡ ንስራሕኩም ካብ የሆዋ ኼርሕቐኩም ኣይትፍቀዱሉ። ንደቅኹም ብኣብነትኩም ጌርኩም፡ እቲ ኸነጥርዮ እንደሊ ዝበለጸ ሃብቲ፡ መንፈሳዊ ደኣ እምበር፡ ስጋዊ ኸም ዘይኰነ ኣርእይዎም።—ማቴ. 5:3።
10. ሓደ መንእሰይ ምስ ዓበየ ዚሕዞ ስራሕ ቅድሚ ምምራጹ፡ እንታይ እዩ ኺሓስብ ዘለዎ፧
10 ምስ ዓበኻ እንታይ ዓይነት ስራሕ ከም እትሕዝ ትሓስብ ዘለኻ መንእሰይ እንተ ዄንካ፡ ቅኑዕ መገዲ ኽትመርጽ እትኽእል ብኸመይ ኢኻ፧ ከምቲ ኣቐዲምና እተመያየጥናሉ፡ ህይወትካ ናበይ ተምርሕ ከም ዘላ ኽትፈልጥ ኣሎካ። እቲ ኽትመርጾ እትሓስቦ ዘሎኻ ሞያን ስልጠናን፡ ብዝያዳ ረብሓታት መንግስቲ ኣምላኽ ንኽትስዕብ ድዩ ዜተባብዓካ፡ ወይስ ካብ የሆዋ እዩ ዜርሕቐካ፧ (2 ጢሞ. 4:10) ከምቶም ገንዘብ ኪረኽቡ ኸለዉ ጥራይ ዚሕጐሱ ሰባት ክትከውን ዲኻ እትደሊ፡ ወይስ ነቲ “ንእሽቶ ነበርኩ፡ አሪገ ኸኣ እኔኹ፡ ግናኸ ጻድቕ ተሐዲጉን፡ ዘርኡ እንጌራ ኺልምኑን ከቶ ኣይርኤኹን” ዝበለ ዳዊት ብምምሳል እምንቶኻ ኣብ የሆዋ ኽትገብር፧ (መዝ. 37:25) ሓደ መገዲ ኻብ የሆዋ ኸም ዜርሕቐካ፡ እቲ ኻልእ ግና ናብ ዝበለጸ ህይወት ከም ዚመርሓካ ኣይትረስዕ። (ምሳሌ 10:22፣ ሚል. 3:10 ኣንብብ።) ነየናይ መገዲ ኢኻ ኽትሓሪ፧ *
መዘናግዒ
11. መጽሓፍ ቅዱስ ብዛዕባ መዘናግዒ እንታይ ይብል፧ ግናኸ፡ እንታይ ኢና ኽንዝክር ዘሎና፧
11 መጽሓፍ ቅዱስ ንመዘናግዒ ኸም ጌጋ ወይ ከም መጥፍኢ ግዜ ገይሩ ኣይገልጾን እዩ። ጳውሎስ ንጢሞቴዎስ፡ “ኣካላዊ ልምምድ ንቝሩብ እዩ ዚጠቅም” ኢሉ ጸሓፈሉ። (1 ጢሞ. 4:8) መጽሓፍ ቅዱስ “ንሰሓቕ . . . ጊዜ አለዎ። ንጓይላ ድማ ጊዜ አለዎ” ይብል። ብመጠኑ ኸነዕርፍ እውን የተባብዓና እዩ። (መክ. 3:4፣ 4:6) ይኹን እምበር፡ እንተ ዘይተጠንቂቕካ መዘናግዒ ኻብ የሆዋ ኼርሕቐካ ይኽእል እዩ። ብኸመይ፧ ሕማቕ ዓይነት መዘናግዒ እንተ መሪጽካ ወይ ከኣ ኣብ መዘናግዒ ብዙሕ ግዜ እንተ ኣጥፊእካ እዩ።
12. መዘናግዒ ኽትመርጽ ከለኻ እንታይ ረቛሒታት ኢኻ ኣብ ግምት ከተእቱ ዘሎካ፧
12 መጀመርታ፡ ዓይነት መዘናግዒ ንመርምር። ጥዑይ ዓይነት መዘናግዒ ኽትረክብ ከም እትኽእል ፍሉጥ እኳ እንተ ዀነ፡ መብዛሕትኡ ሎሚ ዘሎ መዘናግዒ፡ ከም ዓመጽን ሓተታ መናፍስትን ጾታዊ ብዕልግናን ዝኣመሰለ ኣምላኽ ዚጸልኦ ነገራት እዩ ዜተባብዕ። ስለዚ፡ መዘናግዒ ኽትመርጽ ከለኻ፡ ክትጥንቀቕ ኣሎካ። እቲ መዘናግዒ እቲ፡ እንታይ ጽልዋ እዩ ኼሕድረልካ፧ ዓመጽ፡ ውድድር፡ ወይ ሃገራውነት ድዩ ዜተባብዕ፧ (ምሳ. 3:31) ብዙሕ ገንዘብ ዚሓትት ድዩ፧ ንኻልኦት ዚዕንቅፍ ድዩ፧ (ሮሜ 14:21) ምስ መንከ እየ ዝዘናጋዕ፧ (ምሳ. 13:20) እቲ መዘናግዒ፡ ግጉይ ተግባራት ንኽትፍጽም ድራኸ የሕድረልካ ድዩ፧—ያእ. 1:14, 15።
13, 14. ብዛዕባ እቲ ኣብ መዘናግዒ እተሕልፎ ግዜ፡ እንታይ ኢኻ ኣብ ግምት ከተእቱ ዘሎካ፧
13 ብዛዕባ እቲ ኣብ መዘናግዒ እተሕልፎ ግዜ እውን ሕሰብ። ንርእስኻ፡ ‘ኣብ መዘናግዒ ብዙሕ ግዜ ስለ ዘጥፍእ ንመንፈሳዊ ንጥፈታት ግዜ እስእን ድየ፧’ ኢልካ ሕተትታ። ኣብ መዘናግዒ ብዙሕ ግዜ ኸተጥፍእ እንተ መሪጽካ፡ ከምቲ ዚድለ ኣይክትሕጐስን ኢኻ። እቶም ብመጠኑ ጥራይ ዚዘናግዑ ሰባት ግና ዝያዳኻ ሓጐስ ኣለዎም። ስለምንታይ፧ ‘ዝሓሸ’ ኸም ዝገበሩ ስለ ዝፈልጡ፡ ጸጸት ዚብሃል የብሎምን።—ፊልጲ 1:10, 11 ኣንብብ።
14 ኣብ መዘናግዒ ብዙሕ ግዜ ኸተሕልፍ ደስ ዚብልካ እኳ እንተ ዀነ፡ በዚ መገዲ እዚ ምጓዓዝካ ኻብ የሆዋ ኼርሕቐካ ይኽእል እዩ። ኪም ዝስማ ጓል 20 ዓመት ዝዀነት ሓብቲ፡ ነዚ ብተመክሮ ተማሂራቶ እያ። ከምዚ ድማ በለት፦ “ናብ ኵሉ ፓርትታት እየ ዝኸይድ ነይረ። ኣብ መወዳእታ ሰሙን፡ ማለት ዓርቢ፡ ቀዳም፡ ሰንበት ወትሩ እየ ዝኸይድ ነይረ። ሕጂ ግና ዝያዳ ኣገዳሲ ዝዀነ ሓያሎ ነገራት ከም ዘሎ ኽግንዘብ ክኢለ እየ። ንኣብነት፡ ፈላሚት ስለ ዝዀንኩ፡ ሰዓት 6:00 ቅ.ቐ. ተንሲአ ናብ ኣገልግሎት ወፍሪ ስለ ዝኸይድ፡ ክሳዕ ሰዓት ሓደ ወይ ክልተ ኽጸንሕ ኣይክእልን እየ። ገሊኡ ማሕበራዊ ንጥፈታት ሕማቕ ከም ዘይኰነ እፈልጥ እየ፣ ግናኸ፡ ዓብዪ ዕንቅፋት ኪፈጥር ይኽእል እዩ። እዚ እውን ልክዕ ከምቲ ኻልእ ነገራት፡ ካብ ልክዕ ኪሓልፍ የብሉን።”
15. ወለዲ ንደቆም ባህ ዜብል መዘናግዒ ንኺመርጹ ኺሕግዝዎም ዚኽእሉ ብኸመይ እዮም፧
15 ወለዲ ንርእሶምን ንኣባላት ስድራ ቤቶምን ብስጋውን ብመንፈሳውን ብስምዒታውን መዳያት ኪሓልዩ ሓላፍነት ኣለዎም። እዚ ኸኣ ንመዘናግዒ እውን ዜጠቓልል እዩ። ወላዲ እንተ ዄንካ፡ ንዅሉ መዘናግዒ ኣይትዀንኖ። ምስናይዚ ግና፡ ገሊኡ መዘናግዒ ሕማቕ ምዃኑ እውን ኣይትረስዕ። (1 ቈረ. 5:6) ተጠንቂቕካ እንተ ሓሲብካሉ፡ ንስድራ ቤትካ ባህ ዜብል፡ ሓቢርኩም ከኣ ጽቡቕ ግዜ ኸተሕልፉሉ እትኽእሉ መዘናግዒ ኽትረክብ ትኽእል ኢኻ። * ከምዚ እንተ ጌርካ፡ ንዓኻን ንደቅኻን ናብ የሆዋ ዜቕርበካ መገዲ መሪጽካ ኣሎኻ ማለት እዩ።
ርክብ ስድራ ቤት
16, 17. ሓያሎ ወለዲ እንታይ ዜጕሂ ዅነታት እዩ ዜጋጥሞም፧ የሆዋ ነቲ ዚስምዖም ጓሂ ኸም ዚርድኦኸ ብኸመይ ንፈልጥ፧
16 እቲ ኣብ መንጎ ወላድን ውሉድን ዘሎ ማእሰር ኣዝዩ ሓያል ካብ ምዃኑ እተላዕለ፡ የሆዋ ነዚ ርክብ እዚ፡ ነታ ንህዝቡ ዘላቶ ፍቕሪ ንምግላጽ ተጠቒሙሉ እዩ። (ኢሳ. 49:15) ስለዚ፡ ሓደ እተፍቅሮ ኣባል ስድራ ቤትካ ንየሆዋ ምስ ዚሓድጎ፡ ኣዚኻ ኽትጕሂ ባህርያዊ እዩ። ሓንቲ ጓላ እተወገደታ ሓብቲ፡ “ተደቚሰ እየ፣ ‘ንምንታይ እያ ንየሆዋ ገዲፋቶ’ ኢለ እሓስብ ነበርኩ። ጸጸት ተሰምዓኒ፡ ንርእሰይ ከኣ ወቐስኩ” በለት።
17 የሆዋ ስለምንታይ ከም ዝጐሃኻ ይርድኦ እዩ። እቶም ኣብ ምድሪ ዝነበሩ ቐዳሞት ኣባላት ስድራ ቤቱን እቶም ቅድሚ ማይ ኣይሂ ዝነበሩ መብዛሕትኦም ሰባትን ምስ ዓለዉ፡ የሆዋ ‘ብልቡ ጕህዩ’ እዩ። (ዘፍ. 6:5, 6) ከምዚ ዓይነት ኵነታት ዘየጋጠሞም ሰባት፡ እዚ ኽሳዕ ክንደይ ኪደቈስ ከም ዚኽእል ንኺርድእዎ የጸግሞም እዩ። ይኹን ደኣ እምበር፡ እቲ እተወገደ ኣባል ስድራ ቤትካ ዝወሰዶ ግጉይ መገዲ፡ ካብ የሆዋ ኼርሕቐካ ኣይትፍቀድ። ሓደ ኣባል ስድራ ቤትካ ንየሆዋ ምስ ዚሓድጎ፡ ነቲ ዚስምዓካ ጓሂ ብኸመይ ኢኻ ኽትጾሮ እትኽእል፧
18. ውሉድ ንየሆዋ እንተ ገዲፍዎ፡ ወለዲ ንርእሶም ኪወቕሱ ዘይብሎም ስለምንታይ እዮም፧
18 በቲ ዘጋጠመ ዅነታት ንርእስኻ ኣይትውቀሳ። የሆዋ ንደቂ ሰብ ምርጫ ኣንቢሩሎም እዩ፡ ርእሱ ወፍዩ እተጠምቀ ነፍሲ ወከፍ ኣባል ስድራ ቤት ድማ ሓላፍነቱ ብምስካም “ጸጾሩ ኺጸውር” ይግባእ። (ገላ. 6:5) ኣብ መወዳእታ፡ የሆዋ ንዓኻ ዘይኰነስ፡ ነቲ ሓጥእ እዩ ዚጸባጸቦ። (ህዝ. 18:20) ንኻልኦት ሰባት እውን ኣይትውቀሶም። ነቲ የሆዋ ተግሳጽ ንምሃብ ዝገበሮ መሰናድዎ ኣኽብሮ። ንድያብሎስ ደኣ እምበር፡ ነቶም ንጉባኤ ኼዕቝቡ ስጕምቲ ዚወስዱ ጓሶት ኣይትቃወሞም።—1 ጴጥ. 5:8, 9።
19, 20. (ሀ) እተወገዱ ውሉድ ዘለውዎም ወለዲ ንጓሂኦም ንኺጾርዎ እንታይ ኪሕግዞም ይኽእል፧ (ለ) እዞም ወለዲ እዚኦም ብዛዕባ እንታይ እዮም ተስፋ ኺገብሩ ዚኽእሉ፧
19 ብኣንጻሩ ግና፡ ኣብ የሆዋ ኸተማርር እንተ መሪጽካ፡ ካብኡ ኽትርሕቕ ኢኻ። ስለዚ፡ እቶም ፈቃራት ኣባላት ስድራ ቤትካ፡ ንየሆዋ ኻብ ኵሉ፡ እንተላይ ካብ ኣባላት ስድራ ቤትካ ንላዕሊ ኸም እተፍቅሮ ኺርእዩ ኣለዎም። ነቲ ዅነታት ንኽትጾሮ እምበኣር፡ መንፈሳውነትካ ዓቅብ። ካብቶም እሙናት ክርስትያን ኣሕዋትካን ኣሓትካን ኣይትፈለ። (ምሳ. 18:1) ንየሆዋ ስምዒትካ ብጸሎት ኣፍስሰሉ። (መዝ. 62:7, 8) ብዛዕባ እቲ ምስ እተወገዱ ንኸይንራኸብ እተዋህበና መምርሒ ንኽትጥሕስ ኢልካ ምስምስ ኣይትፍጠር። ንኣብነት ብተሌፎን ወይ ብኢ-መይል ክትራኸብ ኢልካ ኽትፍትን የብልካን። (1 ቈረ. 5:11) ንግዜኻ ኣብ መንፈሳዊ ንጥፈታት ኣሕልፎ። (1 ቈረ. 15:58) እታ ኣብ ላዕሊ እተጠቕሰት ሓብቲ፡ “ጓለይ ናብ የሆዋ ምስ ተመልሰት ምእንቲ ኽሕግዛ፡ ወትሩ ኣብ ኣገልግሎት የሆዋ ትሕዝቲ፡ ብመንፈስ ድማ ድልድልቲ ክኸውን ከም ዘሎኒ እፈልጥ እየ” በለት።
20 መጽሓፍ ቅዱስ፡ “ፍቕሪ . . . ኵሉ ተስፋ ትገብር” ይብል። (1 ቈረ. 13:4, 7) ስለዚ፡ እቲ እተፍቅሮ ሰብ፡ ሓደ መዓልቲ ኺምለስ ከም ዚኽእል ጌርካ ምሕሳብ ጌጋ ኣይኰነን። ኣብ ነፍሲ ወከፍ ዓመት፡ ሓያሎ ኣበሰኛታት ተነሲሖም ናብ ውድብ የሆዋ ይምለሱ እዮም። የሆዋ ንእተነስሑ ሰባት ኣይቅየሞምን እዩ። ብኣንጻሩ እኳ ደኣስ፡ “ንይቕሬታ ድልው” እዩ።—መዝ. 86:5።
ጥበባዊ ምርጫ ግበር
21, 22. ናይ ምምራጽ ናጽነትካ ብኸመይ ንኽትጥቀመሉ ኢኻ ቘሪጽካ ዘሎኻ፧
21 የሆዋ ንደቂ ሰብ ኪፈጥሮም ከሎ፡ ናይ ምምራጽ ናጽነት ሂብዎም እዩ። (ዘዳግም 30:19, 20 ኣንብብ።) ኰይኑ ግና፡ እዚ ናጽነት እዚ፡ ሓላፍነት እውን የሰክም እዩ። ስለዚ ነፍሲ ወከፍ ክርስትያን ንገዛእ ርእሱ፡ ‘ነየናይ መገዲ እየ ዝስዕብ ዘለኹ፧ ስራሕ፡ መዘናግዒ፡ ወይ ርክብ ስድራ ቤት ካብ የሆዋ ኼርሕቐኒ ፈቒደሉ ድየ፧’ ኢሉ ኺሓትታ ኣለዎ።
22 እታ የሆዋ ንህዝቡ ዘላቶ ፍቕሪ ኣይትነቓነቕን እያ። ግጉይ መገዲ እንተ ሓሪና ጥራይ ኢና ኻብ የሆዋ ኽንርሕቕ እንኽእል። (ሮሜ 8:38, 39) ኰይኑ ግና፡ ከምዚ ኼጋጥመና ኣይንደልን ኢና! እምበኣር፡ ዝዀነ ይኹን ነገር ካብ የሆዋ ኼርሕቐካ ንኸይትፈቅድ ቈራጽነት ግበር። ኣብ እትቕጽል ዓንቀጽ፡ ቈራጽነትካ ኽትገልጸሉ እትኽእል ኣርባዕተ መዳያት ክንመያየጥ ኢና።
^ စာပိုဒ်၊ 10 ብዛዕባ ስራሕ ምምራጽ ዝያዳ ፍልጠት ክትረክብ እንተ ደሊኻ፡ ኣብ ምዕራፍ 38 እታ መንእሰያት ዚሓትዎ ሕቶታትን ተግባራዊ መልስታቱን፡ 2ይ ጥራዝ ዘርእስታ መጽሓፍ ርአ።
^ စာပိုဒ်၊ 15 ንመዘናግዒ ዚምልከት ርእይቶታት፡ ኣብ ናይ ሕዳር 2011 ሕታም ንቕሑ! (እንግሊዝኛ) ኣብ ገጽ 17-19 ርአ።


text:
ስርዓት ህ.ግ.ደ.ፍ. ሎሚ ወጋሕታ ዕለት 15.03.2015 ኣባይቲ ዜጋታት ኣብ ከተማ ዓዲ ቐይሕ ከፍርስ ከም ዝጀመረ ካብ’ቲ ቦታ ዝበጽሓና ዜና ኣፍሊጡ። እዚ ኣሬመናዊ ተግባር’ዚ ስርዓት ህ.ግ.ደ.ፍ. ድሕሪ ምእዋጅ ናይ ምንቅስቓስ እገዳን (ኮብሪ ፎኮ) ዓቢ ዝቝጽሩ ሰራዊት ኣብቲ ከተማ ምዝርጋሓን ከም ዘካየዶ እቲ ዝበጽሓና ዜና ብተወሳኺ ሓቢሩ። ከምቲ ኣብ ዝሓለፈ ፈተንኡ ተመሃሮን መንእሰያትን ከይ ገጥምዎ ስለ ዝሰግአ፡ ኣዕናዊ ዕማሙ ኣብ ምፍጻም ተማሃሮ ዘዕርፍሉ ሰንበት መዓልቲ ምምራጹ ኮነ ኢሉ ብመደብ ዝገበሮ ምዃኑ ካብ ውሽጢ’ቲ ስርዓት ዝመንጨወ ሓበሬታ ኣረጋጊጹ። ኣብ ዝሓለፈ መዓልታት፡ ስርዓት ህ.ግ.ደ.ፍ. ህዝባዊ ናዕቢ ኣላዓዒሎም ኢሉ ዝኸሶም ብዙሓት ኣገደስቲ ባእታት ኣብ ከተማ ዓዲ ቀይሕ ኣሲሩ ምንባሩ ኣብ ዝሓለፈ ዜናና ገሊጽና ነይርና። ሕጂ’ውን ብዓርቢ ዕለት 13/03/2015 እዞም ዝስዕቡ ኣርባዕተ ኣገደስቲ ባእታት፡ እሳቶም ከኣ፣ ሓላፊ ኣውቓፍ ኣብ ዓዲ ቀይሕ ኣቶ ዑስማን ሓጅ ሱለይማ፣ ኣቶ መሓመድ ኦና፣ ወዲ ጎርጆ (ነጋዳይ) ከምኡ’ውን ወዲ ቕሺ፡ ከም ዝኣሰረ ተፈሊጡ።
“ድሕነት ህዝብን ሃገርን ልዕሊ ኩሉ” !!
ቤት ጽሕፈት ዜናን ባህልን ግ.ሃ.ድ.ኤ.
15/03/2015


text:
ታሕሳስ 18፡ 2005
ቅሉዕ መደብ ሕቶን መልስን
ምስ ፕረዘደንት ህግደፍ ነበር
ኣቶ ኢሳያስ ኣፈወርቂ ኣብርሃ ሃይሉ
1ይ ክፋል (ፈጠራ)
ብክ ኢላታት ሕግን፡ ካብ ነብሲ ወከፍ ኣውራጃ ህዝቢ ብዝሓረዮም ዓበይቲ ዓድን ወራዙትን ዝቖመ ሽማግለ ምጽራይ ገበናት ህግደፍ፡ ብተለቪዝዮን ኣብ ዝተመሓላለፈ ቅሉዕ መደብ ሕቶን መልስን፡ ንኣቶ ኢሳያስ ኣፈወርቂ ኣብርሃ ሃይሉ ዝቀረበሉ ሕቶታትን ዝሃቦ መልስን እንሆ።
ሽማግለ ምጽራይ ገበናት ህግደፍ፡ ስለ ኣገባብን ስርዓትን ወግዕን፡ ምሉእ ሽምካ፡ ዝተወለድካሉ ዕለትን ዓድኻን ክትነግረና ፍቓደኛ ዲኻ?
ኢሳያስ፡ እወ። ሽመይ ኢሳያስ እብሃል። ኣብ 1945 ተወሊደ። ዓደይ ድማ ጸሎት ኢዩ።
ሽማግለ ምጽራይ ገበናት ህግደፍ፡ ህዝባዊ ሰራዊት ሓርነት ኤርትራ ንሰራዊት ደርጊ ስዒሩ፡ ንምልእቲ ኤርትራ ካብ ዝተቖጻጸረሉ እዋን፡ ክንደይ ዓመት ኮይኑ ኣሎ?
ኢሳያስ፡ ዓሰርተው ኣርባዕተ ዓመትን ሸውዓተ ወርሕን።
ሽማግለ ምጽራይ ገበናት ህግደፍ፡ ግርም። ናብ ካልእ ቅድሚ ምስጋርና፡ ኣብዚ ንዓሰርተ ሓሙሽተ፡ ሓሙሽተ ወርሒ ጎደል ዓመታት ንግስነትካ ዘርኣየቶ ምዕባሌ ወይ ዕንወት ዶ ክትገልጸልና?
ኢሳያስ፡ ቅድም ቀዳድም፡ ኣነ ንጉስ ኣይነበርኩን። ካብ 1991 ክሳብ 1993፡ ፕረዚደንት ግዝያዊ መንግስቲ ኤርትራ ኢየ ኔረ። ካብ 1993 ክሳብ 1995 ድማ፡ ፕረዚደንት ኢየ ኔረ።
ሽማግለ ምጽራይ ገበናት ህግደፍ፡ ኣብ ሞንጎ ፕረዚደንትን ንጉስን ዘሎ ፍልልይ ዶ ክትግለጸልና?
ኢሳያስ፡ ንጉስ ማለት፡ ድሌት ህዝቢ ብዘየገድስ፡ ክሳብ ዝመውት ኣብ ስልጣን ዝጸንሕ፡ ከም ድሌቱ ህዝቢ ዝገዝእ፡ ልዕሊ ሕጊ ከም ዝኾነ ዝኣምን መራሕ ሃገር ኢዩ። ፕረዚደንት ግን፡ ብህዝቢ ተመሪጹ፡ ቅውም ብዝእዝዞ መሰረት፡ ንዝተወሰነ ዓመታት ኣብ ስልጣን ዝጸንሕን ብድሌት ህዝቢ ዝቅየር ዝትካእ ማለት ኢዩ።
ሽማግለ ምጽራይ ገበናት ህግደፍ፡ ግርም። ስለዚ፡ ንስኻ ብዝህቢ ዝተመረጽካሉ ዓመት ዶ ክትነግረና? እቲ ዝበልካዮ “ቅዋም” ከ ንክንደይ ዓመታት ኣብ ስልጣን ክትጸንሕ ኢዩ ዝእዝዝ?
ኢሳያስ፡ ኣብ 1993፡ ባይቶ ኤርትራ፡ ብ95% ድምጺ ፕረዚደንት ንክኸውን መሪጹኒ። ንክንደይ ዓመታት ክጸንሕ ዝብል ግን፡ ቅዋም ተዳልዩ ምስ ጸደቐ ዝውሰን ኢዩ ኔሩ። ቅዋም ድሕሪ ምምራጸይ፡ ክልተ ዓመት ክዳሎ ተጅሚሩ። ኣብ 1997 ድማ ተወዲ ኡ፡ ብባይቶ ጸዲቑ። ብሰንኪ ወያኔ ግን፡ ኣብ ግብሪ ኣይወዓለን።
ሽማግለ ምጽራይ ገበናት ህግደፍ፡ ስለምንታይ እባ፡ ቅዋም፡ ኣብ 1991፡ ህዝቢ ኤርትራ ብሓይሉ ናጽነቱ ምስ ኣረጋገጸ ክዳሎ ዘይተደልየ? ክሳብ 1993 ተዳልዩ ክውዳእ፡ ብድሕር'ዚ፡ ልክዕ ምስ ምዝዛም ረፈረንደም ኣብ ግብሪ ክውዕል ኣይክእልን ድዩ ኔሩ?
ኢሳያስ፡ ሎሚ ንድሕሪት ተመሊስካ ክትርእዮ ከለኻ፡ ከምኡ ይመስል ይኸውን። ሽዑ ግን፡ ምስቲ መድረኽ፡ ቅኑዕ ስጉምቲ ኢዩ ኔሩ።
ሽማግለ ምጽራይ ገበናት ህግደፍ፡ ኣቶ ኢሳያስ፡ ካብ ሕጂ ንድሓር ክትምልስ ከለኻ፡ ናይ ውልቅኻ፡ “ኣነ” እንዳበልካ ክትምልስ ይግባእ። ብሳልሳይ ኣካል፡ ወይ ብካልኣይ ኣካል ጌርካ ዝምለሰሉ ግዜ ተሰጊሩ ኢዩ። ስለዚ፡ ነዚ ዝሓለፈ ሕቶ፡ እንደገና፡ መልሶ።
ኢሳያስ፡ እሺ። ሎሚ ክርእዮ ከለኹ፡ ከምዚ ትብሉ ዎ ፡ ኣብ 1991 ንድፊ ቅዋም ክጅምር ጸገም ኣይነበረን ይመስል ይኸውን። እንተኾነ፡ ሽዑ መድረኽ ዝጠልቦ ኣይነበረን።
ሽማግለ ምጽራይ ገበናት ህግደፍ፡ ድሕሪ ናጽነት፡ ንስኻ ብዝሃብካዮ መምርሒን ዘመሓላለፍካዮ ውሳኔን፡ ቅድሚ ናጽነት፡ ኣብ ግዜ ህዝባዊ ግንባር ሓርነት ኤርትራ ዝተፈጸሙ ጉድለታትን ጌጋታትን፡ ብድብዱቡ ኢዩ ተዓጽዩ። ነቲ ብረታዊ ተጋድሎ ዝጅመረ ተጋድሎ ሓርነት ኤርትራ ብዝምልከት ግን፡ ካብ ስልጣን ብማዕበል ህዝቢ ክሳብ ዝወረድካሉ ግዜ፡ ነባሪ ሓጥያት ገይርካዮ። ስለምንታይ?
ኢሳያስ፡ በተሓሳስባይ፡ ተሓኤ ጸላእቲ ህዝቢ ኤርትራ ኢዮም ኔሮም። ኣብ ህዝባዊ ግንባር ግን፡ ብቐንዱ፡ ዝተፈጸሙ ጉድለታት ኣይነበሩን። በቲ ሓደ ወገን ድማ፡ ኣብ ሕሉፍ ሓሸውየ ክትብል ካብ ምንባር፡ ንቅድሚት ምስጓም ስለዝበልጽ ኢየ።
ሽማግለ ምጽራይ ገበናት ህግደፍ፡ ሕራይ፡ መልስኻ ተመዝጊቡ ኣሎ። ናብ'ቲ ኣብ ዘበንካ ኣብ ኤርትራ ዝተራእየ ምዕባሌ ወይ ዕንወት ኤርትራ ንመለስ።
ኢሳያስ፡ ጽርግያ ባጽዕ ኣስመራ፡ ኣብ ሓደ ኪሎሜትር ሚእቲ ሽሕ ቕርሺ እናፍሰስና ኣግፊሕናዮ። ጽርግያ ከረን ተሰነይ ኣማኢት መላይን ቅርሺ ኣፍሲስና፡ ብዘበናዊ ኣገባብ ሰሪሕናዮ። ብተመሳሳሊ፡ ጽርግያ ባጽዕ ዓሰብ፡ ዘይተኣደነ መላይን ኣፍሲስና ክንሰርሖ ጸኒሕና። ጽርግያ ጋሕተላይ ሽዕብ ኣፍዓበት፡ ብተመሳሳሊ ብዘደንቕ ውሕልነት ተሰሪሑ። ጎደናታት ኣስመራ ድማ፡ ከምኡ። ብዝያዳ ግን፡ ኣብያተ ሕክምናን,,,
ሽማግለ ምጽራይ ገበናት ህግደፍ፡ በብነጥቡ ክንሕዞ ስለዝደለና፡ ይቕሬታ ክንኮልፈካ። ነዚ ጽርግያታት ዝሰርሓ ኩባንያታት ኣሽማተን ዶ ክትነግረና? እቲ ኩንትራት ከ ብከመይ ይወሃበን ኔሩ?
ኢሳያስ፡ ከምዝርድኣኒ፡ ሚኒስትሪ ህንጻ ስርሓት ጽርግያ ብዘውጽኦ ኣገባብ ኩንትራት ዝተዋህበን ኩባንያታት ኢየን። ኣሽማተን ግን፡ ክዝክረን ኣይከኣልኩን።
ሽማግለ ምጽራይ ገበናት ህግደፍ፡ ሕራይ። ኣብዚ ኣዳርሽ፡ ሚኒስተር ህንጻ ነበር ኣቶ ኣብርሃ ኣስፍሃ ስለዘሎ፡ መብርሂ ካብ ኣታቶም ክንሓትት። ኣቶ ኣብርሃ ኣስፍሃ፡ ከተብርሃልና፡ ፍቓደኛ ዲካ?
ኣብርሃ ኣስፍሃ፡ እዚ ጉዳይ'ዚ፡ ባዕሉ ፕረዚደንት ነበር፡ ንሕና ከይፈለጥና ይውሰኖ ስለዝነበረ፡ እቲመደብን ንዕኡ ዝሰርሓ ኩባንያታትን ኣብ ሓደ ደብዳቤ ኢዩ ዝመጸና። ሚኒስትሪ ህንጻ ዘውጽኦ ኣገባብ ኮነ ዝፈልጦ ጉዳይ ፈጺሙ የለን። ንኣቶ ኢሳያስ ከዘኻክሮ ግን፡ እተን ዝሰርሖኦ ኩባንያታት ኩለን፡ ናይ ህግደፍ ኢየን። ተቖጻጻሪ ንባዕሉ፡ ትካል ህግደፍ ኢዩ።
ሽማግለ ምጽራይ ገበናት ህግደፍ፡ እሂ ኣቶ ኢሳያስ? ትብሎ ዶ ኣለካ?
ኢሳያስ፡ ኣቶ ኣብርሃ ኣስፍሃ ዝብሎ ዘሎ ኣይርድኣንን ኢዩ።
ሽማግለ ምጽራይ ገበናት ህግደፍ፡ ሕራይ። ተወሳኺ መዘኻከሪ ክህበካ፡ ንኣቶ ሓጎስ ገብርሂወት ክንሓቶ። ኣቶ ሓጎስ ስለ ኣገባብን ወግዕን ሽምካን ዓድኻን ዶ ክትገልጸልና?
ሓጎስ ገብርሂወት፡ ሽመይ ሓጎስ ገብርሂወት ኢዩ። ዓደይ ድማ፡ ሰንዓፈ ኢዩ።
ሽማግለ ምጽራይ ገበናት ህግደፍ፡ ንሰንዓፈ መዓስ መጺኻ?
ሓጎስ ገብርሂወት፡ ኣብ ሰንዓፈ ተወሊደ።
ሽማግለ ምጽራይ ገበናት ህግደፍ፡ ኣብ 10 ዓመትካ ካብ ትግራይ ከም ዝመጻኻ ኢዩ ዝንገር። እዚ ኣበሃህላ ሓሶት ኢዩ ማለት ድዩ?
ሓጎስ ገብርሂወት፡ ማለት፡ ኣነ ወላ ሽዑ ይምጻእ፡ ኣደይ ግን፡ ኣብ ሰንዓፈ ኢያ ኔራ።
ሽማግለ ምጽራይ ገበናት ህግደፍ፡ ድሓን ሕራይ። ሓደ ኣብ ኣስመራ ወይ ቃሩራ ዝተወልደ ኤርትራዊ፡ ኣቡኡ ኣብ ትግራይ ስለዝነበረ፡ እቲ ቖልዓ ኣብ ዓሰርተ ዓመቱ ናብ ኣቡኡ ምስ ከደ፡ ኣብ ትግራይ ተወሊደ እንተበለ፡ ቅኑዕ ድዩ?
ሓጎስ ገብርሂወት፡ ኣብ ኤርትራ ምውላድን፡ ኣብ ትግራይ ምውላድን ፍልልይ ዘለዎ ኣይመስለንን።
ሽማግለ ምጽራይ ገበናት ህግደፍ፡ ሕራይ። ኣዴካ ኣብ ሰንዓፈ እንታይ ይሰርሓ ኔረን?
ሓጎስ ገብርሂወት፡ ናይ ኣደይ ጉዳይ ንዓይ ብምንታይ ይትንክፈኒ?
ሽማግለ ምጽራይ ገበናት ህግደፍ፡ ብምንታይ ይትንክፈካዶ? ካብ መን ኣቦን ኣደን፡ ኣበይ ተወሊድካ፡ ኣይትንክፈካን። ስራሕ ወላዲካ፡ ኣይትንክፈካን። እቲ ዝትንክፈካ እንታይ ኢዩ? በዓልቲ ቤትካ ከ ምስ ኣቶ ኢሳያስ ኣፈወርቂ ብምንታይ ትራኸብ?
ሓጎስ ገብርሂወት፡ ካብ ተደልየ፡ ኣደይ ስዋ ኢያ ትሸይጥ ኔራ። በዓልቲ ቤተይ ድማ፡ ምስ ሰይቲ ኣቶ ኢሳያስ ኣፈወርቂ፡ ናይ ቀራባ ኣዝማድ ኢየን።
ሽማግለ ምጽራይ ገበናት ህግደፍ፡ የቐንየልና። ኣብ ከባቢ እንዳ ስዋ ምዕባይን፡ እንዳ ስዋ ኣብ ዘይብሉ እሩም ከባቢ ምዕባይን" ምስ ኣቦን ብዘይ ኣቦን ምዕባይ" ነቲ ዝዓቢ ቖልዓን ናይ ጽባሕ ጠባዩን ኣተሓሳስባኡን ፍልልይ ኣለ ዎ ዶ ትብል የብሉን?
ሓጎስ ገብርሂወት፡ እንድዒ።
ሽማግለ ምጽራይ ገበናት ህግደፍ፡ የቐንየልና። መዝጊብናዮ ኣለና መልስኻ። እዘን ጽርግያታት ዝሰርሓ ዝነበራ ኩባንያታት ናይ መን ኢየን? ነቲ ስራሕ ከ ብከመይ ኣገባብ ይወሃበን ኔሩ?
ሓጎስ ገብርሂወት፡ እተን ኩባንያታት ናይ ህግደፍ ኢየን። ብትእዛዝ ፕረዚደንት ኣቶ ኢሳያስ ድማ ይወሃበን ኔሩ።
ሽማግለ ምጽራይ ገበናት ህግደፍ፡ የቐንየልና። ፖሊስ፡ ኣብቲ መጽንሒ ቦታ ክጸንሕ ውሰዱ ዎ ። ኣቶ ኢሳያስ፡ ገለ ዶ መዘኻኸሪ ረኺብካ ሕጂ?
ኢሳያስ፡ እወ ዘኪረዮ። እተን ኩባንያታት ናይ ህግደፍ ኢየን።
ሽማግለ ምጽራይ ገበናት ህግደፍ፡ የቐንየልና። ካብ ሕጂ ንድሓር፡ ንእትፈልጦ ነገር ኣሉ ምባል፡ መዳከምን መወድኢ ግዜን ስለዝኾነ፡ ሸለል ዝብሃሎ ኣይኮነን። ክሒዱ ብጭብጢ ዝርታዕን፡ ባዕሉ ኣሚኑ ዝናሳሕን፡ ኣብ ዝወሃብ ፍርዲ ዓቢ ፍልልይ ስለዘለ ዎ ፡ ጉዳይካ ተጽብብን ተትርርን ባዕልካ ምዃንካ ፈሊጥካ ክትምልስ ነዘኻኽረካ። ናብ ሕቶና ክንምለስ። እዚ ኩሉ ንጽርግያታት ዝተኸፍለ ገንዘብ፡ ናይ መን ኢዩ?
ኢሳያስ፡ ናይ ኤርትራ።
ሽማግለ ምጽራይ ገበናት ህግደፍ፡ ኤርትራ ማለት፡ ብእምንን ገረብን፡ ብሓመድን ማይን ዝተሰርሐት ውሱን ጂ ኦግራፊያዊ ዶባት ዘለዋ፡ ነገር ኢያ። ዝኾነ ነገር ኣይትውንን ኢያ። ኣብ ዝኾነ ሃገር፡ ላም ዋና ኣለዋ። ኣድጊ ዋና ኣለ ዎ ። ብዕራይ ዋና ኣለ ዎ ። ጤል ዋና ኣለዋ። ማኪና ዋና ኣለዋ። ገዛ ዋና ኣለ ዎ ። መሬት'ውን ዋና ኣለ ዎ ። ስለዚ፡ እዚ ገንዘብ ናይ መን ኢዩ?
ኢሳያስ፡ ናይ ህዝቢ ኤርትራ ኢዩ። ፍልልይ ዘለ ዎ ግን ኣይመስለንን።
ሽማግለ ምጽራይ ገበናት ህግደፍ፡ ኤርትራ ናይ መን ዲያ? መን ድዩ ዝውንና ንኤርትራ? ኣብ ሞንጎ ዋናን ንብረትን ፍልልይ የልቦን? ኤርትራ ኢያ'ምበር ናይ ህዝቢ፡ ህዝቢ ናይ ኤርትራ ኣይኮነን። ኣብ ሞንጎ ሃገርን ህዝብን ዘሎ ፍልልይ ተገንዚብካ ክትምልስ ግቡእካ ኢዩ። ስለዚ፡ እዚ ንጽርግያታት ዝተኸፍለ ገንዘብ፡ መን የመሓድሮ ኔሩ?
ኢሳያስ፡ መንግስቲ ኤርትራ።
ሽማግለ ምጽራይ ገበናት ህግደፍ፡ ንመንከ ይኽፈል ኔሩ?
ኢሳያስ፡ ነተን ዝሰርሓ ኩባንያታት
ሽማግለ ምጽራይ ገበናት ህግደፍ፡ መንግስቲ ኤርትራ፡ ብመን ዝቖመ ኢዩ ኔሩ?
ኢሳያስ፡ ብህግደፍ
ሽማግለ ምጽራይ ገበናት ህግደፍ፡ እዘን ኩባንያታትከ ናይ መን ኔረን?
ኢሳያስ፡ ናይ ህግደፍ
ሽማግለ ምጽራይ ገበናት ህግደፍ፡ ላዕለዋይ ሓላፊ ህግደፍ ከ መን ኢዩ ኔሩ?
ኢሳያስ፡ ኣነ
ሽማግለ ምጽራይ ገበናት ህግደፍ፡ ስለዚ፡ እቲ ጽርግያታት ሰሪሕካ ዝተኣከበ ገንዘብ፡ ተኣኪቡ መሊሱ ናባኻኢዩ ዝምለስ ኔሩ። ክንደይ ኢካ ኢልካዮ?
ኢሳያስ፡ ልዕሊ ቢልዮን ቅርሺ።
ሽማግለ ምጽራይ ገበናት ህግደፍ፡ እዚ ገንዘብ'ዚ፡ ኣበይ ኣሎ ሕጂ?
ኢሳያስ፡ ኣቶ ሓጎስ ገብርሂወት ይፈልጥ።
ሽማግለ ምጽራይ ገበናት ህግደፍ፡ ሕራይ። ኣቶ ሓጎስ ብግዜኡ ክሳብ ዝሕተተሉ፡ ንስኻ ትፈልጦ ነገር እንተሎ ክትነግረና ትሕተት ኣለኻ።
ኢሳያስ፡ ገለ ክፋሉ፡ ኣዘዝቲ ሰራዊት ቀሲኖም ሰራዊት ክመርሑን ንሃገር ካብ ወራሪ ክከላኸሉላን ወርሓዊ ተወሳኺ ገንዘብ ይወሃቦም ኔሩ።
ሽማግለ ምጽራይ ገበናት ህግደፍ፡ ንሃገር ተኸላኪሎምላ ድዮም? ገለ ተባዓት ኣዘዝቲ፡ መምርሒካ ጥሒሶም ብዝወሰድ ዎ ውልቃዊ ተበግሶ ዝደሓነ ዓሰብን ዓዳዃላን እንተዘይኮይኑ፡ ካብ ህግደፍ ገንዘብ ተኸፊሉ ንሃገር ዝተኸላኸለ መራሒ ኣሎ ድዩ? ኣበይ ኣሎ እቲ ምክልኻል ሃገር ትብሎ?
ኢሳያስ፡ ወያኔ ኣስመራ ክኣትዉ ዘይምኽኣሎም፡ ምክልኻል ኢየ ዝብሎ ኣነ።
ሽማግለ ምጽራይ ገበናት ህግደፍ፡ ሓቅካ። ምክልኻል ሃገር፡ ከም ምክልኻል ስልጣንካ ጌርካ ትርእዮ ስለ ዝነበርካ ድዩ? ንስኻ ካብ ስልጣን ክሳብ ዘይወረድካ፡ ሃገር ድሒና ማለትካ ድዩ? ድሓን ግን፡ ንሱ ይጽንሓልና ሕጂ። ባዕልኻ ክታምካ ዘስፈርካሉ ስምምዕ ኣልጅርስ፡ ሰራዊት ኤርትራ፡ 25 ኪሎሜትር ኣብ ውሽጢ ሃገሩ" ሰራዊት ኢትዮጵያ ግን፡ ኣብቲ ዶበይ ዝብሎ ክዓርድ ዝከኣለ ስለምንታይ ድዩ? ንስኻ፡ ንምኩራት ክኢላታት ኲናት ኣደስኪልካ፡ ምስ ዋርድያኻ ተስፋልደትን ወዲ ካሳን ኮይንካ፡ ኣብ ዝመራሕካዮ ኲናት ሰራዊት ኤርትራ ፈጺሙ ስለዝተሳዕረ ዶ ኣይኮነን? እቲ ኲናት፡ ብከመይ ድዩ ደው ኢሉ? ንስኻ ትመርሖ ዝነበርካ ሰራዊት ኤርትራ ድዩ ብሓይሊ ኣምበርኪኹ ወያኔ ክፍርሙ ዎ ኣገዲዱ ዎ ም? ዶ፡ ወያኔ ነቲ ዘሰሓሕብ ቦታት ኩሉ ሒዞምስ፡ ሲሶ መሬት ኤርትራ ብሓይሎም ምስ ተቖጻጸሩ ብዝበልኩምና ሕራይ ኢልካ ስምምዕ ስለዝፈረምካሎም? እዚ ኢዩ እቲ “ተዓዊትና” ኢልካ ህዝቢ ዘደናገርካሉ ዓወት?
ኢሳያስ፡ ኣብ ሓደ ኲናት ተደፊእካ ማለት ተሳዒርካ ማለት ኣይኮነን። ትርጉም ውግእ ከምኡ ኣይኮነን።
ሽማግለ ምጽራይ ገበናት ህግደፍ፡ ኣነን ንስኻን፡ ንኩናትን ውግእን፡ ብማዕረ ኢና ንፈልጦ። ዝያዳኻ ተዋጊአ ፡ ሕልፍኻ ውግእ መሪሐ። ከም ውጽኢት ድማ፡ ልዕሌኻኣመራርሓ ኲናት እፈልጥ። ክንዲ ዝኾነ፡ ብቕዓቶም ዝተረጋገጸ ክኢላታት ኲናት ብምድስካል፡ ይንፋዕ ይሕመቕ ፡ ሚኒስቴር ምክልኻል ስብሓት ኤፍሬም እናሃለወ፡ ተስፋልደት ዋርድያካን ኣብርሃ ካሳን ኣወሃሃድቲ ጌርካ ዝምራሕ ኲናት ውጽኢቱ፡ ዕረ ዝጥዕም ስዕረት ከም ዝኾነ እፈልጥ።
ስለዚ፡ ኣርእስቲ ከይነግፍሕ፡ ነቲ መሳርሕተይ ዘቕረቡልካ ሕቶ፡ መልክዑ ቀይረ ክሓተካ። ወያኔ ዶብና ጥሒሱ ሲሶ መሬት ኤርትራ ክቖጻጸር ከሎ፡ ኣዛዚ ግምባር ባድመ መን ኔሩ?
ኢሳያስ፡ ፊሊጶስ ወልደሃይማኖት
ሽማግለ ምጽራይ ገበናት ህግደፍ፡ ግምባር ዛላምበሳኸ?
ኢሳያስ፡ ገረዝጊሄር ዓንድማርያም - ውጩ
ሽማግለ ምጽራይ ገበናት ህግደፍ፡ ግምባር ዓዲ ዃላ?
ኢሳያስ፡ ዑመር ጠዊል
ሽማግለ ምጽራይ ገበናት ህግደፍ፡ ግምባር ቡሬ ዓሰብ?
ኢሳያስ፡ ሃይለ ሳሙኤል - ቻይና
ሽማግለ ምጽራይ ገበናት ህግደፍ፡ ላዕለዋይ ኣዛዚ ኩሉ ግምባራት ከ?
ኢሳያስ፡ ሚኒስቴር ምክባኻል ስብሓት ኤፍሬም
ሽማግለ ምጽራይ ገበናት ህግደፍ፡ ሓይሊ ኣየርን ሓይሊ ባሕርን፡ ኣብ ትሕቲ ስብሓት ኤፍሬም ድየን ኔረን?
ኢሳያስ፡ ኣይነበራን
ሽማግለ ምጽራይ ገበናት ህግደፍ፡ ኣብ ትሕቲ መን ኔረን?
ኢሳያስ፡ ብቀጥታ ኣብ ትሕተይ።
ሽማግለ ምጽራይ ገበናት ህግደፍ፡ ግርም። ግምባር ባረንቱ ብምፍራሱ፡ መን ይሕተት?
ኢሳያስ፡ ፊሊጶስ
ሽማግለ ምጽራይ ገበናት ህግደፍ፡ ግምባር ዛላምበሳ ብምፍራሱ መን ይሕተት?
ኢሳያስ፡ ውጩ
ሽማግለ ምጽራይ ገበናት ህግደፍ፡ ግምባር ዓዲዃላ ብምድሓኑ መን ይሙጎስ?
ኢሳያስ፡ ህዝብን ሰራዊትን ኤርትራ።
ሽማግለ ምጽራይ ገበናት ህግደፍ፡ ስለምንታይ? በብሃህላኽ፡ ስዕረት ዋና ኣለዎ ። ዓወት ግን፡ ዋና ኣይብሉን? ዝተሳዕሩ ኣሽማቶም ሂብካ ተሓተቲ ኢዮም ካብ በልካ፡ ዝሰዓሩ ከ ኣሽማት የብሎምን?
ኢሳያስ፡ ነቲ ግምባር ዝመርሕ ዝነበረ፡ ዑመር ጠዊል ኢዩ። እንተኾነ፡ እቲ ንጸላኢ ዝሓምሸሸ ብርእሲ ምራኽ ዝምራሕ ክፍለ ሰራዊት ብትእዛዘይ ኢዩ ናብቲ ቦታ ከም ዝመጽእ ዝተገብረ
ሽማግለ ምጽራይ ገበናት ህግደፍ፡ ርእሲ ምራኽ ግን፡ ትእዛዝካ ኣደናጉዩ ኣንፈት እቲ ኲናት እንተዘይቅይሮ፡ ካብ ዓዲ በጊዖ ከዝልቕ መምርሒ ኣመሓላልፊካ ከም ዝነበርካ ዓሰርተ መሰኻክር ዝፈረሙሉ ሰነድ ምሳና ኣሎ። ሓቂ ድዩ? ሓቂ እንተኾይኑ፡ ብውጽኢት እቲ ኲናት መን ኢዩ ተነኣዲ?
ኢሳያስ፡ ኣብ ህዝባዊ ግንባር ባህልና፡ ንከምዚ ዓይነት ትዕቢት ከበግስ ዝኽእል ጉዳይት ኣይንደፍኣሉን ብምንባርና ዘንጊዐ'ምበር፡ ርእሲ ምራኽ ኣ ዎ ንታዊ ተራ ከም ዝተጻወተ ሓቂ ኢዩ።
ሽማግለ ምጽራይ ገበናት ህግደፍ፡ ኣብ ህዝባዊ ግንባር ድኣ፡ ኣይኮነን ኣብ ዓወታት ኲናት ተራ ዝነበሮ፡ እቲ መንነትና ዝኾነ ዓድናን ዓውድናን እንዲኻ ኣህሲስካዮ ኔርካ። እዚ ግን፡ ሱር መሰረቱ ተፋሒሩ፡ ህዝቢ ኤርትራ ብንጹር ንክፈልጦ ነብሱ ዝከ ኣለ መድረኽ ሕቶን መልስን ስለዘለዎ ፡ ንስገሮ።
ሰራዊት ኤርትራ ነቲ ሓደ ካብ መበገሲ ሓርነታዊ ኲናት ሰላሳ ዓመታት ዝኾነ ወደብ ዓሰብ፡በ ወያኔ ከም ድሌቱ ክገብሮ ገዲፉ፡ ሓለዋኻን መንግስትኻን ክኸውን ናብ ከበሳ ክመጽእ መምርሒ ኣመሓላልፊካ ዶ ኣየመሓላልፍካን?
ኢሳያስ፡ ሓለዋይ ክከውን ኣይነበረን'ምበር፡ እወ ኣመሓላፈ ኔረ።
ሽማግለ ምጽራይ ገበናት ህግደፍ፡ ዓሰብ ንወያኔ ክትገድፈሎም ሓሲብካ ኔርካ? ድሓር ድኣ ከመይ ኮነ?
ኢሳያስ፡ እቶም ኣብቲ ከባቢ ዝነበሩ ኣዘዝትን ሰራዊትን፡ ኤርትራዊ ኒሕን ሓቦን ተዓጢjም፡ መዳፍዕን ታንክታትን ዘይብሎም ንጸላኢ ኣብ ጎላጉል ሓምሺሾሞ።
ሽማግለ ምጽራይ ገበናት ህግደፍ፡ ግርም። በዚ ዓወት'ዚ፡ መን ይሙገስ? ንስኻኸ በቲ መምርሒካ እሕተት ኢየ ዶ ትብል ኣይትብልን?
ኢሳያስ፡ ከም ዝሰማዕኩ ዎ ፡ ቻይና ከም ኣዛዚ ግምባር መጠን፡ ዑስማን ሳልሕ ድማ፡ ከም ኣዛዚ ክፍለሰራዊት መጠን ዝተጻወቱዎ ተራ ዕዙዝ ኢዩ። እቲ ዓወት ግን፡ ናይ ህዝቢ ኤርትራ ኢዩ።
ሽማግለ ምጽራይ ገበናት ህግደፍ፡ ንምንታይ ኢኻ ሰብ ክትንእድ ትፈርሕ? ሰብ ከም ድሌትካ ክትጸርፍ፡ ክትዘልፍ ከለኻ ዘይሰምዐ ኤርትራዊ የልቦን። ሰላዪ፡ ተሰዓሪ፡ ተምበርካኺ፡ ትሕተ ሃገራዊ፡ ከዳዕ፡ ወገናዊ፡ ዝብል ጸርፍታት ክትደጋግሞ ዘይሰምዐ ኢርትራዊ የለን። ክትንእድ ግን፡ ኣይተሰማዕካን። እንታይ ኢዩ ጸገምካ?
ኢሳያስ፡ ባህልና ኣይኮነን።
ሽማግለ ምጽራይ ገበናት ህግደፍ፡ ሰብ ክደርፈልካ፡ ንስኻ ትቖጻጸሮ መራኸቢ ብዙሓን ክንእዳካ፡ ቅኑዕ መራሒና ክብላኻ፡ ስምካ ከዕብያ ከለዋ ግን፡ “ኣይባህልናን ኢዩ፡ ግደፉ ” ኣይበልካን። ሓቀይዶ?
ኢሳያስ፡ ኣነ ጋዜጣ ኣምቢበ፡ ሪድዮ ሰሚዐ ኣይፈልጥን ኢየ። ባዕሎም ዝበሉ ዎ እንተዘይኮይኑ፡ ኣነ ዝፈልጦ ኣይኮነን።
ሽማግለ ምጽራይ ገበናት ህግደፍ፡ ባዕልካ ግን፡ ሰላዪ፡ ተሰዓሪ፡ ተምበርካኺ፡ ትብል ኔርካ። እቲ ዝበልካዮ'ሞ፡ ሓቅነቱ ብዘየገድስ፡ ከም ክዉን ንውሰዶ። “ኣምበሳ፡ ተባዕ፡ ቅኑዕ፡ በዓል መትከል” ክትብል ከ ንምንታይ ዘይትክእል? ንዓኻ ክትወስዶ ስለዝደለኻን፡ ኣብ ኤርትራ ብዘይካካ ዝና ረኺቡ ስሙ ክገንን ትደልዮ ሰብ ስለዘይነበረ ድዩ? ኣብ ካልእ ኬድና ኣርእስቲ ከይነግፍሕ፡ ናይ ዓሰብ ኣብነት ንውሰድ። ንቻይናን ሳልሕ ዑስማንን ዘይነኣድካ፡ ንመን ክትንእድ ደሊካ?
ኢሳያስ፡ ብውልቀይ ንኢደዮም ኢየ።
ሽማግለ ምጽራይ ገበናት ህግደፍ፡ ጸርፊ፡ ኣብ መጋባእያ ካብ ዘየሰከፈካ፡ ናእዳ ኣብ መጋባኣያን መራኸቢ ብዙሓንን ንምንታይ ኣሰኪፉካ? ድሓን ግን ሕጂ፡ መድረኽ፡ ንመሳርሕተይ ክገድፈሎም። የቐንየለይ።
(ኣቦ መንበር ሽማግለ ምጽራይ፡ ዓንተቦ ናብ ዝሓተቶ ሕቶ ይምለስ)
ሽማግለ ምጽራይ ገበናት ህግደፍ፡ ኣቶ ኢሳያስ፡ ከም እምነትካ፡ ኣብ ሓንቲባንዴራ ዘለዋ ልኡላውነታ ብባንዴራ ዘረጋገጸት ሃገር፡ ውሕስነት ሃገር ብከመይ ኢዩ ዝረጋገጽ?
ኢሳያስ፡ ንሃገሩ ዝከላኸል ውፉይ ሰራዊት ብምህላው።
ሽማግለ ምጽራይ ገበናት ህግደፍ፡ ግርም። ውፉይ ሰራዊትከ ብከመይ ይርከብ?
ኢሳያስ፡ ሃገር ቅድሚ ኩሉ ምዃና እንተፈሊጡ፡ ንዓዱ ክከላኸል ድሉው ኢዩ ማለት ኢዩ።
ሽማግለ ምጽራይ ገበናት ህግደፍ፡ “ዓዲ እንጅራካ ኢዩ ዓድካ” ዝብሃል ምስላ ሰሚዕካዮ ዶ ትፈልጥ?
ኢሳያስ፡ እወ። ግን፡ ቅኑዕ ኣበሃህላ ኣይመስለንን።
ሽማግለ ምጽራይ ገበናት ህግደፍ፡ ቅኑዕ ኣይመስለካን? ኣቦታትካ፡ ካብ ትግራይ ዝመጹ ምዃኖም ትኣምን ዶ?
ኢሳያስ፡ እወ። ግን ንሱ እንታይ ዘራኽብ ኣለዎ ምስ ውሕስነት ሃገር?
ሽማግለ ምጽራይ ገበናት ህግደፍ፡ ኣቦታትካ ንምንታይ መጽዮም ንኤርትራ? ሓሲብካሉ ዶ ትፈልጥ? ተጋዳላይ ስለዝነበርካን ንምንታይ ከም ዝተጋደልካን ምኽንያት ኣለ ዎ ። ኤርትራ፡ ናጻ ሃገር ክትከውን መሰላ ስለዝነበረን፡ ኣብ ትሕቲ መግዛእቲ ኣምሓራ ምንባር ንዕቤት ኤርትራውያን ከም ዘይኮነን፡ ሕሱም ብምንባሩን፡ ባህልናን ሕግናን ኣኽቢርና ንበይንና ክንነብር መሰልናን ዘሕጉሰናን ስለዝኾነ ኢዩ ይመስለኒ። ሓቀይ ዶ?
ኢሳያስ፡ እወ።
ሽማግለ ምጽራይ ገበናት ህግደፍ፡ ስለዚ፡ ኩሉ ነገር ምኽንያት ከም ዘለዎ ካብ ኣመንካ፡ ኣቦሓጎካ ንምንታይ ካብ ትግራይ መጺ ኡ? ስለምንታይ ካብ ኣብ ትግራይ ምንባር፡ ኣብ ዘይዓዱ፡ ምሉእ መሰል ወደባት ኣብ ዘይረኽበሉ ዓዲ ክቕመጥ መሪጹ? ምኽንያት ኣለ ዎ ዶ ትብል?
ኢሳያስ፡ ምኽንያት ዘይብሉ ነገር እሞ ኣይግበርን ኢዩ። እቲ ምክንያት ግን፡ ኣይፈልጦን ኢየ።
ሽማግለ ምጽራይ ገበናት ህግደፍ፡ እሞ እቲ ምክንያት ኣቦሓጎኻ እንታይ ኢዩ ኢልካ ወላ ንሓንቲ ደቂቕ ሓሲብካሉ ኣይትፈልጥን? ሃዲሙ ድዩ መጽዩ ኣቦሓጎኻ?
ኢሳያስ፡ ኣይመስለንን።
ሽማግለ ምጽራይ ገበናት ህግደፍ፡ ሃዲሙ ካብ ዘምይመጸ፡ ከምቲ ኩሉ ግዜ ኣብ ዓለም ዝርአ፡ ብገለ ምኽንያት ኢዩ ተሰዲዱ። ሕጂኸ እታ “ዓዲ እንጅራካ ኢዩ ዓድኻ” ትብል ምስላ ጌጋ ኢያ ዶ ትብል?
እንጅራ ማለት ድማ፡ ምናልባት ከይትዝንግዖ፡ ናብ ከብዲ ዝኣቱ ጥራይ ኣይኮነን። ሰላም፡ ቅሳነት፡ ሓጎስ'ውን እቲ ንወዲ ሰብ ማዕረ እንጅራ ዘድልዮ ናይ ሕልናን መንፈስን እንጅራ ኢዩ። እንታይ ይመስለካ?
ኢሳያስ፡ ከምኡ ማለት እንተኮይኑስ፡ ቅኑዕ ኣለካ።
ሽማግለ ምጽራይ ገበናት ህግደፍ፡ ግርም። ስለዚ፡ ውሕስነት ሃገር ውፉይ ሰራዊት ካብ ኮነ፡ ውፉይ ሰራዊት ዝርከብ ድማ፡ ሃገር ቅድሚ ኩሉ ምኳና ስለዝፈለጠ ዘይኮነ፡ ዓዲ ስጋውን መንፈሳውን እንጅርኡ ምኳና ብግብሪ ምስ ዝርእያ ኢዩ ይመስለኒ። እንተዘይኮነ፡ ብገለ ምኽንያት፡ ዘይሕጎሰላ፡ ቅጫ ዘይረኽበላ ዓዲ ምስ ትከውን፡ ከምዚ ኣቦሓጎታትካ ዝገበሩ ዎ ፡ ዓዲ ኢዩ ዝቕይር።
ሓቀይዶ?
ዓዱ ንዝገደፈ፡ ከዳዕ እንተይልካዮ፡ ፈለማ፡ ክድዓት ኣቦሓጎታትካ ክትኣምን ኣለካ። ኖኖ፡ ኣቦሓጎታተይስ ምኽንያት ኣለ ዎ ም እንተይልካ ድማ፡ እዚ ኣብ ንግስነትካ ናብ ስደት ዝኸደ ሰብ፡ ምኽንያት ኣለ ዎ ማለት ኢዩ። ከዳዕ ኣይኮነን ማለት ኢዩ።
እቶም ንማልታ ተሰዲዶም ምስ ተኣስሩ፡ ኣምጺኻ ዝኣሰርካዮም ዜጋታት፡ ብቁዕ ምክንያት ኔሩ ዎ ም ኢዩ ማለት ኢዩ። ብገለ ምኽንያት ዘይትሕጎሰሉ ዓዲ ገዲፍካ ምዃድ ንቡር ምዃኑ፡ ንስካ ቅድሚ ዝኾነ ትፈልጦ። ስለዚ፡ ርሑቕ ከይከድና፡ እቶም ኣብ ኣስመራ ናብ ስድርኦም መጽዮም፡ ናብ ግምባራት ክምለሱ ዘይደለዩ፡ “ሸፋቱ” ዝበልካዮም ኤርትራውያን፡ ሸፋቱ ዘይኮነስ፡ ስለዘይተሓጎሱ ዶ ኣይመስለካን?
ኢሳያስ፡ ካብ ሃገራዊ ኣገልግሎት ዝሃደሙ፡ ዓዲ ብወያኔ ክትውረር ዘይግድሶም ስለዝኾኑ፡ ንዓይ ከድዓት ኢዮም።
ሽማግለ ምጽራይ ገበናት ህግደፍ፡ ኩሉ ነገር እኮ፡ ዶብ ምስ ዝህል ዎ ኢዩ። ክሳብ መዓስ ከገልግል? ሃገራዊ ኣገልግሎት፡ ቅኑዕ ድዩ ጌጋ ብዘየገድስ፡ ን18 ኣዋርሕ ጥራይ ኢዩ ኔሩ። ብድሕር'ዚ ግን፡ ደሞዝ ክትከፍሎ ኔሩካ። ኣብ ዓም ሓንሳብ ንዝነብር ወዲ ሰብ፡ ንስኻ፡ ደሞዝን መላይን መጻወቲ ገንዘብን ዓቲርካ፡ ከም ንጉስ ቀይሕን ጸሊምን እናማረጽካስ፡ ወዲ ሰብ፡ ብሃገራዊ ስምዒት ከተስርሖ ደሊኻ? ንስኻ እኮ ኢኻ፡ ልዕሊ ዝግብኦ ብብላሽ ክትገዝኦ ስለዝደለኻ፡ ጠንቂ ሽግር። ንስካ ኢኻ ቀዳማይ ገበነኛ፡ ብፍቃድካ ሕጊ ዝጠሓስካ። ድሓሪኡ ዝመጽእ ኩሉ፡ ሳዕቤን ኢዩ። ኣይመስለካን? ንሰሙን -ንወርሒ" ንዓመት፡ ክሳብ ንዓመታ ክረምትስ፡ ወላ ሕራይ ብነጻ ኣስርሓዮ። ግን ክሳብ ክንድዚ ዓመታት? ድሕር ድማ፡ ጥውይ ኢልካ ሽፍታ ትብሎ? ንስኻእኮ ኢኻ ሰልዲ ዘምጽእ መንግስቲ ስለዘይብልካ፡ “ንዓ ብብላሽ ባርያይ ኩን” ትብሎ ዘለኻ።
ሓቀይዶ?
ንስኻ፡ ሓሚምካ እስራኤልን ዓዲ ጥልያንን ኬድካ ክትሕከም፡ መሳኪን ኣገልግሎት፡ ዒራ ዘይደቅካ፡ ግቡእ ሕክምና ስኢኖም፡ ኣብ ሰሙን ዕስራ ሰላሳ ይሞቱ ኔሮም። ስድራ ቤትካ ሒዝካ ኣብ ናይ መላይን ዶላራት መዘናግዒ ክትስዕስዕ፡ ምሸታዊ ኣብ ባራት ፋዕ ክትብል ከለካ፡ ንወዲ ሰብ፡ ደቁን ወለዱን ደርብዩ ብብላሽ ንሃገር ክከላኸል ትደልዮ? እሞ ክንድ'ዚ ዓመታት?
ደቁ ዝሓርሰሎም ዘይብሎም፡ ንሓረስታይ፡ ቀለብ ሰሙን ሂብካ ወተሃደር ክትገብሮ'ሞ ዝዓበየ ነውሪ። እንታይ ኢዩ እምነትካ ኣብዚ? ስለምንታይ ብሓደ ንዝመውት ሰራዊት ብደሞዝን ብዘይ ደሞዝን ትፈላልዮ? እዚ ድኣ እሞ፡ “ግራተይ ዝሓርስ ዘይብላ" ኣደይ ዝቕልብ ዘይብላ” እናበለ ስክፍታ ድሕሪት ዘማህመኖ ዜጋ ጌርካስ፡ ዶብ ሃገር ዝከላኸል “ውፉይ” ሰራዊት ዶ ክትሃንጽ ትኽእል? እቲ “ሃገር ቅድሚ ኩሉ” ዝብል ኣበሃህላኻ ድኣ ፡ ጌጋ ከይከውን? እሂ ኣቶ ኢሳያስ?
ኢሳያስ፡ ንሕና እዚ ዝሓለፈ ውግእ፡ ክሳብ ክንድዚ ዝጸንሕ ኣይመሰለናን። ምስ ነውሐ ግን፡ ካብ ምዕዳግ ኣጽዋር ሓሊፉ፡ ንኣባል ሃገራዊ ኣገልግሎት ምሉእ ደሞዝ ክንገብረሉ ዘኽእል ሰልዲ ኣይነበረናን። እምበር፡ ኣዘዝቲ ሰራዊት ብተደግጋሚ ዝሓተቱሉ ሕቶ ስለዝነበረ፡ እፈልጦ ኔረ ኢየ። ግን፡ ዓቕሚ ኣይነበረን።
ሽማግለ ምጽራይ ገበናት ህግደፍ፡ ዓቕሚ ኣይነበረን ዶ ኢልካ? ዓቕሚ ካብ ዘይብልካ፡ ምምራሕ ሃገር ከቢዱካ ከም ዝነበረ መረጋገጺ ዶ ኣይኮነን? ብምንታይ ድዩ ዝዕቀን መራሒ?
ኣብ ግዜኻ፡ ወዲ ሰብ ንቡር ህይወት ክህል ዎ እንተዘይክኢሉ፡ ንምንታይ ዘይተልግሰሉ? 80% ኣፍራዪ ዜጋ ሃገር ብርብዒ ደሞዝ ተራ ወተሃደር ካብ ትገዝኦ፡ “ኣነ ክገብራ ዝኽእል ጌረ ኣለኹ። ካብዚ ዝሓሸ ክገብር ዝኽእል እንተሎ፡ ይረከበኒ!” ንምንታይ ዘይትብል? ወረግ ድሓን ከምኡ ኣይትበል። “ምርጫ ግበሩ። ንዓይ እንተመሪጽኩም፡ ኣካይዳይ ትርእዩዋ ኣለኹም። እንተፈቲኹምኒ፡ እቕጽል። ኣይፈተኹምንን ድማ፡ ዝፈተኹሞ ብግበሩ፡” ንምንታይ ዘይትብል?
ኢሳያስ፡ ሎም ክርእዮ ከለኹስ፡ እወ ከምኡ ክብል ኔሩኒ። ሽዑ ግን፡ ስጉምተይ ቅኑዕ ኢዩ ኔሩ።
ሽማግለ ምጽራይ ገበናት ህግደፍ፡ ኣየናይ ስጉምትኻ ኢዩ ቅኑዕ ኔሩ?
ኢሳያስ፡ ደርጊ ግሂጹ ዓጽሚ ንዘትረፋ ሃገር ስለዝተረከብኩ፡ ምሉእ ደሞዝ ከይከፈልና ሃገርና ክንከላኸል'ምበር ምርጫ ኣይነበረን።
ሽማግለ ምጽራይ ገበናት ህግደፍ፡ ኣብቲ ትብሎ ዘለኻ ግዜ ግን፡ ንነብሲ ወከፍ ኣዛዚ ኮርን ምኽትሉን፡ ብገንዘብ፡ ሓምሳ ኣገልግሎት ምሉእ ደሞዞም ዘኽፍሎም ኣሽሓት፡ ብዊስኪን ኣስቤዛን ድማ፡ ሓምሳ ስድራቤታት ዝቅልብ ወርሓዊ መቁነን ይወሃቦም ኔሩ። ሓቀይ ዶ?
ኢሳያስ፡ ንሱ፡ ዝኾነ መንግስቲ ዝገብሮ ሓለፋ ኢዩ።
ሽማግለ ምጽራይ ገበናት ህግደፍ፡ ዶ? ብዘይ ደሞዝ ንሓረስቶት 10 ዓመት ብጥርሑ ዘገብራ መንግስታት ከ ርኢኻ ዶ ትፈልጥ?
ንኣዘዝቲ ሰራዊት ኣሽሓት ምብታን፡ ዝኾነ መንግስቲ ዝገብሮ ሓለፋ ኢዩ ካብ በልካ፡ እቲ ዝኾነ መንግስቲ ዝገብሮ ደሞዝ ከ ንምንታይ ትርስዖ? ዶ ንጡረታ ሰሪዝካ፡ ሃገር ብቅለቱኒ ከም ዘንበርካያ፡ ኣብ ወ ጻኢ ዘሎ ቤተዘመድ ይቕለተን ስድራቤታት ኣገልግሎት ኢልካ ኢካ?
ኢሳያስ፡ ደሞዝ ክኽፈል ጸሊአ ኣይኮንኩን። ዓቕሚ ስለዘይነበረ ኢዩ።
ሽማግለ ምጽራይ ገበናት ህግደፍ፡ ዓቕሚ እንተዘይነበረ፡ ተባላሓቲ ክፈትሖ፡ ካብ ስልጣን ተልግስ። ምሽ ኤርትራዊ ተጋዲሉ ዘምጽ ኦ ሃገር ኢዩ? ንጉስ ከም ዘይኮንካ ድማ፡ ኣብ ምፍላም እዚ ሕቶን መልስን ተዛሪብካ ኢካ። ስለዚ፡ እቲ ስልጣን ናይቲ ዝተጋደለ፡ ኣእላፍ ደቂ ዝኸፈለ ህዝቢ ዶ ኣይኮነን? ዶ ንስካ ሊቀ ሊቃውንቲ፡ ልዕሊ ሕጊ፡ ነባሪ ፕረዚደንት ኢኻ?
ኢሳያስ፡ ኣነ፡ ክግበር ዝከኣል ዝነበረ ምብልሓት ኣይተራእየንን። ስለዚ ድማ፡ ከም ኩነታቱ፡ ፕረዚደንት ኮይነ ሰሪሐ። ሕጂ ግን፡ ከም ዝተጋደልኩ'ውን ዝተዘከረ ኣይመስለንን።
ሽማግለ ምጽራይ ገበናት ህግደፍ፡ ከም ዝተጋደልካ? ንሱስ ተዘኪሩ ኣሎ። ብኡ መጠን ግን፡ ማዕሬካ ንዝተጋደሉ፡ ከድዓት ኢልካ ብሰንሰለት ኣሲርካ ኣብ ጋህሲ ምድርባይካ'ውን ይዝከር ኢዩ። ጉዳዩ ግን፡ ናብ ዳኛ ዝግደፍ ስለዝኾነ፡ ኣብ ቅድሚ ዳኛ ቀሪብካ፡ እንተደሊካ ብጠበቓኻ፡ እንተደለኻ ባዕልኻ ክትማጎት መሰልካ ኢዩ። ንስካ፡ ባዕልኻ ከሳሲ ባዕልኻ ዳኛ ኮይንካ ንሰብ ኣብ ፍርዲ ከየረብካ ዓሰርተ ዓመት ምእሳር ልማድካ ኢዩ ኔሩ። ንሕና ግን፡ ኣቦታትና፡ ንስኻን መሰልካን መጺኹም ክሳብ ትጉሕፉ ዎ ፡ ወረጃ ሕጊ ስለዝነበሮም፡ ብቀንዱ ድማ፡ ቅዋምና ብዝእዝዞ መሰረት፡ ነዚ ህዝቢ ዝዕዘቦ ዘሎ ምጽራይ ወዲእና፡ ኣብ ውሽጢ 30 መዓልቲ ኣብ ቤት ፍርዲ ከነቅርበካ ሕጊ ስለዝእዝዘና፡ መሰልካ ሕሉው ኢዩ።
ስለዚ፡ ናብ ካልእ ክንሰግር።
ወዮ ድኣ፡ ሰብ ካብ ብዘረብኡስ፡ ብግብሪ ምፍራዱ ከም ዝበልጽ ፍሉጥ ኢዩ'ምበር፡ ናብ ንስኻ ትብሎ ዝነበርካ ክመልሰካ። ወተሃደራዊ ብቕዓትካ፡ ካብ ሓንሳብስ፡ ኤርትራ ምስ ተሳዕረት፡ ብድርብ ደጋግም ተረጋጊጹ ኢዩ። ናይ ሎጂስትክስ ክእለትካ፡ ኣብ ሳልሳይ ወራር፡ ሰራዊት ጥይት ዝቅርበሉ ስኢኑ ብእምኒ ተዋጊኡ ምስ ተሳዕረ ተነጺሩ ኢዩ። ስነምግባርካ፡ ባራት ጎደናታት ኣስመራ ይግለጹ ዎ ። ጠባይካ፡ ዘላፊ መልሓስካ ዝበሎ ስኑድ ኢዩ። ተግባርካ ድማ፡ እንሆ፡ ስለወግዒን ኣገባብን ተጻርዩ ክረጋገጽን፡ ነቲ ዘይቁጸር ዝመስል ገበናት፡ ወላ ክሳብ ሚልዮን፡ ሓደ ክልተ ኢልካ ንምዝርዛሩ ኣብ ዝግበር ፈተነ ንርከብ ኣለና። ሕጂ ግን፡ ናብ ካልእ ዓቢ ኣርእስቲ ከስግረና ዝተወጠነ ሕቶ ኢየ ክሓተካ።
እዚ ድማ፡ ብዛዕባ እቲ ባዕልኻ ትጭርሓሉ “ነብስኻ ምኽኣል” ዝብል ንስኻ ትደጋግሞ ዝነበርካ ዘረባ ኢዩ። ግዜኡ ኣብ ሓለዋ ሃገር ስለዝውዕል፡ ነቲ ፈጺሙ ዘየፍሪ ወተሃደርን ወጻኢታቱን ንምሽፋን፡ ገለ ክሓርስ" ገለ ክቕጥቅጥ" ገለ ክጽሕፍ - ክነድቕ፡ ገለ ድማ፡ ብሕሱር ጉልበት ኣፍርዩ ናብ ወጻኢ ሃገራት ክልእኽን ሃብቲ ሃገር ከዕብን ነገራት ብምጥጣሕ ድዩ ነብስካ ዝከኣል ወላ ብከመይ?
ብከመይ ኢዩ ሃገር ነብሳ ንክትክእል ዝምራሕ? ሓራሲ ኣይገደፍካ ኣፍራዪ፡ ንኩላ ጠበንጃ ኣሰኪምካ ኣብ ግምባር እንተብሊኻያ ድዩ ነብስካ ዝከ ኣል? ብከመይ ኢዩ “ነብስካ ምኽኣል” ዝትግበር? ስርናይ ብምልማን? ኣብ ወጻ ኢ ንዝነብር ህዝቢ፡ ብምፍርራሕ ዘይሕጋዊ ግብሪ ብምእካብ?
እዚ ድኣ'ሞ፡ መን ዘይክእሎ? ምልማን? ዘይገንዘብካ፡ ንሰብ ኣፈራሪሕካ ብምርሳይ? መሬት እንዳማትካ መንዚዕካ፡ ብዶላር ብምሻጥ? ዋጦት ዓዲ፡ ዕስራ ዓመት ዝበለየ ሕሉፍ ቅያ ሰማእታት ነጊሮም ሰልዲ ክእክቡ ብምውፋር?
እዚ ድኣ መን ዘይክእሎ?
ምልማን ንዘየሕፍሮ፡ ቀሊል ኢዩ። ንዓይ ከምዚ ከማይ ግን፡ ብርሃጽካ ምንባር ኢዩ ሓበነይ። ምውጣይ፡ ንዓካ፡ ፋብሪካ ሰልዲ ምኳኑ ተራእዩ ኢዩ። ንዓይ ግን፡ ምውጣይ፡ ነውሪ ኢዩ። እቲ ኮይኑ እቲ ግን፡ ሕልና እንተዘይቀይዱ ዎ ፡ ምልማንን ዘይመሬትካ ምሻጥን ዘይክእል ሰብ ኣብ ዓለም ኣሎ ድዩ? እዚ ኢዩ'ሞ ከም መንግስቲ ትሰርሖ ዝነበርካ?
ካብ መሸጣ ዝመንዛዕካዮ መሬት ዝተረኽበ እቶት እሞ ረስዓዮ። ምኽንያቱ፡ እቲ መሬት ናይ ደቂባት ዋናታቱ ስለኾነ፡ እቶም መሬት ዝሸጥካሎም በለጸኛትት ረጎድቲ ቖርበት፡ ከምቲ ዝወጸ ቅኑዕ ኣዋጅ፡ ወይ፡ በቲ ዝህሉ ዋጋ ዕዳጋ መሬት፡ እንደገና ንዋና ክከፍሉ ኢዮም" ወይ ድማ፡ ወለንታን ሰልድን ካብ ዘይብሎም፡ መሬት ዓዲ ሃገር ምስ ጉሒላ ተጸጊዕካ ምርሳይ ሽፍትነት ስለዝኾነ፡ ዋና መሬት ነቲ ገዛወቲ ብነጻ ክወስዶ ኢዩ።
ኣብ ስደት ካብ ዝነብሩ ኤርትራውያን ኣገዲድካ ተኣከበ ዘይሕጋዊ ግብሪ ድማ፡ እቶም ከፈልቲ ግብሪ፡ ኣብ ዓዲ ሕጊ ተቐሚጦም፡ ብሕጊ፡ እምቢ ክብሉ እናኸኣሉ ዝኸፈሉ ዎ ስለዝኾነ፡ ገንዘብ ዓሻ፡ ወላ ብላሽ እንተጠፍአ ኣይሕዘኖን ኢዩ።
ስለዚ፡ እስከ ኣብርሃልና፡ ዘይመሬትካ ምሻጥን ምእካብ ዘይሕጋዊ ግብርን ገዲፍካ፡ ነብስካ ንምኽኣል” ንዝብል ጭርሖካ ንምትግባር ዝፈጸምካዮም ዕማማትን ዝሓንጸጽካዮ ትልምታትን?
ኢስያስ፡ ወያኔ ስለዝዓናቐፉ ዎ ፡ ኩሉ ዝተሓስበ መደባት፡ ክትግበር ስለዘይከኣለ'ምበር፡ ብዙሕ መደባት ኔሩ።
ሽማግለ ምጽራይ ገበናት ህግደፍ፡ ኣብነት ዶ ክትህበና?
ኢሳያስ፡ በብሚኒስትሪኡ ተሓቲቶም እንተመለሱዎ ዝበለጸ ክበርህ ዝክእል ይመስለኒ።
ሽማግለ ምጽራይ ገበናት ህግደፍ፡ ሕራይ። እቶ ሕቶ ግን፡ ክትምልሶ ትሕተት ኣለካ። ኣብነት ሃበና።
ኢሳያስ፡ ሕክምናታት ተሰሪሑ። ቤት ትምህርታት ተሃኒጹ። ዲጋታት፡ ከም ኣብነት ናይ ኣስመራ ተሃኒጹ። መምንጨዊ ሓይሊ ኤለትሪክ ሕርጊጎ ተሃኒጹ። መዕርፎ ነፈርቲ ባጽዕ ተሃኒጹ። ጽርግያትት ተሰሪሑ። ጸገም መንበሪ ኣባይቲ ንምፍታሕ፡ ኣባይቲ ሰምበል ተሃኒጹ።
ሽማግለ ምጽራይ ገበናት ህግደፍ፡ ሕራይ። ዲጋ ኣስመራ ጽቡቕ ስራሕ ተሰሪሑ። ምንጪ ሓይሊ ኤለትሪክ ሕርጊጎ'ውን፡ ብሓቂ ዝንኣድ ስራሕ ሰሪሕኩም። በዚ፡ ሞሳ ይግብኣኩም።
ናይ ጽርግያታት ነገር፡ ግን፡ ኤርትራ፡ እንኮ በዓል ርእሰማል ከይረኸበት ተሰሪሑ ዝኣረገ ጽርግያታት፡ ርኢናዮ ኣለና። ሰረገላ ቅድሚ ፈረስ ዝብሃል እዚ ኢዩ። ኣልሜኖ፡ ነቲ ጽርግያ ክትጥቀመሉ ዝከኣለት ንእሽቶ ፋብሪካ መርፍእ'ውን እንተትህሉ፡ ጽርግያ ምስራሕ ምኽኑይ ምኾነ። ሕጂ ግን፡ ረብሓን ክሳራን ዝተሰርሐ ጽርግያታት ስለዘይዛመድ፡ ገንዘብ ዓለማዊ ባንክን ካልእን፡ መመኽነይታ ጽርግያ ጌሩ፡ ነቲ ገንዘብ ክእክብ፡ ህግደፍ ዝመሃዞ ሚላ ካብ ምዃን ሓሊፉ ካልእ ጠቕሚ የብሉን።
ናብ ሕክምናታት ምስ እንሰግር'ውን ዝገደደ ኢዩ። ንስሩሕ ሕክምና ኢናይል፡ ክኸስበሉ ሓሲቡ መላይን ምስ ኣፍሰሰሉ፡ ቤት ጽሕፈት ሰለይቱ ክኾኖ ዝዓጹ ህግደፍ፡ ሓደሽቲ ክሰርሕ ከሎ መስሓቕ ጥራይ ኢዩ ዝኸውን። ሓካይም ከይተረፈ፡ ሕሙም ኣብ ክንዲ ዝሕክሙ፡ ተሰከምቲ ጠበንጃ ክኾኑ ንሳዋ እናወሰድካ፡ ሕክምና ምስራሕ፡ ዕላምኡ፡ ከም ምስጢረ ስላሴ ዘደናግር ኣይኮነን። ስሩሕ ዝፍንጥሑ" ክፉት ዝዓጽዉ እንድሕር ርኢኻ፡ ኣይትኣምኖምን ኢኻ።
ስለዚ፡ ተለሚኑ ዝመጸ ገንዘብ ህዝቢ ኤርትራ፡ ብመመኽነይታ ሕክምናታት፡ ነጸ ጉልበት ኣገልግሎት ጌርካ ዝተሰርሐ ህንጻታት ዋጋ ጉልበት ከም ዝተኸፍሎ ኣምሲልካ ናብ ቖፎ ህግደፍ ንምእካብ ዝተማህዘ ሽርሒ ኮይኑ ኢዩ ተሪፉ። ሕክምና ሰሪሕካ፡ ሓካይም ሃዲሞም ዓዶም ዝገድፉሉ ሃዋህው እንተፈጢርካ፡ ሕክምና ሰሪሐ ኢልካ ክትጅሃር፡ ምስሉይነት ኢዩ።
ናይ ኣባይቲ ሰምበልዶ ገለዶ ዝብሃል ድማ፡ ወዲ ሰብ፡ ሓጎስ እንተለይ ዎ ፡ ወላ ኣብ ኣጉዶ፡ ኣብ ኣግነት፡ ኣብ ጥራይ ጎልጎል ክድቅስ ይክእል ኢዩ። ኣባይቲ ሰምበል፡ ኣብ ምቅላል ጸገም ኣባይቲ ጽልዋ እንተዝንበሮ፡ ክራይ ገዛ፡ ብሓሙሽተ ዕጽፊ ኣይምነሃረን። ኣብ ወጻኢ ዝነብሩ ሰባት ክዕድጉ ዎ ዝተሰርሐ ገዛውቲ፡ ምስ ኣብ ውሽጢ ሃገር ዝነብር ህዝቢ ምትእስሳር የብሉን። ስለዚ፡ ማንም ሰብ ሓንቲ ሎታ ሂብካዮ ክሰርሖ ዝኽእል ኣባይቲ ሰሪሕካ፡ ሰሪሐ ክብሃል ኣይከኣልን።
ስራሕ መንግስቲ ንዘይፈልጥ፡ ምናልባት፡ ገዛውቲ ምስራሕ ቁም ነገር ይመስሎ ይኸውን። ዝኾነ ሕሱር ኮንትሮባንዲስታ ዝገብሮ፡ መላይን ገንዘብ ኣዋፊርካ ስምስም ኢትዮጵያ ሸይጥካ ክትህብትም ምፍታን ውርደት ምዃኑ ንዘይፈልጥ፡ መንግስቱ ዝሰርሕ ዘሎ ይመስሎ ይኸውን።
እዚ ግን፡ ስራሕ መንግስቲ፡ ምስላጥ" ዕንቅፋት ምእላይ" ወዲ ሃገር ረብሓ ክረክብ ምትብባዕ" ከፍሪ ምትብባዕ" ክሓርስ ምትብባዕ" መደብ ምሕንጻጽ" ምውጣን፡ ምዃኑ ንዘይፈልጥ ስሑው ጥራይ ኢዩ።
ነቲ፡ ኣይምህሮ ኣየእምሮ፡ ኣብ ወጻኢ እናተቐመጠ ሰሪሑ ህይወቱ ማዕረ ዓለሙ ክገብራ ንዘይከኣለ መስኪን፡ እወ፡ ብርግጽ፡ መንግስቲ ገዛውቲ ክሰርሕ ከሎ፡ ሰሪ ዓቕሙ፡ ስራሕ መንግስቲ ንሱ ይመስሎ ይኸውን። ምኽንያቱ፡ እቶም እንተጠመየ ብገንዘቦም ዘንብሩ ዎ ህዝቢ፡ ከመይ ኢሎም ዓብዮም ስለዘይፈልጥ።
ናይ ኣብያተ ትምህርቲእሞ፡ ዘረባ ኣብሉን። ሕልፈት መንእሰያት ሃገር፡ ካብ ሻሙናይ ክፍሊ ጅሚሮም ህግደፍ ከም ዝደለዮ ክግብሩ ዝነብሩ እንተኾይኖም፡ ትምህርቲ እንታይ ይዓብሰሎም? ባርያ ኮይንካ ንክትተርፍ፡ ትምህርቲ እንታይ ይገብረልካ?
ሓደ ኣባሉ፡ 18 ዓመት መሊእካ ምንጋጋ ሳዋ ክሳብ ትቁርጥመካ፡ ስድራኻ ንምሕጋዝ፡ ሓረስታይ ምዃን፡ ወይ ድማ፡ ኣብ ጎደናታት ኣስመራ ፉልን ማስቲካን ምሽቃጥ ዶ ኣይሓይሽን?
ስለዚ፡ መንእሰያት ሃገር ኣብ ባርነት ቀፊዱ ዝሕዝ መንግስቲ፡ ቤት ትምህርቲ እንተሰርሐ፡ ብምኽንያቱ ኢዩ። ኩሉ ተለሚኑ ዝመጸ ገንዘብ ለገስቲ ሃገራትን መለቃሕትን፡ ብኢድ ኣዙር ህግደፍ ኢዩ ወሲዱ ዎ ። ህግደፍ ድማ፡ መዛወሪ፡ ንቲኬት ነፈርቲ፡ ንመደለሊ ሓሰውቲ፡ ንመባዕለጊ መንእሰያት፡ ንብላዕ ኣዘዝቲ ሰራዋትን ካልእ ትርጉም ዘይብሉ ኣጸላሚ ዘመተታት ኣንጻር ፍትሓውያን ከካይድን ኣጽኒቱ ዎ ። ከም ውጽ ኢት፡ ኤርትራ፡ ዘይተኣደነ ዕዳ ተሰኪማ ተሪፋ።
ብኣንጻሩ፡ ዜጋ ምዕቡላት ሃገራት፡ ሳላ ቅኑዕ ምሕደራ መንግስቱ፡ ቀሲኑ ሰሪሑ ዘፍረዮ ስርናይ ብምልማን፡ ንኤርትራዊ ፍርቂ ከብዱ እናረገጽኩም፡ “ሃገር ጽቡቕ ኣላ። ምምሕዳርና ጽቡቕ ኣሎ። ነቐፍትና ጸላእትና ኢዮም" ጅሃድ...ከድዓት” ካብ ምባል ኣዕሪፍኩም ኣይትፈልጡን።
ስለዚ፡ ኣቶ ኢሳያስ፡ ንህይወት ኤርትራዊ፡ ወላ ብሳንቲም - ብስድሪ ዝሕግዝ፡ ፋይዳ ዝተረኽቦ፡ ቅርሺ ዘኽስብ ስራሕ ተሰሪሑ ትብል እንተኮይንካ፡ ክትነግረና ትሕተት ኣለኻ።
ኢሳያስ፡ ዝብሎ የብለይን።
ሽማግለ ምጽራይ ገበናት ህግደፍ፡ የቐንየልና። ናይ ሎሚ መወዳእታ ኣርእስትና" ንብላሽ ጠፊኡ ብዛዕባ ዝብሃል ገንዘብ ኢዩ። እዚ ሪፖርት ከም ዝሕብሮ፡
- ኣብ ከበሳ ክስራሕ ዝግብኦ፡ ብትእዛቅዝካ ኣብ ከረን ተሰሪሕሪ ብላሽ ዝተረፈ፡ 10 ሚልዮን ዶላር ዝፈሰሶ ፋብሪካ መድሃኒት ከረን፣
- ኣብ ማኣከል ኣስመራ፡ 7 ሚልዮን ዶላር ኣፍሲስካ ዝተሰርሐ መምከኺ ሓጻውን፣
- ሰኣን ዝሸጦ ዝመሽመሸ ዋጋ 50 ሚልዮን ዶላር ሮታመ፣
- ካብ ባረንቱን ዓዲ ቕይሕን ደናጉላ ተሰኪምካ ብምምጻእ ማርሞ ክሰርሕ ዝተሓስበ፡ ከንቱ ምዃኑ ዝተረጋገጸ፡ ዋጋ 5 ሚልዮን ዶላር ፋብሪካ እምነ በረድ፣
- ክሳብ ዘሎ ከይሰርሕ፡ ሓላሚ መንግስቲ፡ ንፋብሪካ ጥርሙዝ መሬንጊ “ኣሪጉ” ብምባል ስለዝዓጸ ዎ ፡ ኤርትራ ዝኸሰረቶ ዓሰርተታት መላይን ዶላር፣
- ቅድሚ ሰላሳ ዓመት ዝተኸልከለ፡ 7 ሚልዮን ዶላር ኣፍሲስካ ዝተዓደገ ሕማም ፋብሪካ ፈሬዶ ኣስመራ" ...ወዘተ፡ ክድመር ከሎ፡ ንስኻ ፕረዚደንት ኣብ ዝነበርካሉ ዘበን፡ በቲ ንስኻ ካብ ስልጣን ክትወርድ ዝነበረ ክብሪ ሸርፊ ዶላር፡ 4 ቢልዮን ናቕፋ ዝግመት ገንዘብ፡ ንብላሽ ከም ዝጠፍአ ኢዩ ዘርኢ።
እዚ ብከመይ ትርእዮ ኣቶ ኢሳያስ?
ኢሳያስ፡ እዚ፡ ብምንዋሕ ግዜ ክዝክሮ ስለዘይከኣልኩ፡ ሰነዳተይ ተወኪሰ ክምልሰሉ ክፍቀደለይ እሓትት።
ሽማግለ ምጽራይ ገበናት ህግደፍ፡ የቐንየልና። ኣብ ዝቕጽል መደብና ናይ ፈለማ ኣርእስትና እዚ ክኸውን ብምርዳድእ፡ ንሎሚ ኣብዚ ወዲእና ኣለና።
ይቅጽል


text:
ግምቢ ዘብዐኛ (ሕታም መጽናዕቲ) ለካቲት 2013
እዛ ሕታም እዚኣ፡ ብዛዕባ እቲ ኸም ህዝቢ የሆዋ መጠን ዘሎና ፍሉይ ውርሻ ትገልጽ። ብዘይካዚ፡ ብኸመይ ኣብ ትሕቲ ዕቝባ የሆዋ ኽንነብር ከም እንኽእል ትሕብር።
መንፈሳዊ ውርሻና እዚ እዩ
ነቲ የሆዋ ንደቂ ሰብን ንህዝቡን ዝገበረሎም ነገራት ብምምርማር፡ ነቲ ንመንፈሳዊ ውርሻኻ ዘሎካ ሞሳ ኣዕብዮ።
ንመንፈሳዊ ውርሻና ተማስወሉ ዲኻ፧
ብዛዕባ መንፈሳዊ ውርሻና ምፍላጥካን ንዕኡ ሞሳ ምሕዳርካን፡ ነቲ ንኣምላኽ ዘሎካ ንጽህና ብቘራጽነት ንኽትሕሉ ኺሕግዘካ ይኽእል እዩ።
ንዘብዐኛታት ሃጸይ ተመስከረሎም
ጳውሎስ ኣብ ኵሉ ኣጋጣሚታት ይምስክር ነበረ። ንስኻ እውን ከምኡ ንኽትገብር፡ እቲ ዝገደፎ ኣብነት ብኸመይ ኬተባብዓካ ኸም ዚኽእል ርአ።
ኣብ ሽንጭሮ የሆዋ ተዓቘብ
እቲ እንዕቈበሉ ሽንጭሮ እንታይ እዩ፧ ኣገልገልቲ የሆዋኸ ኣብኡ ኺዕቈቡ ዚኽእሉ ብኸመይ እዮም፧
ልብኻ ንዚሕልኖ ተጠንቀቐሉ
ሓድሓደ ግዜ ልብና ነቲ ዝወሰድናዮ ግጉይ ስጕምቲ ኼመኻንየሉ ይጽዕር እዩ። ኣብ ልብና ብሓቂ እንታይ ከም ዘሎ ንኽንፈልጥ ኪሕግዘና ዚኽእል እንታይ እዩ፧
ዝዀነ ይኹን ነገር፡ ክብረት ንኸይትረክብ ኪዓግተካ ኣይትፍቀድ
ካብ ኣምላኽ ክብሪ ኽንቅበል እንኽእል ብኸመይ ኢና፧ ክብረት ንኸይንረክብ ኪዓግተና ዚኽእል እንታይ እዩ፧
እታ “ዘይትርሳዕ” ድራማ ኣብ ልክዕ ግዜኣ መጸት
እታ ሓዳስ “ክሪኤሽን ድራማ” ነቶም ኣብ ጀርመን ዝነበሩ ናይ የሆዋ መሰኻኽር ነቲ ኣብ ካልኣይ ውግእ ዓለም ዘጋጠሞም ፈተናታት ንኺዋጽኡሉ ብኸመይ ከም ዝሓገዘቶም ርአ።


text:
1ዓካሪ ታ ዒንሢ ዖዪሳኒ ኮይባኣሢሮ ላሚ ታ ዒንሢ ኮይላ ሙካዓ ጌዒ ማሌኔ። 2ታ ዒንሢ ዖዪሴያ ማዔቴያ ታ ዖዪሴ፥ ዒንሢዳፓ ዓታዛ ሜሌ ታና ዎዛሳንዳይ ዖናዳይ? 3ሓያኮ ቤርታ ታ ዒንሢም ፃኣፔሢ ዒንሢ ኮይላ ታ ሙካኣና ታና ዎዛሳኒ ኮይሳ ዓሳ ታና ዖዪሱዋጉዲ ጌዒኬ፤ ዓይጎሮ ጌዔቴ ታ ዎዛዼኔ ጌይጻ ዒንሢ ቢያሢ ዎዛዼኔ ጌይሢ ማዔሢ ታ ጉሙርቃኔ። 4ሚርጌ ዖዪ፥ ሜታዺ ማሊሢና ሃሣ ሚርጌና ዬኤኪ ዬኤኪ ታ ዒንሢም ፃኣፔሢ ሚርጌ ታ ዒንሢ ናሽካያ ማዔሢ ዒንሢ ዔራንዳጉዲ ጌይ ማዓንዳኣፓዓቴም ዒንሢ ዖዪሳኒ ጌይቱዋሴ። 5ዓይጎ ዓሲያ ማዖም ዓሲ ዖዪሴይ ዓኣቶ ዒዛኮ ዻቢንቶ ፑኡፒሲ ኬኤዚሢቱዋንቴ ዒ ዖዪሴሢ ታናቱዋንቴ ዒንሢዳፓ ሚርጌሢ ዒ ዖዪሴኔ ጌይሢኬ። 6ዬያጉዴ ዓሢም ዒንሢዳፓ ሚርጌሢ ጌስቲ ዓጌ ባካ ዒዛም ጊዳንዳኔ። 7ዬያሮ ዬይ ዓሢ ሚርጌ ዖዪሢና ዎዛ ባይዙዋጉዲ፥ ዒዛም ዒንሢ ዓቶም ጋዓንዳያና ዶዲሻንዳያ ኮይሳኔ። 8ሃሣ ዒንሢ ዒዛ ናሽካያ ማዒጾ ጊንሣ ጎናሲ ዔርዛንዳጉዲ ታ ዒንሢ ሺኢቃኔ። 9ዬያ ኪኢቶ ታ ዒንሢም ፃኣፔሢ ዒንሢ ዛጋኒ ዒንጎ ሜታሢ ዎዲ ዒንሢ ዶዲ ዓኣሣቴያ ሃሣ ቢያ ዎዴ ታኣኒ ዓይሣ ባኮ ዒንሢ ኩንሣያ ማዔቴያ ዔራኒ ጌይኬ። 10ዒንሢ ዻቢንቶ ዓቶም ጋዓ ዓሢም ታኣኒያ ዓቶም ጋዓንዳኔ፤ ታ ዒዛም ዓቶም ጋዓንዳ ዔርቴ ዻቢንቲ ዓኣቶ ታኣኒ ኪሪስቶሴ ቤርታ ዒዛም ዓቶም ጌዔሢ ዒንሢ ጋቴ ጌይኬ። 11ዬያ ኑ ማዻሢ ፃላሄኮ ጌኖ ማሊጾ ኑ ዔራሢሮ ካራ ዒ ዴንቂ ጌሉዋጉዲ ጌይኬ። 12ዬካፓ ኪሪስቶሴኮ ኮዦ ሃይሶ ኬኤዛኒ ፂሮዓዳ ታ ዓኣዼ ዎዶና ጎዳ ዳልጊ ማዾኮ ካራ ታኣም ቡሌንቴ፥ 13ዒኢካ ታኣኒ ታ ዒሻሢ፥ ቲቶ ዴንቂባኣሢሮ ዒና ታኣኮ ሃውሺባኣሴ። ዬያሮ ዒኢካ ዓኣ ኪሪስቶሴ ጉሙርቃ ዓሶ ሳራሢ ሜቄዶኒያ ታ ዓኣዼኔ። 14ጋዓንቴ ቢያ ዎዴ ኪሪስቶሴ ዛሎና ባሻያ ማሂ፥ ዔኪ ኑና ሃንታሢና ኪሪስቶሴ ዛሎና ዓኣ ዔራቶ ቢያ ቤዞ ሳውቃ ቲሺ ጉዲ ኑ ሄሊሳንዳጉዲ ኑና ማሃ ፆዛሢም ጋላታ ሄሎም። 15ኑኡኒ ዻቃ ዓሶም ማዔቴያ ባይቃ ዓሶም ኮሺ ሳውሞ ዓኣ ዑንጆ ጉዲ ኪሪስቶሴ ዛሎና ፆሲም ኑ ዒንጊንቴያኬ። 16ባይቃ ዓሶም ዎዻያ፥ ሃይቢ ሃይቢ ጌይ ሳውቃያ፤ ዻቃዞንሢም ጋዓንቴ ኑኡኒ ናንጊ ዒንጋያ ሼምፖ ሳዊኬ፤ ዓካሪ ዬያ ማዾ ማዻኒ ዳንዳዓሢ ዖናዳይ? 17ኑኡኒ፡ ፆሲ ቃኣሎ ኮርሞ ባኣዚሮ ዔኪ ሃንታ ሚርጌ ዓሶጉዲቱዋሴ፤ ጋዓንቴ ኑኡኒ ፆሲፓ ዳኪንቴ ዓሶ ጉዲ ኪሪስቶሴና ማዒ ፆሲ ቤርታ ፒዙሞና ኬኤዛኔ።
Copyright
Learn More


text:
Erena on Facebook
ኣብ ሪያድ ዝርከብ ኤምባሲ ሱዳን፣ ናብ ሱዳን ንዝገሹ ኤርትራውያን ካብ ኤምባሲ ኤርትራ ፍሉይ ወረቐት ከምጽኡ የገድድ
Radio Erena: 05 Januray 2016
ኣብ ስዑዲ ዓረብ ዝርከብ ኤምባሲ ሱዳን፣ ካብ ስዑዲ ናብ ሱዳን ንዝገሹ ኤርትራውያን ካብ ኤምባሲ ኤርትራ ፍሉይ ወረቐት ከምጽኡ ከምዝሕተቱ ምንጭታት ሬድዮ ኤረና ሓቢሮም።
እቲ ኤምባሲ፣ እዚ ንኤርትራውያን ጥራይ ዘተግብሮ ዘሎ፣ ካብ ኤምባሲኦም ናይ ድጋፍ ወረቐት ከምጽኡ ዝጠልብ መስርሕ፣ ኤርትራውያን ንኤምባሲ ኤርትራ ክልተ ካብ ሚእቲ ንክኸፍሉ ይተሓባበር ምህላዉ እቶም ምንጭታት ይጠቕሱ።
ካብዚ ብዝበኣሰ ድማ፣ ኤምባሲ ኤርትራ ናብ ሱዳን ንዝገሹ ኤርትራውያን ኣቐዲሙ ክፈልጥን ንጭውያን ካልእ ግዳያት ስለያዊ ንጥፈታት ከቃልዑን ይገብር ከምዘሎ'ውን እቶም ምንጭታት ኣመልኪቶም።
ኤርትራን ሱዳንን፣ ካብ 2004 ኣትሒዘን ብዘካየድኦ ስምምዕ'ዩ፣ ኤምባሲ ሱዳን ናብ ሱዳን ንዝገሹ ኤርትራውያን ካብ ኤምባሲ ኤርትራ ፍሉይ ወረቐት ከምጽኡ ዝሓትት
ንግስነት ስዑዲ ዓረብ፣ ካብ ወርሒ ሓምለ 2017 ኣትሒዙ ግብራዊ ዝኸውን፣ ንነፍሲ ወከፍ ኣባል ናይ ወጻኢ ስድራ ወርሓዊ 100 ሪያል ስዑዲ ክኸፍል ዘገድድ ሓድሽ ሕጊ ምውጽኣ፣ ሓያሎ ኤርትራውያን ስድራቤታቶም ናብ ሱዳን ንምግዓዝ ናይ ነዊሕ ውጥን ከምዘለዎም'ውን እቶም ነዚ ሓበሬታ'ዚ ዝልኣኹ ምንጭታት ይእምቱ።
እዚ ስዑዲ ዓረብ ኣውጺኣቶ ዘላ፣ ነፍሲ ወከፍ ተኣላዪ ኣባል ናይ ወጻኢ ስድራ ንወርሒ 100 ሪያል ክኽፈለሉ ዘገድድ ሓድሽ ሕጊ፣ በዚ ደው ከይበለ፣ ኣብ ነፍሲ ወከፍ ዓመት ብሓደ ሚእቲ እናዛየደ ኣብ 2020 ዓ.ም ንነፍሲ ወከፍ ኣባል ስድራ ወርሓዊ 400 ሪያል ክበጽሕ'ዩ።
================


text:
ተነዲፉ ድዩ፧
ምስጢር ዓለባ ሳሬት
ኣብ ኣባይቲ ኣመሪካውያን እትርከብ ሳሬት (ፓራስቲኣቶዳ ተፒዳርዮረም)፡ ኣብ መንደቕ ኣዝዩ ዚጣበቕ፡ ኣብ መሬት ግና ብቐሊሉ ኺብጠስን ንዚኸይድ ዘሎ ግዳይ ልክዕ ከም ሞላ ተፈንጢሩ ኺሕዝ ዚኽእልን ዓለባ ኽትኣልም ትኽእል እያ። እዛ ሳሬት እዚኣ፡ ሓደ ዓይነት መጣበቒ እትጥቀም ክነሳ፡ ሓዲኡ ኣዝዩ ዚጣበቕ፡ ሓዲኡ ኸኣ ብቐሊሉ ዚብጠስ ዓለባ ኽትኣልም እትኽእል ብኸመይ እያ፧
ነዚ ዚስዕብ ሕሰበሉ፦ እታ ሳሬት ኣብ መንደቕ፡ ኣብ ናሕሲ፡ ወይ ኣብ ከምኡ ዝኣመሰለ በሪኽ ቦታታት እትኣልሞ ዓለባ፡ ስካፎልዲንግ ሲልክ ዚብሃል ኣዝዩ ዚጣበቕ ዓለባ እዩ፣ እዚ ዓለባ እዚ፡ ንዚነፍር ዘሎ ግዳይ ደው ናይ ምባል ዓቕሚ ኣለዎ። ብኣንጻሩ ግና፡ ኣብቲ ኣብ ኦሃዮ፡ ሕቡራት መንግስትታት ኣመሪካ ዚርከብ ዩኒቨርሲቲ ኣክሮን ዘለዉ ተመራመርቲ ኸም ዝገለጽዎ፡ እቲ እታ ሳሬት ኣብ መሬት እትኣልሞ ጋምፉት ሲልክ ዚብሃል ዓለባ፡ እተፈልየ ኣሰራርሓ ወይ ኣተኣላልማ እዩ ዘለዎ። እዚ ዓለባ እዚ፡ ካብቲ ስካፎልዲንግ ሲልክ ዚብሃል ብእተፈልየ መገዲ፡ ብቐሊሉ ዚብጠስን ነቲ ብእኡ ዚሓልፍ ግዳይ ተፈንጢሩ ብምዕባጥ ንላዕሊ ዜንጠልጥሎን እዩ።
ካብ ዩኒቨርሲቲ ኣክሮን ዝወጸ ጋዜጣዊ መግለጺ ኸም ዝሓበሮ፡ እቶም ነዚ ዜገርም ተፈጥሮኣዊ ርኽበት ዝረኸቡ ተመራመርቲ፡ “ነቲ እታ ሳሬት እትጥቀመሉ ኣዝዩ ዜደንቕ ንድፊ ብምቕዳሕ፡ ኣርተፊሻል መጣበቒ ኺሰርሑ ይጽዕሩ ኣለዉ።” ተመራመርቲ ስነ ፍልጠት፡ ንፕላስተር ቍስሊ ዚኸውንን እተሰንጠቐ ዓጽሚ ንምሕካም ዚውዕልን መጣበቒ ኺሰርሑ ኸም ዚኽእሉ ተስፋ ይገብሩ እዮም።
እንታይ ይመስለካ፧ ሓዲኡ ኣዝዩ ዚጣበቕ፡ ሓዲኡ ኸኣ ብቐሊሉ ዚብጠስ ዓለባ ሳሬት፡ ብፍልቀት ድዩ መጺኡ፡ ወይስ ተነዲፉ እዩ፧


text:
ክፋል 6
መወዳእታ ኣገልግሎት የሱስ
‘ንጉስኪ ናባኺ ይመጽእ ኣሎ።’
—ማቴዎስ 21:5
ኣብዚ ኽፋል እዚ
ምዕራፍ 101
ኣብ ቢታንያ ኣብ ቤት ስምኦን እተገብረ ድራር
ማርያም ሓብቲ ኣልኣዛር ክርክር ዘልዓለ ነገር ገበረት፣ የሱስ ግና ተጣበቐላ።
ምዕራፍ 102
ንጉስ ኣብ ጻዕብ ተወጢሑ ናብ የሩሳሌም ኣተወ
ቅድሚ ሓሙሽተ ሚእቲ ዓመት እተነግረ ትንቢት ፈጸመ።
ምዕራፍ 103
ነታ ቤተ መቕደስ ዳግም ኣጽረያ
እቶም ኣብ የሩሳሌም ዝነበሩ ነጋዶ፡ ኣብ ቤተ መቕድስ ኪነግዱ ብሕጊ ተፈቒድሎም እኳ እንተ ነበረ፡ ስለምንታይ እዩ የሱስ ጐሓሉ ዝበሎም፧
ምዕራፍ 104
ኣይሁድ ድምጺ ኣምላኽ ምስ ሰምዑ፡ ኣሚኖምዶ፧
ኣብ መንጎ ብየሱስ ምእማንን ነታ እምነት ብግብሪ ምርኣይን ፍልልይ ኣሎዶ፧
ምዕራፍ 105
ብኦም በለስ ገይሩ ብዛዕባ እምነት መሃረ
የሱስ ንደቀ መዛሙርቱ፡ እምነት ብዛዕባ ዘለዋ ሓይልን ኣምላኽ ስለምንታይ ንህዝቢ እስራኤል ኸም ዝሓደጎምን መሃሮም።
ምዕራፍ 106
ብዛዕባ ኣታኽልቲ ወይኒ እተመሰለ ኽልተ ምሳሌ
ትርጉም ምሳሌ እቲ ንኽልተ ደቁ ናብ ኣታኽልቲ ወይኒ ወፊሮም ኪዓይዩ ዝሓተቶም ሰብኣይን ምሳሌ እቲ ኣታኽልቲ ወይኑ ንእኩያት ሓረስቶት ብመገስ ዝሃበ ሰብኣይን ፍለጥ።
ምዕራፍ 107
ሓደ ንጉስ ነቶም ናብ መርዓ እተዓደሙ ዕዱማት ጸውዖም
የሱስ በቲ ምሳሌ ገይሩ ትንቢት ተነበየ።
ምዕራፍ 108
የሱስ ነቲ ብዘረባኡ ኺጠልፍዎ ዝገበርዎ ፈተነ ኣፍሸሎ
የሱስ፡ መጀመርታ ንፈሪሳውያን፡ ደሓር ንሰዱቃውያን፡ ኣብ መወዳእታ ድማ ነቶም ብሓባር ዝመጹ ተጻረርቱ ኣፎም ኣትሓዞም።
ምዕራፍ 109
ንተጻረርቱ ዀነኖም
የሱስ ንሃይማኖታዊ ፍልልይ ተጻዋርነት ዘየርኣየ ስለምንታይ እዩ፧
ምዕራፍ 110
የሱስ ኣብ ቤተ መቕደስ ዘሕለፋ ናይ መወዳእታ መዓልቲ
የሱስ ብኣብነት ሓንቲ ድኻ መበለት ገይሩ ሓያል ትምህርቲ መሃረ።
ምዕራፍ 111
ሃዋርያት፡ ምልክት ሓተቱ
እቲ የሱስ እተነበዮ ትንቢት ኣብ ቀዳማይ ዘመን ናይ መጀመርታ ፍጻመኡ ረኺቡ እዩ። እቲ ትንቢት እቲ ጸኒሑ ዝዓበየ ፍጻመ ይህልዎ ደዀን ይኸውን፧
ምዕራፍ 112
ብዛዕባ ንቕሓት እተዋህበ ትምህርቲ—ደናግል
የሱስ ካብ ደቀ መዛሙርቱ ፍርቆም ዓያሹ፡ ፍርቆም ግና ለባማት ከም ዝዀኑ ድዩ ዝዛረብ ነይሩ፧
ምዕራፍ 113
ብዛዕባ ትግሃት እተዋህበ ትምህርቲ—ታለንት
እቲ የሱስ ዝመሰሎ ምሳሌ ነቲ “ንዘለዎ ዘበለ፡ ይውሰኾ” ኢሉ እተዛረቦ ዘረባ የብርሆ እዩ።
ምዕራፍ 114
ክርስቶስ ምስ መጸ፡ ንኣባጊዕን ንኣጣልን ይፈርድ
የሱስ ብምሳሌ ገይሩ ንናይ ዘለኣለም ፍርዲ እንታይ መሰረት ከም ዚኸውን ገለጸ።
ምዕራፍ 115
እቲ የሱስ ንመወዳእታኡ ዘብዓሎ ፋስጋ ቐረበ
እቶም መራሕቲ ሃይማኖት ንየሱስ ኣሕሊፉ ምእንቲ ኺህቦም ንይሁዳ ልክዕ 30 ብሩር ምቕራቦም ዜገርም ዝዀነ ስለምንታይ እዩ፧
ምዕራፍ 116
ኣብቲ ንመወዳእታኡ ዘብዓሎ ፋስጋ ብዛዕባ ትሕትና መሃረ
የሱስ ሓደ ባርያ ዚዓይዮ ዕዮ ብምዕያይ ንሃዋርያቱ ኣሰምበዶም።
ምዕራፍ 117
ድራር ጐይታ
የሱስ፡ ሰዓብቱ ዓመት ዓመት ብ14 ኒሳን ዜብዕልዎ በዓል ዝኽሪ ኣቘመ።
ምዕራፍ 118
መኖም ከም ዚዓቢ ተኸራኸሩ
ሃዋርያት ነቲ የሱስ በታ ምሸት እቲኣ ዝመሃሮም ትምህርቲ ድሮ ረሲዖምዎ ነበሩ።
ምዕራፍ 119
የሱስ—መገድን ሓቅን ህይወትን
የሱስ ብኸመይ ናብ ኣምላኽ ምቕራብ ከም ዚከኣል፡ ሓደ ኣገዳሲ ሓቂ መሃረ።
ምዕራፍ 120
ደቀ መዛሙርቲ ፍረ ኺፈርዩን ኣዕሩኽ የሱስ ኪዀኑን ይግባእ
ደቀ መዛሙርቲ የሱስ፡ ‘ፍረ ዚፈርዩ’ ብኸመይ እዮም፧
ምዕራፍ 121
“ኣጆኹም! ኣነ ንዓለም ስዒረያ እየ”
ዓለም ቐቲላቶ ኽነሳስ፡ የሱስ ንዓለም ዝሰዓራ ብኸመይ እዩ፧
ምዕራፍ 122
የሱስ ኣብታ ደርቢ ዝጸለዮ ናይ መዛዘሚ ጸሎት
የሱስ፡ ንደቂ ሰብ ድሕነት ካብ ምምጻእ ንላዕሊ ዝያዳ ዜገድስ ነገር ከም ዝገበረ ገለጸ።
ምዕራፍ 123
ኣዝዩ ጕህዩ ኸሎ ጸለየ
ስለምንታይ እዩ የሱስ፡ “ነዛ ጽዋእ እዚኣ ኻባይ ኣልግሳ” ኢሉ ዝጸለየ፧ ካብቲ መስዋእታዊ በጃ ዀይኑ ኺመውት እተዋህቦ ግደ ኬድሓርሕር ስለ ዝደለየ ድዩ፧
ምዕራፍ 124
ክርስቶስ ኣሕሊፍካ ተዋህበን ተታሕዘን
ዋላ እኳ ለይቲ እንተ ነበረ፡ ይሁዳ ንየሱስ ደልዩ ረኸቦ።
ምዕራፍ 125
የሱስ ቅድም ናብ ሃና፡ ደሓር ናብ ቀያፋ ተወስደ
እቲ እተገብረ መስርሕ ፍርዲ የሱስ ዘይሕጋዊ እዩ ነይሩ።
ምዕራፍ 126
ጴጥሮስ ኣብ እንዳ ቀያፋ ኸሓደ
እቲ እምነት ዝነበሮን ውፉይ ዝነበረን ጴጥሮስ፡ ከመይ ኢሉ እዩ ንየሱስ ክሒድዎ፧
ምዕራፍ 127
በቲ ዋዕላ ተመርመረ፡ ድሕሪኡ ናብ ጲላጦስ ተወስደ
መራሕቲ ኣይሁድ ነቲ ናይ ሓቂ ድሌቶም ኣግሃድዎ።
ምዕራፍ 128
ጲላጦስን ሄሮድስን ገበን ኣይረኸቡሉን
ጲላጦስ ንየሱስ ናብ ሄሮድስ ዝሰደዶ ስለምንታይ እዩ፧ ጲላጦስ ንየሱስ ኪፈርዶ ስልጣን ስለ ዘይነበሮ ድዩ፧
ምዕራፍ 129
ጲላጦስ፡ “እንሆ፡ እቲ ሰብኣይ!” በለ
ጲላጦስ እውን ከይተረፈ፡ የሱስ ብሉጽ ባህርያት ከም ዝነበሮ ተኣሚኑ እዩ።
ምዕራፍ 130
የሱስ ኪቕተል ኣሕሊፍካ ተዋህበ
የሱስ ነተን ዜልቅሳ ዝነበራ ኣንስቲ፡ ካብ ንዕኡ ንርእሰንን ንደቀንን ክበኽያ ዝነገረን ስለምንታይ እዩ፧
ምዕራፍ 131
ሓደ ንጹህ ንጉስ ኣብ ጕንዲ ስቅያት ተሰቕለ
የሱስ ንሓደ ኻብቶም ምስኡ እተሰቕሉ ገበነኛታት ቃል ኣተወሉ።
ምዕራፍ 132
“እዚ ብሓቂ ወዲ ኣምላኽ እዩ ነይሩ”
ገና ቐትሪ ኸሎ ብተኣምራዊ መገዲ ምጽልማቱ፡ ምድሪ ምንቅጥቃጣ፡ መጋረጃ ቤተ መቕደስ ድማ ምትርታሩ፡ ናብ ሓደ መደመደምታ እዩ ዜብጽሕ።
ምዕራፍ 133
የሱስ ተቐብረ
የሱስ፡ ጸሓይ ቅድሚ ምዕራባ ኪቕበር ዝነበሮ ስለምንታይ እዩ፧
ምዕራፍ 134
እቲ መቓብር ጥራዩ ጸንሐ—የሱስ ህያው ኰነ!
የሱስ ካብ ሞት ምስ ተንስአ፡ መጀመርያ ንሃዋርያቱ ዘይኰነስ ንሓንቲ ኻብ ደቀ መዛሙርቱ እዩ ርእሱ ገሊጹ።
ምዕራፍ 135
የሱስ ምስ ተንስአ፡ ንብዙሓት ተራእዮም
የሱስ ካብ ሞት ከም ዝተንስአ ንደቀ መዛሙርቱ ብኸመይ ኣረጋገጸሎም፧
ምዕራፍ 136
ኣብ ገምገም ባሕሪ ገሊላ
ጴጥሮስ ንየሱስ ከም ዜፍቅሮ ብኸመይ ኬርኢ ኸም ዚኽእል ሰለስተ ሳዕ መዛኻኸሪ ተዋህቦ።
ምዕራፍ 137
ቅድሚ ጰንጠቈስጠ ኣማእታት ረኣይዎ
የሱስ ካብ ሞት ድሕሪ ምትንሳኡን ናብ ሰማይ ቅድሚ ምዕራጉን ንደቀ መዛሙርቱ እንታይ ከም ዚቅበሉን ነቲ እተቐበልዎ ድማ ብኸመይ ኪጥቀሙሉ ኸም ዚግባእን ደጋጊሙ ኣጕሊሑሎም።
ምዕራፍ 138
ክርስቶስ ኣብ የማን ኣምላኽ
የሱስ ክሳዕ እቲ ኣብ ልዕሊ ጸላእቱ ስጕምቲ ዝወሰደሉ እዋን እንታይ ኪገብር ጸኒሑ፧
ምዕራፍ 139
የሱስ ንምድሪ ገነት ይገብራን እተዋህቦ ዕዮ ይውድእን
የሱስ ነታ መንግስቲ ንኣምላኹን ንኣቦኡን ቅድሚ ምርካቡ፡ ብዙሕ ዚዓይዮ ዕዮ ኣለዎ።


text:
ገበር | ኣምላኽ የድልየና ድዩ፧
ኣምላኽ ዜድልየና ስለምንታይ እዩ፧
ሰብ ሞያ ጥዕና ኣእምሮ፡ ሰባት ብሓቂ ንኺሕጐሱ፡ መንፈሳዊ ነገራት ከም ዜድልዮም ይገልጹ እዮም። ሰባት፡ ኣብ ሓደ ዕላማ ኺበጽሑ ፋሕተርተር ዚብሉ፡ ወይ ከኣ ካባታቶም ንዚዓቢ ሰብ ወይ ነገር ኬገልግሉ ዚደልዩ ምዃኖም፡ ነዚ ዜረጋግጽ እዩ። ገሊኣቶም ነዚ ድሌት እዚ ንኼማልኡ ኢሎም፡ ንግዜ ዕረፍቶም ኣብ ተፈጥሮ፡ ስነ ጥበብ፡ ሙዚቃ፡ ወይ ኣብ ካልእ ከምኡ ዝኣመሰለ ነገራት ኬሕልፍዎ ይመርጹ። ይኹን እምበር፡ መብዛሕትኦም ንግዜኦም ኣብዚ ነገራት እዚ እኳ እንተ ኣሕለፍዎ፡ ውሽጣዊ ወይ ቀጻሊ ዕግበት ኣይስምዖምን እዩ።
ኣምላኽ ንደቂ ሰብ ሕጅን ንዘለኣለምን ተሓጒሶም ኪነብሩ ይደልዮም
ኣንበብቲ መጽሓፍ ቅዱስ፡ ደቂ ሰብ ብተፈጥሮኦም መንፈሳዊ ሃረርታ ዘለዎም ምዃኑ ኣየገርሞምን እዩ። ኣምላኽ ነቶም ቀዳሞት ሰብኣይን ሰበይትን ምስ ፈጠሮም፡ ምስኡ መንፈሳዊ ርክብ ምእንቲ ኺህልዎም ኣዘውቲሩ ይዛረቦም ከም ዝነበረ፡ ኣብተን ቀዳሞት ምዕራፋት መጽሓፍ ዘፍጥረት ተገሊጹ ኣሎ። (ዘፍጥረት 3:8-10) ኣምላኽ ንሰባት ብዘይ ብእኡ ኺነብሩ ኸም ዚኽእሉ ገይሩ ኣይፈጠሮምን። እወ፡ ሰባት ምስ ፈጣሪኦም ኪራኸቡ ኸም ዜድልዮም ኰይኖም እዮም ተፈጢሮም። መጽሓፍ ቅዱስ ብዛዕባ እዚ ብተደጋጋሚ ይገልጽ እዩ።
ንኣብነት የሱስ፡ “መንፈሳውነት ዚሃርፉ፡ . . . ሕጉሳት እዮም” በለ። (ማቴዎስ 5:3) ብመሰረት እዘን ቃላት እዚአን፡ ዜሐጕስን ዜዕግብን ህይወት ምእንቲ ኺህልወና፡ ነቲ ተፈጥሮኣዊ መንፈሳዊ ሸውሃትና ኸነዕግብ ኣዝዩ ኣገዳሲ እዩ። ነዚ ብኸመይ ኢና ኽንገብሮ እንኽእል፧ መልሱ ኻብቲ የሱስ እተዛረቦ ቓላት ክንረኽቦ ንኽእል ኢና። የሱስ፡ “ሰብ ካብ ኣፍ የሆዋ ብዚወጽእ ኵሉ ቓል እምበር፡ ብእንጌራ ጥራይ ኣይነብርን” በለ። (ማቴዎስ 4:4) እቲ ኣብ መጽሓፍ ቅዱስ ዚርከብ ሓሳባትን መምርሒታትን ኣምላኽ፡ ዜሐጕስን ትርጕም ዘለዎን ህይወት ንኽንነብር ኪሕግዘና ዚኽእል ብኸመይ እዩ፧ ሰለስተ መሰረታዊ መገድታት እስከ ንርአ።
ጽቡቕ መምርሒ የድልየና
ሎሚ፡ ማእለያ ዘይብሎም ክኢላታትን ሰብ ሞያን ብዛዕባ ርክብን ፍቕርን ናብራ ስድራ ቤትን ዕርቅን ሓጐስን ትርጕም ህይወትን ምኽሪ ኺህቡ ድሉዋት እዮም። ይኹን እምበር፡ ኣብ ኵሉ እዚ ጕዳያት እዚ ጥዑይን ሚዛናውን መምርሒ ኺህበና ዚበቅዕ፡ ካብቲ ፈጣሪ ደቂ ሰብ ዝዀነ የሆዋ ኣምላኽ ሓሊፉ እሞ መን እዩ ኪኸውን ዚኽእል፧
ንኣብነት፡ ከም ካሜራ ወይ ኮምፕዩተር ዝኣመሰለት ሓዳስ መሳርሒት ምስ እትዕድግ፡ ብኸመይ ተሓጒስካ ኽትጥቀመላ ኸም እትኽእል ዚሕብር መጽሓፍ መምርሒ ኺህልዋ ትጽበ ኢኻ። መጽሓፍ ቅዱስ ምስ ከምዚ ዝኣመሰለ መጽሓፍ መምርሒ ኺመሳሰል ይኽእል እዩ። እዚ መጽሓፍ እዚ፡ እቲ ንህይወትና ዝፈጠረ ኣምላኽ ዝሃበና መምርሒ ዀይኑ፡ ህይወትና ንምንታይ ዕላማ ኸም እተነድፈትን ብኸመይ ብጽቡቕ ክንጥቀመላ ኸም እንኽእልን ይገልጽ እዩ።
ከምቲ ኣብ ዝዀነ ይኹን መምርሒ መጽሓፍ ዘሎ፡ መጽሓፍ ቅዱስ እውን ነቶም ዜንብብዎ ሰባት፡ ንህይወቶም ዜስግእ ነገራት ከይገብሩ የጠንቅቖም እዩ። ገሊኣቶም ንኽትስዕቦ ቐሊል ዚመስል መምርሒ ኺህቡና ዚኽእሉ እኳ እንተ ዀኑ፡ ጽቡቕ ውጽኢት ክንረክብን ካብ ጸገማት ክንርሕቕን እንኽእል ግና ንመምርሒ ፈጣሪና ምስ እንስዕብ ጥራይ ምዃኑስ ርትዓዊዶ ኸይኰነ፧
“ነቲ ዚጠቅም ዝምህረካን፡ በታ እትኸደላ መገዲ ዝመርሓካን ኣነ እግዚኣብሄር ኣምላኽካ እየ። ኣየ፡ ትእዛዛተይ ሰሚዕካ እንተ ትኸውንሲ፡ ሰላምካ ኸም ወሓዚ፡ ጽድቅኻውን ከም ማዕበል ባሕሪ ምዀነ ነይሩ።” —ኢሳይያስ 48:17, 18
የሆዋ ኣምላኽ መምርሒታት ዚህበና እኳ እንተ ዀነ፡ ንኽንቅበሎ ግና ኣየገድደናን እዩ። ስለ ዜፍቅረናን ክንጥቀም ስለ ዚደልየናን፡ ብፍቕሪ ተደሪኹ፡ “ነቲ ዚጠቅም ዝምህረካን፡ በታ እትኸደላ መገዲ ዝመርሓካን ኣነ እግዚኣብሄር ኣምላኽካ እየ። ኣየ፡ ትእዛዛተይ ሰሚዕካ እንተ ትኸውንሲ፡ ሰላምካ ኸም ወሓዚ፡ ጽድቅኻውን ከም ማዕበል ባሕሪ ምዀነ ነይሩ” ይብለና። (ኢሳይያስ 48:17, 18) ብሓጺሩ፡ መምርሒ ኣምላኽ እንተ ስዒብና፡ ብጽቡቕ ክንነብር ኢና። ብኻልእ ኣዘራርባ፡ ተሓጒስና ብጽቡቕ ምእንቲ ኽንነብር፡ ኣምላኽ የድልየና እዩ።
ስለምንታይ ጸገማት ከም ዜጋጥመና፡ መልሲ የድልየና
ገሊኦም ሰባት ኣብ ህይወቶም ሓያሎ ዜደንጹ ነገራት ስለ ዜጋጥሞም፡ ሓደ ፈቃር ኣምላኽ ከም ዘሎ ኺኣምኑ የጸግሞም እዩ። ስለዚ ድማ፡ ኣምላኽ ከም ዘየድልዮም ኰይኑ ይስምዖም። ንኣብነት፡ ‘ሕያዎት ሰባት ስለምንታይ እዮም ዚሳቐዩ፧’ ‘ንጹሃት ህጻናት፡ ስንኩላት ኰይኖም ዚውለዱ ስለምንታይ እዮም፧’ ‘ኣብ ህይወት ዘይፍትሓዊ ነገራት ዜጋጥም ስለምንታይ እዩ፧’ ኢሎም ይሓትቱ ይዀኑ። እዚ ሕቶታት እዚ፡ ኣዝዩ ኣገዳሲ እዩ፣ ዜዕግብ መልሲ ምርካብና ድማ ኣብ ህይወትና ዓብዪ ጽልዋ ኺህልዎ ይኽእል እዩ። ግናኸ፡ ብዛዕባ እዚ ጸገማት እዚ፡ ተሃዊኽና ንኣምላኽ ኣብ ክንዲ እንወቕሶ፡ እቲ ቓል ኣምላኽ ዝዀነ መጽሓፍ ቅዱስ ኣብዚ ጕዳይ እዚ እንታይ ከም ዚብል ንርአ።
ኣብ ዘፍጥረት ምዕራፍ ሰለስተ፡ ሰይጣን ነቶም ቀዳሞት ሰብኣይን ሰበይትን ነቲ የሆዋ ኣምላኽ ካብታ ጽቡቕን ክፉእን እተፈልጥ ኦም ንኸይበልዑ ዝሃቦም ትእዛዝ ንኺጥሕሱ ብተመን ገይሩ ኸም ዘስሓቶም ዚገልጽ ታሪኽ ተመዝጊቡ ኣሎ። ሰይጣን ንሄዋን፡ “ኣምላኽ ደኣ ካብኣ ምስ እትበልዑ መዓልቲ ኣዒንትኹም ከም ዚኽፈታ፡ ከም ኣምላኽውን ከም እትዀኑ፡ ጽቡቕን ክፉእን ከኣ ከም እትፈልጡ፡ ስለ ዝፈለጠ እዩ እምበር፡ ከቶ ኣይትሞቱን ኢኹም” በላ።—ዘፍጥረት 2:16, 17፣ 3:4, 5።
ሰይጣን በዘን ቃላት እዚአን፡ ኣምላኽ፡ ሓሳዊ ኸም ዝዀነ ጥራይ ዘይኰነስ፡ ዜመሓድረሉ መገዲ እውን ዘይፍትሓዊ ኸም ዝዀነ እዩ ዚእምት ነይሩ። ድያብሎስ፡ ደቂ ሰብ ንዕኡ እንተ ሰሚዖምዎ፡ ብጽቡቕ ኪነብሩ ኸም ዚኽእሉ ተኸራኸረ። እዚ ሕቶታት እዚ፡ ብኸመይ እዩ ኺፍታሕ ዚኽእል ነይሩ፧ የሆዋ፡ ኵሎም ፍጡራቱ፡ እቲ ኣንጻሩ እተላዕለ ኽስታት፡ ሓቂ ወይ ሓሶት እንተ ዀይኑ ምእንቲ ኺርእዩ፡ ግዜ ኺህብ መረጸ። በዚ ኸምዚ፡ ንሰይጣንን ነቶም ምስኡ ዝወገኑን፡ ደቂ ሰብ ብዘይ ኣምላኽ ኪነብሩ ዚኽእሉ እንተ ዀይኖም ኬርእዩ ኣጋጣሚ ሃቦም።
ብወገንካ፡ መልሲ እቲ ሰይጣን ዘበገሶ ሓሳባት እንታይ እዩ ኢልካ ምፈረድካ፧ ሰባት ብዘይ ኣምላኽ ብጽቡቕ ኪነብሩን ንርእሶም ብዝሓሸ መገዲ ኼመሓድሩን ይኽእሉ ድዮም፧ እቲ ኣብ ደቂ ሰብ ንዘመናት ኪወርድ ዝጸንሐ ስቓይ፡ ግፍዒ፡ ሕማም፡ ሞት፡ ገበን፡ ስነ ምግባራዊ ብልሽውና፡ ውግእ፡ ጃምላዊ ቕትለት ኰነ ኻልእ በደላት፡ ደቂ ሰብ ካብ ኣምላኽ ተፈልዮም ንርእሶም ኬመሓድሩ ኸም ዘይክእሉ ዚሕብር ድልዱል መርትዖ እዩ። መጽሓፍ ቅዱስ፡ ነዚ ዅሉ ኣብ ደቂ ሰብ ዚወርድ ዘሎ ወዮታት ዚሕተተሉ፡ ኣምላኽ ከም ዝዀነ ኣይሕብርን እዩ። ኣብ ክንዳኡስ፡ “ሰብ ኣብ ልዕሊ ሰብ ንጕድኣቱ ዚስልጥነሉ ጊዜ አሎ” ብምባል እቲ ቐንዲ ጸገም እንታይ ምዃኑ ይነግረና እዩ።—መክብብ 8:9።
ብመሰረት እዚ ዝረኣናዮ፡ መልሲ እቲ ንደቂ ሰብ ዜጋጥሞም ዘሎ ኣሸጋሪ ሕቶታትን መፍትሒኡ እንታይ ምዃኑን ንኽንፈልጥ፡ ኣምላኽ ከም ዜድልየናስ ንጹርዶ ኣይኰነን፧ ኣምላኽ እንታይ እዩ ኺገብር፧
ሓገዝ ኣምላኽ የድልየና
ሰባት ካብ ነዊሕ እዋን ኣትሒዞም፡ ካብ ሕማምን እርጋንን ሞትን ሓራ ንኺወጹ ሃረር ኪብሉ ጸኒሖም እዮም። ነዚ ሓርነት እዚ ንኺረኽብዎ፡ ብዙሕ ግዜን ጻዕርን ገንዘብን እኳ እንተ ኣጥፍኡሉ፡ ኣይሰለጦምን። ገሊኦም ሰባት እተፈላለየ ቐመማት ብምውሳድ፡ እተፈልየ ማይ ብምስታይ፡ ወይ ከኣ ኣብ ፍሉይ ቦታ ብምንባር ከይኣረጉ ንኺነብሩ ተስፋ ኺገብሩ ጸኒሖም እዮም። ሕልሞም ግና፡ ከንቱ ዀይኑ ተረፈ።
ኣምላኽ ንደቂ ሰብ ተሓጒሶም ብጽቡቕ ኪነብሩ ይደልዮም እዩ። መጀመርታ ንደቂ ሰብ ኪፈጥሮም ከሎ፡ ዕላማኡ ኸምኡ እዩ ነይሩ፣ ነዚ ዕላማ እዚ ድማ ኣይረስዖን። (ዘፍጥረት 1:27, 28፣ ኢሳይያስ 45:18) ንዅሉ ዕላማኡ ኸይፈጸሞ ኸም ዘይተርፍ እውን ውሕስነት ሂቡና ኣሎ። (ኢሳይያስ 55:10, 11) መጽሓፍ ቅዱስ ነታ እቶም ቀዳሞት ሰብኣይን ሰበይትን ዘጥፍእዋ ገነት፡ እንደገና ኸም ዚመልሳ ተመባጺዑልና ኣሎ። እታ ኣብ መጽሓፍ ቅዱስ፡ ኣብ መወዳእታ እትርከብ መጽሓፍ፡ “[የሆዋ ኣምላኽ] ንብዘሎ ንብዓት ካብ ኣዒንቶም ኪደርዝ እዩ፣ ደጊም ሞት ኣይኪኸውንን፡ ደጊም እውን ሓዘን ወይ ኣውያት ወይ ስቓይ ኣይኪኸውንን እዩ። እቲ ቐዳማይ ሓሊፉ እዩ” ትብል። (ራእይ 21:4) ኣምላኽ ነዚ ዜደንቕ ኵነታት እዚ ብኸመይ እዩ ኼምጽኦ፧ ካብዚ መብጽዓ እዚኸ ብኸመይ ኢና ኽንጥቀም እንኽእል፧
እቲ ወዲ ኣምላኽ ዝዀነ የሱስ ክርስቶስ፡ ንሰዓብቱ ፍቓድ ኣምላኽ ንኺፍጸም ኪጽልዩ ምሂርዎም እዩ። መብዛሕትኦም ሰባት፡ ነቲ ገሊኦም፡ “ኣቡነ ዘበሰማያት” ኢሎም ዚጽውዕዎ ጸሎት፡ ይፈልጥዎ እዮም ወይ ከኣ መብዛሕትኡ ግዜ ደጋጊሞም ይጽልይዎ እዮም። እቲ ጸሎት፡ “ኣብ ሰማያት እትነብር ኣቦና፡ ስምካ ይቀደስ። መንግስትኻ ትምጻእ። ፍቓድካ ኸምቲ ኣብ ሰማይ፡ ከምኡ ድማ ኣብ ምድሪ ይኹን” ይብል። (ማቴዎስ 6:9, 10) እወ፡ የሆዋ ኣምላኽ ንዅሉ እቲ ብሰንኪ ምምሕዳር ደቂ ሰብ ዝመጸ ወዮታት ኣወጊዱ፡ ከምቲ ተስፋኡ፡ ጽድቂ ዚነብረላ ሓዳስ ዓለም ዜምጽእ፡ ብመንግስቲ ኣምላኽ ኣቢሉ እዩ። * (ዳንኤል 2:44፣ 2 ጴጥሮስ 3:13) ካብ መብጽዓታት ኣምላኽ ምእንቲ ኽንጥቀም እንታይ ክንገብር ኣሎና፧
የሱስ ክርስቶስ፡ “በይንኻ ናይ ሓቂ ኣምላኽ ንዝዀንካ ንዓኻን ነቲ ዝለኣኽካዮ የሱስ ክርስቶስን ኪፈልጡ፡ ናይ ዘለኣለም ህይወት እዚኣ እያ” ብምባል፡ እንታይ ዓይነት ስጕምቲ ኽንወስድ ከም ዘሎና ሓቢሩ ኣሎ። እዚ ኸኣ ከቢድ ኣይኰነን። (ዮሃንስ 17:3) እወ፡ ብሓገዝ ኣምላኽ፡ ኣብታ ንሱ ዘተስፈዋ ሓዳስ ዓለም ንዘለኣለም ክንነብር ንኽእል ኢና። እዚ ተስፋ እዚ፡ ነታ ‘ኣምላኽ የድልየና ድዩ፧’ እትብል ሕቶ፡ ‘እወ’ ኢልካ ንኽትምልሳ፡ ተወሳኺ ምኽንያት ኪህበካ ይኽእል እዩ።
ብዛዕባ ኣምላኽ እንሓስበሉ ግዜ
ክልተ ሽሕ ዓመት ይገብር፡ ሃዋርያ ጳውሎስ ኣብ ኣቴንስ፡ ኣርዮስፋጎስ፡ ነቶም ናጻ ኣተሓሳስባ ዝነበሮም ሰብ ኣቴና ብዛዕባ ኣምላኽ ከምዚ ብምባል ተዛረቦም፦ “ንሱ ንዅሉ፡ ህይወትን ትንፋስን ኵሉ ነገርን ዚህብ . . . እዩ። ከመይሲ፡ ብእኡ ኢና እንነብርን እንወሳወስን፡ ብእኡ እውን ኢና ዘሎና፣ ከምቲ ገለ ኻብ ተቐነይትኹም ዚብልዎ፡ ‘ንሕና እውን ዓሌቱ ኢና።’”—ግብሪ ሃዋርያት 17:25, 28።
እቲ ጳውሎስ ንሰብ ኣቴና እተዛረቦም ነገር፡ ሎሚ እውን እንተ ዀነ ሓቂ እዩ። እቲ ፈጣሪና ዝዀነ የሆዋ፡ እነስተንፍሶ ኣየር፡ እንምገቦ ምግቢ፡ እንሰትዮ ማይ ይህበና እዩ። ነዚ ጽቡቕ ነገራት እዚ እንተ ዘይህበና ነይሩ፡ ክንነብር ኣይምኸኣልናን። ይኹን እምበር፡ ነዚ መሰናድዎ እዚ ንዅሎም ሰባት፡ ማለት ብዛዕባኡ ንዚሓስቡን ንዘይሓስቡን ዚህቦም ስለምንታይ እዩ፧ ጳውሎስ፡ “እዚ ድማ ንሱ ኻብ ነፍሲ ወከፍና ዘይረሓቐ ኽነሱ፡ ንኣምላኽ ምእንቲ ኺደልይዎ፡ ሃሰስ ኢሎም እውን እንተ ረኸብዎ ኢሉ እዩ” ብምባል ምኽንያቱ ነጊሩና ኣሎ።—ግብሪ ሃዋርያት 17:27።
ብዛዕባ ኣምላኽ፡ ማለት ብዛዕባ ዕላማታቱን ብዛዕባ እቲ ሕጅን ንዘለኣለምን ብጽቡቕ ምእንቲ ኽንነብር ዚህበና ምኽርን ዝያዳ ኽትፈልጥ ምደለኻዶ፧ ትደሊ እንተ ዄንካ፡ ነቲ ነዛ መጽሔት ዝሃበካ ሰብ ተዛረቦ ወይ ከኣ ምስቶም ሓተምቲ እዛ መጽሔት እዚኣ ተራኸብ። ንኺሕግዙኻ ድማ ሕጕሳት እዮም።
^ ሕ.ጽ. 20 መንግስቲ ኣምላኽ ነቲ ፍቓድ ኣምላኽ ኣብ ምድሪ ኪኸውን ዚግበር ጸሎት ብኸመይ ከም እትፍጽሞ ዝያዳ ኽትፈልጥ እንተ ደሊኻ፡ ኣብታ ብናይ የሆዋ መሰኻኽር እተሓትመት፡ መጽሓፍ ቅዱስ ብሓቂ እንታይ እዩ ዚምህር፧ ዘርእስታ መጽሓፍ፡ ኣብ ምዕራፍ 8 ርአ። ነዛ መጽሓፍ እዚኣ፡ ኣብ ኢንተርነት፡ ኣብ www.jw.org ከተንብባን ከተራግፋን ትኽእል ኢኻ።


text:
1ፔርሴ ዓሶና ሶዶቄ ዓሶና ዬሱሴ ኮይላ ሙኪ፥ ዒ ዎዚ ጋዓቴያ ኑ ዛጎም ጌዒ፦ “ጫሪንቺዳፓ ፆሲ ዎልቄና ማዺንታ ዓኪ ባኣዚ ማዺ ኑና ዻዌ” ጌዒ ዖኦጬኔ። 2ዒዚ ጋዓንቴ ማሃዖ፦ “ዓማዛ ‘ጫሪንጫ ጌኤሺታሢሮ፥ ሃኖ ዒርዚ ዋርቃዓ’ ዒንሢ ጋዓኔ፤ 3ጉቶ ሃሣ ‘ሃኖ ሳዓ ሻኣሬናኬ፤ ዒርዚ ዋርቃንዳኔ’ ዒንሢ ጋዓኔ፤ ዬያይዲ ጫሪንጮ ዛጊ ዒንሢ ዔሪ ዔራኔ፤ ጋዓንቴ ሓሢ ማዺንቲ ማዺንቲ ዓኣ ባኮ ዛሎ ዒንሢ ዔራኒ ዳንዳዒባኣሴ። 4ፑርታ ሓሣ ጉሙርቂሢ ባኣያ ማዔ፥ ሃያ ዎዶ ዓሳ ማላታ ዛጋኒ ኮዓኔ፤ ጋዓንቴ ፆሲ ማሊጾ ኬኤዛ ዮናሴ ማላቶይዳፓ ዓታዛ ሜሌ ማላታ ዔያቶም ዻዊንታዓኬ” ጋዓዖ፥ ዬሱሴ ዔያቶ ሃሺ ሜሌ ቤሲ ዓኣዼኔ። 5ዒዛኮ ጊንጾ ሃንታ ናኣታ ጋላ ዔኩዋዖ ዋሊ ባዞ ሱኮ ፒንቄኔ፤ 6ዬሱሴ ዒዛኮ ጊንጾ ሃንታዞንሢ ኮራ፦ “ኮሺ ዔሩዋቴ! ፔርሴ ዓሶና ሶዶቄ ዓሶናኮ ዓሶ ዻቢሻ ሙኑቆ ፃኣዞፓ ዒንሢና ካፑዋቴ” ጌዔኔ። 7ዔያታ፦ “ዒዛኮ ዬያ ጌይጻ ጎዖንቴ ጋሎ ኑ ዋሌሢሮ ናንዳኔ” ጌዒ ዎላ ጌስቴኔ። 8ዬሱሴ ጋዓንቴ ማሊጾ ዔያቶኮ ዔራዖ፦ “ዒንሢ ጉሙርቂጻ ፓጬ ዓሳ! ‘ካሦ ኑ ዋሌሢሮኬ’ ጌይ ዓይጎሮ ዎላ ዒንሢ ጌስታይ? 9ሄኤዶ ሄላዖ ዒንሢ ጶቂሡዋዓዳ? ዶንጎ ካሦ ዶንጎ ሺያ ዓሲ ሚሽኬም ዓቴ ዶምቦ ዋኣዺ ዼኤፒ ሌማቴ ኩሙሢ ዒንሢ ዔኬቶዋ ዒንሢ ጶቂሡዋዓዳ? 10ዬያጉዲ ሃሣ ላንካይ ካሣ ዖይዶ ሺያ ዓሲ ሚሼም ዓቴ ዶምቦ ዋኣዺ ዼኤፒ ሌማቴ ኩሙሢ ዒንሢ ዔኬቶዋ ዒንሢ ጶቂሡዋዓዳ? 11ዓካሪ ‘ፔርሴ ዓሶና ሶዶቄ ዓሶናኮ ዓሶ ዻቢሻ ሙኑቆ ፃኣዞፓ ዒንሢና ካፑዋቴ’ ጌዒ ታ ዒንሢም ኬኤዛኣና ካሣ ዛላቱዋኣሢ ዎይቲ ዒንሢ ጶቂሡዋይ?” ጌዔኔ። 12ዒዛኮ ጊንጾ ሃንታዞንሢ ዬሱሴ ዒንሢና ካፒንቱዋቴ ዔያቶም ጌዔሢ ፔርሴ ዓሶና ሶዶቄ ዓሶናኮ ዔርዚጾይዳፓ ማዓንዳኣፓዓቴም ካሣ ዛላቱዋኣሢ ዔያታ ዔሬኔ። 13ዬሱሴ ፒልጶሴ ቂሳሪያ ጎዖ ዓጮ ሄላዖ ዒዛኮ ጊንጾ ሃንታዞንሢ ኮራ፦ “ዓሳ ዓሲኮ ናዓሢ ዖናኬ ጋዓይ?” ጌዒ ዔያቶ ዖኦጬኔ፤ 14ዔያታ፦ “ፔቴ ፔቴ ዓሳ ‘ማስካ ዮሓኒሴኬ’ ጋዓኔ፤ ዛላ ሃሣ ‘ዔኤሊያሴኬ’ ጋዓኔ፤ ዓቴ ዓሳ ሃሣ ‘ዔርሚያሴኬ፤ ሃንጎ ፆሲ ማሊፆ ኬኤዛዞንሢዳፓ ፔቴሢኬ’ ጋዓኔ” ጌዔኔ። 15ዬሱሴያ፦ “ዒንሢ ታና ዖናኬ ጋዓይ?” ጌዔኔ። 16ዬማና ሲሞኔ ጌይንታ ጴፂሮሴ፦ “ኔኤኒ ናንጊና ናንጋ ፆዛሢ ናኣዚ፥ ሜሲሔኬ!” ጌዔኔ። 17ዬሱሴ ማሃዖ፦ “ዮና ናዓሦ ሲሞኔ! ኔኤኒ ዓንጂንቴያኬ፤ ዓይጎሮ ጌዔቶ ዬያ ኔና ዔርዜሢ ጫሪንጫ ዓኣ ታ ዓዳሢ ማዓንዳፓ ዓቴም ዓሲቱዋሴ፤ 18ታ ኔም ሂዚ ጋዓኔ፦ ጴፂሮሴ፥ ኔኤኒ ላሌኬ፤ ሃያ ቦኦኮላሢ ማዔ ሹጫሢዳ ታኣኮ ሺኢጲፆ ማኣሮ ዓሶ ታ ዶዲሺ ዔቂሳንዳኔ፤ ዬኖ ሺኢጲጾ ማኣሮ ዓሶ ሃይቢ ዎልቄታዖ ባይዛዓኬ። 19ሃይሾ ታ ኔም ጫሪንጮ ማኣሮ ካኣቱሞ ካሮ ቡሎ ቁልፖ ዒንጋንዳኔ፤ ሳዓ ኔ ‘ማዖንጎ’ ጌዔ ባካ ጫሪንጫ ዒማዺ ማዓንዳኔ፤ ሳዓ ኔ ‘ማዖፓ’ ጌዔ ባካ ጫሪንጫኣ ማዓዓኬ” ጌዔኔ። 20ዬካፓ ዬሱሴ ዒዛኮ ጊንጾ ሃንታዞንሢ ኮራ ዒዚ ኪሪስቶሴ ማዔሢ ዖኦማኣ ዔያታ ኬኤዙዋጉዲ ላቲ ዓይሤኔ። 21ዬማፓ ዓርቃዖ ዬሱሴ ዒዛኮ ጊንጾ ሃንታ ናኣቶ ኮራ፦ “ሃሢ ዬሩሳላሜ ታ ዓኣዻንዳያ ኮይሳኔ፤ ዒኢካ ጪሞና ቄኤሶኮ ሱኡጎና ሃሣ ሙሴ ዎጎ ዔርዛ ዓሶና ታ ጊዳ ፑርታ ሜቶ ዔኪ ዬዔም፥ ሃይቄስካፓ ሃይሣሳ ኬሎና ሃይባፓ ታ ዔቃንዳኔ” ጌዒ ጌዒ ኬኤዚሢ ዓርቄኔ። 22ጴፂሮሴ ጋዓንቴ ዬሱሴ ዱማሳዖ፦ “ጎዳሢዮ! ፔቴታዖ ዬይ ማዓዓኬ! ዬይ ባካ ኔና ሄሎፓ!” ጌዒ ጌዒ ዞሪሢ ዓርቄኔ። 23ዬሱሴ ጋዓንቴ ጴፂሮሴ ባንሢ ሺራዖ፦ “ፃላሄ፥ ኔ ታ ኮራፓ ሃኬ! ኔኤኒ ዓሲ ባኣዚዳፓ ዓታዛ ፆሲ ባኣዚ ማሉዋኣሢሮ ታኣኮ ኔ ዹቆ ማዓኔ” ጌዔኔ። 24ዬካፓ ዬሱሴ ዒዛኮ ጊንፆ ሃንታ ናኣቶ ኮራ፦ “ታ ጊንጾ ሃንታኒ ኮዓሢ ፔና ኬኤሪ ሃሾንጎ፤ ሃሣ ሃይቢማኣ ጊኢጊ ታ ጊንጾ ሃንቶንጎ። 25ፔ ናንጎ ዓይሳኒ ኮዓሢ ቢያ ናንጎ ባይዛንዳኔ፤ ፔ ናንጎ ታ ጋይቴ ጌዒ ባይዛሢ ጋዓንቴ ዓይሳንዳኔ። 26ፔቴ ዓሲ፡ ዓጫ ዓኣ ባካ ቢያ ዒዛም ማዔም ፔ ናንጎ ጋዓንቴ ባይዜቶ ዓይጎ ዒዛ ማኣዳንዳይ? ሃሣ ዓሲ ፔኤኮ ባይቄ ናንጎ ማሂ ዴንቃኒ ዓይጎና ዳንዳዓይ? 27ዓሲኮ ናዓሢ ዓዶኮ ቦንቾና ፆሲ ኪኢታንቾና ዎላ ሙካንዳኔ፤ ዒማና ፔቴ ፔቴሢም ፔኤኮ ማዾ ጉዲ ዒንጋንዳኔ። 28ጎኔ ታ ዒንሢም ጋዓኔ፤ ዓሲኮ ናዓሢ ጫሪንጮ ካኣቱሞ ቦንቾና ሙካኣና ዛጋንዳያ ሄላንዳኣና ሃይካ ዔቄ ዓሶ ባኣካፓ ሃይቂንዱዋ ዓሲ ዓኣኔ” ጌዔኔ።
Copyright
Learn More


text:
ቃለ መጠይቕ | ራኬል ሃል
ሓንቲ ኣይሁዳዊት ሰበይቲ ንእምነታ እንደገና ዝመርመረትሉ ምኽንያት ገለጸት
ራኬል ሃል ካብ ሓንቲ እስራኤላዊት ዝዀነት ኣይሁዳዊት ኣደን ካብቲ ሃይማኖቱ ናብ ኣይሁድነት ዝቐየረ ኦስትርያዊ ኣቦን እያ ተወሊዳ። ኣቦሓጎታታን እኖሓጎታታን ኣብታ እስራኤል ናጻ ሃገር ዝዀነትላ ዓመት፡ ማለት ብ1948 ናብ እስራኤል እተሰድዱ ሰዓብቲ ጽዮንነት እዮም ነይሮም። ንቕሑ! ንራኬል፡ ነቲ ኣይሁዳዊ እምነታ ብዝያዳ ንኽትምርምሮ ዝደረኻ እንታይ ምዃኑ ሓቲታታ ኣላ።
ብዛዕባ ኣተዓባብያኺ እስከ ንገርና።
ብ1979 ኣብ ሕቡራት መንግስትታት ኣመሪካ እየ ተወሊደ። ጓል ሰለስተ ዓመት ከለኹ፡ ወለደይ ተፋቲሖም። ኣደይ ብመሰረት ኣይሁዳዊ ልምድታት እያ እተዕብየኒ ነይራ፣ ኣብቲ የሺቫስ ዚብሃል ቤት ትምህርቲ ኣይሁድ ድማ እየ ተማሂረ። ጓል ሸውዓተ ዓመት ምስ ኰንኩ፡ ኣብ እስራኤል ንሓደ ዓመት ተቐመጥና፣ ኣብቲ ኪቡትዝ ዚብሃል ቦታ ኣብ ዝነበረ ቤት ትምህርቲ ኸኣ እመሃር ነበርኩ። ድሕሪኡ፡ ኣነን ኣደይን ናብ መክሲኮ ግዒዝና።
ኣብቲ ዝነበርናሉ ኸባቢ፡ ምኵራብ እኳ እንተ ዘይነበረ፡ ነቲ ኣይሁዳዊ ልምድታተይ ግና ኣይሓደግክዎን። ኣብ ሰንበት ሽምዓታት እውልዕን ቶራህ ዚብሃል ቅዱስ ጽሑፍ ኣይሁድ አንብብን ነቲ ስዱር ዚብሃል መጽሓፍ ጸሎት ተጠቒመ እጽልን ነበርኩ። ኣብ ቤት ትምህርቲ፡ ነቶም መማህርተይ፡ ሃይማኖተይ ናይ መጀመርታ ሃይማኖት ከም ዝዀነ እነግሮም ነበርኩ። ነቲ ኣብ ኣገልግሎትን ትምህርትታትን የሱስ ክርስቶስ ዜተኵር ብልምዲ ሓድሽ ኪዳን ተባሂሉ ዚጽዋዕ ክፍሊ መጽሓፍ ቅዱስ ኣንቢበዮ ኣይፈልጥን እየ ነይረ። ኣደይ እውን እንተ ዀነት፡ በቲ ትምህርትታት ምእንቲ ኸይብከል፡ ንኸየንብቦ ተጠንቅቐኒ ነበረት።
ንሓድሽ ኪዳን ከተንብብዮ ዝደረኸኪ ደኣ እሞ እንታይ እዩ፧
ጓል 17 ዓመት ምስ ኰንኩ፡ ትምህርተይ ምእንቲ ኽውድእ፡ ናብ ሕቡራት መንግስትታት ኣመሪካ ተመለስኩ። ኣብኡ ኸኣ፡ ሓደ ክርስትያን ዝዀነ ዝፈልጦ ሰብ፡ ህይወተይ ብዘይ የሱስ ጐደሎ ኸም ዝዀነት ነገረኒ።
“ብየሱስ ዚኣምኑ ሰባት ተታሊሎም እዮም” በልክዎ።
ንሱ ኸኣ፡ “ንሓድሽ ኪዳን ኣንቢብክዮዶ ትፈልጢ፧” ኢሉ ሓተተኒ።
ኣነ ድማ፡ “ኣይፈልጥን እየ” ኢለ መለስኩሉ።
“እዚሞ ዕሽነት እዩ፣ ብዛዕባ ዘይትፈልጥዮ ነገራት ከመይ ጌርኪ ኽትዛረቢ ትኽእሊ፧” ኢሉ መለሰለይ።
ብዛዕባ ዘይትፈልጦ ነገራት ርእይቶ ምሃብ ከም ዕሽነት ገይረ እርእዮ ስለ ዝነበርኩ፡ እቲ ዘረባኡ ኣዝዩ ተንከፈኒ። ብሕፍረት ድማ ነቲ ናቱ መጽሓፍ ቅዱስ ናብ ቤተይ ወሲደ ንሓድሽ ኪዳን ከንብቦ ጀመርኩ።
እቲ ዘንበብክዮ ብኸመይ ጸልዩኪ፧
ጸሓፍቲ ሓድሽ ኪዳን ኣይሁድ ምንባሮም ምስ ፈለጥኩ፡ ኣዝየ ተገረምኩ። ብዝያዳ ብዘንበብኩ መጠን ድማ፡ የሱስ ንሰባት ኪሕግዝ ዚደሊ ሕያዋይን ትሑትን ሰብ ደኣ እምበር፡ ተበላጺ ኸም ዘይነበረ ተገንዘብኩ። ናብ ቤተ መጻሕፍቲ ኸይደ እውን፡ ብዛዕባኡ ዚገልጽ መጻሕፍቲ ተለቃሕኩ። ኰይኑ ግና፡ መሲሕ ምዃኑ ዘእመነኒ መጽሓፍ ኣይነበረን። ገሊኡ እሞ ኸኣ፡ ንየሱስ ከም ኵሉ ዚኽእል ኣምላኽ ገይሩ እዩ ዚገልጾ፣ እዚ ኸኣ ኪወሓጠለይ ኣይከኣለን። ከመይሲ፡ ከምኡ እንተ ዀይኑ፡ የሱስ ናብ መን እዩ ዚጽሊ ነይሩ፧ ናብ ገዛእ ርእሱ፧ ኣብ ርእሲኡ ድማ፡ የሱስ ሞይቱ እዩ። መጽሓፍ ቅዱስ ግና ብዛዕባ ኣምላኽ፡ “ንስኻ ኣይትመውትን ኢኻ” * እዩ ዚብል።
እሞኸ ንሕቶታትኪ ብኸመይ መልሲ ረኺብክሉ፧
ሓቂ ንሓድሕዱ ስለ ዘይጋጮ፡ ነቲ ሓቂ ኽፈልጥ ቈረጽኩ። ንፈለማ እዋን ድማ፡ ብዘይ ሓገዝ እቲ ስዱር ዚብሃል መጽሓፍ ጸሎት፡ ናብ ኣምላኽ ካብ ልበይ እናነባዕኩ ጸለኹ። ጸሎተይ ክዛዝምን ቤተይ ኪዅሕኳሕን ድማ ሓደ ዀነ። ክልተ ናይ የሆዋ መሰኻኽር እየን ነይረን። ካብቲ መጽሓፍ ቅዱስ ንምጽናዕ ዚሕግዝ ጽሑፋተን ድማ ሓንቲ ሃባኒ። እታ ጽሕፍትን እቲ ምስተን ናይ የሆዋ መሰኻኽር ዝገበርክዎ ምይይጥን፡ እምነተን ኣብ መጽሓፍ ቅዱስ እተመስረተ ምዃኑ ኣእመነኒ። ንኣብነት፡ ናይ የሆዋ መሰኻኽር ንየሱስ ከም ሓደ ኽፋል ስላሴ ዘይኰነስ፡ ከም “ወዲ ኣምላኽ”ን * ከም “መጀመርታ ፍጥረት”ን * ገይሮም እዮም ዚርእይዎ።
ድሕርዚ ነዊሕ ከይጸናሕኩ፡ ናብ መክሲኮ ተመለስኩ፣ ኣብኡ ኸኣ ምስ ናይ የሆዋ መሰኻኽር ብዛዕባ መሲሓዊ ትንቢታት ከጽንዕ ጀመርኩ። እቲ ብዙሕ ትንቢታት ኣዝዩ ኣገረመኒ። ገና ግና እጠራጠር ነበርኩ። ‘እቲ ትንቢታት ንየሱስ ጥራይ ድዩ ዜመልክት፧ ልክዕ ከም ክኢላ ተዋሳኣይ፡ የምስል እንተ ነይሩ ብኸመይ ንፈልጥ፧’ ኢለ እሓትት ነበርኩ።
ብሓቂ ኼእምነኪ ዝኸኣለ እንታይ እዩ፧
እቶም ናይ የሆዋ መሰኻኽር፡ ዝዀነ ይኹን መታለሊ ሰብ ኪገብሮ ዘይክእል ትንቢታት ኣርኣዩኒ። ንኣብነት፡ ቅድሚ 700 ዓመት፡ ነብዪ ሚክያስ፡ እቲ መሲሕ ኣብ ቤት-ልሄም፡ ይሁዳ * ኸም ዚውለድ ተነብዩ ነበረ። ዚውለደሉ ቦታ ኺቈጻጸር ዚኽእል እሞ መን ኣሎ፧ ኢሳይያስ እውን፡ እቲ መሲሕ ልክዕ ከም እተናዕቀ ገበነኛ ኸም ዚቕተል ግናኸ ምስ ሃብታማት * ከም ዚቕበር ጽሒፉ ነበረ። እዚ ዅሉ ትንቢታት ኣብ የሱስ ተፈጺሙ እዩ።
እቲ ኣብ መወዳእታ ዘእመነኒ መርትዖ፡ መስመር ወለዶ የሱስ እዩ ነይሩ። መጽሓፍ ቅዱስ፡ እቲ መሲሕ ካብ መስመር ወለዶ ንጉስ ዳዊት * ከም ዚመጽእ ገሊጹ ነይሩ እዩ። ጥንታውያን ኣይሁድ፡ ህዝባውን ውልቃውን መዝገብ መስመር ወለዶ ስለ ዝነበሮም፡ የሱስ ካብ መስመር ወለዶ ዳዊት እንተ ዘይከውን ነይሩ፡ ጸላእቱ መቃልዕዎ ነይሮም። የሱስ ካብ መስመር ወለዶ ዳዊት ከም ዝመጸ ዘየማትእ ስለ ዝነበረ ግና፡ ከምኡ ኣይገበሩን። ሕሉፍ ሓሊፎም፡ ብዙሓት ሰባት ንየሱስ፡ “ወዲ ዳዊት” * ኢሎም ጸዊዖምዎ እዮም።
ብ70 ድ.ክ.—የሱስ ካብ ዚመውት ድሕሪ 37 ዓመት ማለት እዩ—ሰራዊት ሮሜ ንየሩሳሌም ስለ ዘዕነውዋ፡ እቲ ኣብኡ ዝነበረ መዝገብ መስመር ወለዶ ጠፊኡ ወይ ነዲዱ እዩ። ስለዚ፡ እቲ መሲሕ፡ ስሙ ኣብ መዝገብ መስመር ወለዶ ምእንቲ ኺርከብ፡ ቅድሚ 70 ድ.ክ. ኪመጽእ ነይርዎ ማለት እዩ።
እዚ ዝጸለወኪ ብኸመይ እዩ፧
ኣምላኽ ኣብ እስራኤል ከም ሙሴ ዝበለ ነብዪ ኸም ዜተንስእ፡ ዘዳግም 18:18, 19 ትንበ እያ። ኣምላኽ ድማ፡ “ነቲ ብስመይ ዚዛረቦ ዘረባይ ዘይሰምዕ ሰብ፡ ኣነ ኻብኡ ኽደልዮ እየ” ኢሉ ነይሩ እዩ። እቲ ብዛዕባ ምሉእ መጽሓፍ ቅዱስ ዝገበርክዎ ዓሚቝ መጽናዕቲ፡ የሱስ ብዓል ናዝሬት፡ እቲ ነብዪ ምዃኑ ኣእሚኑኒ እዩ።
^ စာပိုဒ်၊ 15 ኣንባቆም 1:12፡ NW።
^ စာပိုဒ်၊ 21 ኢሳይያስ 9:6, 7፣ ሉቃስ 1:30-32። ማቴዎስ ምዕራፍ 1፡ ብዛዕባ መበቈል እቲ ንየሱስ ዘዕበዮ ኣቦ፡ ሉቃስ ምዕራፍ 3 ኸኣ ብዛዕባ መበቈል ኣዲኡ ትገልጽ።